Bodu Khiyaanaathun Manfaavi Meehunge Massala Aai, Rahthakuge Hama Agu Hoadhumuge Massala Kuriah Gendhaanee Eku Ekeegai - ACC ބޮޑު ޚިޔާނާތުން މަންފާވި މީހުންގެ މައްސަލައާއި , ރަށްތަކުގެ ހަމަ އަގު ހޯދުމުގެ މައްސަލަ ކުރިއަށް ގެންދާނީ އެކުއެކީގައި – އޭސީސީ – Huvadhoo News Bodu Khiyaanaathun Manfaavi Meehunge Massala Aai, Rahthakuge Hama Agu Hoadhumuge Massala Kuriah Gendhaanee Eku Ekeegai - ACC Huvadhoo News\nބޮޑު ޚިޔާނާތުން މަންފާވި މީހުންގެ މައްސަލައާއި , ރަށްތަކުގެ ހަމަ އަގު ހޯދުމުގެ މައްސަލަ ކުރިއަށް ގެންދާނީ އެކުއެކީގައި – އޭސީސީ\nރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީއިން، އެންޓި-ކޮރަޕްޝަން ކޮމިޝަންއާ ބައްދަލުކުރެއްވުން - ފޮޓޯ: މަޖިލިސް\nރާއްޖޭގައި ހިންގި ކޮރަޕްޝަންގެ އެންމެ ބޮޑު މައްސަލަކަމަށްވާ އެމްއެމްޕީއާރުސީގެ މައްސަލަ އަވަސްކުރުމަށް، އެ ޚިޔާނާތުން މަންފާވި ކަމަށް ބުނާ މީހުންގެ މައްސަލައާއި، ނުއަގުގައި ދޫކުރި ރަށްތަކުގެ ހަމައަގު ހޯދުމުގެ މަސައްކަތް ކުރިއަށް ގެންދާނީ އެކުއެކީ ކަމަށް އެންޓިކޮރަޕްޝަން ކޮމިޝަން ކޮމިޝަން (އޭސީސީ)އިން ބުނެފިއެވެ.\nއޭސީސީން މިކަން ހާމަކުރެއްވީ އެ ކޮމިޝަނަށް އަލަށް އައްޔަންކުރެއްވި މެންބަރުން ފުރަތަމަ ފަހަރަށް މަޖިލީހުގެ މިނިވަން މުއައްސަސާތަކުގެ ކޮމިޓީއަށް ޙާޒިރުކުރެއްވުމުން ކޮމިޓީގައި ވާހަކަފުޅު ދައްކަވަމުންނެވެ. ކުރިން އޭސީސީގައި ތިއްބެވި މެންބަރުންނާމެދު މަޖިލީހުގެ މެންބަރުންގެ އެންމެ ބޮޑު ޝަކުވާއަކަށް ވެފައިއޮތީ އޭސީސީގެ މަސައްކަތްތައް ލަސްވެ ނަތީޖާ ނުނެރެވުމެވެ. މިއާއެކު އެ މެންބަރުން ވަކިކޮށް އައު މެންބަރުން އޭސީސީއަށް ލެއްވުމުގެ މަސައްކަތް މަޖިލީހުން އޭރު ފެށިއެވެ. އަދި މިހާރު އަލަށް އޭސީސީއަށް އައްޔަންކުރެއްވި މެންބަރުންނާއެކު ފުރަތަމަފަހަރަށް މިނިވަން މުއައްސަސާތަކުގެ ކޮމިޓީން ބޭއްވި ބައްދަލުވުމުގައި މެންބަރުންގެ ގިނަ ސުވާލުތަކެއް އަމާޒުކުރެއްވީ އެމްއެމްޕީއާރުސީގެ މައްސަލައަށެވެ.\nމެންބަރުންގެ ސުވާލުތަކަށް ޖަވާބުދެއްވަމުން އޭސީސީގެ ރައީސް އިބްރާހިމް ޝާމިލް ވިދާޅުވީ، އެމްއެމްޕީއާރުސީގެ ޚިޔާނާތުގެ މައްސަލަތައް ހަލުވި މިނެއްގައި ކުރިއަށް ގެންދިއުމަށް ޕްލޭނެއް އެކުލަވާލުމުގެ މަސައްކަތް ކުރަމުން އަންނަކަމަށެވެ. އެމްއެމްޕީއާރުސީގެ ޚިޔާނާތުގެ މައްސަލައަކީ އެހެން އިދާރާތަކާވެސް ގުޅިގެން ކުރިއަށްގެންދާ މައްސަލައެއްކަމުން އެ އިދާރާތަކާއިވެސް މަޝްވަރާކޮށްގެން އަވަސްކުރެވޭނެ ހުރިހާމަގެއް ބަލަމުން އަންނަކަމަށް އޭސީސީގެ އައު ރައީސް ވިދާޅުވިއެވެ.\nއެމްއެމްޕީއާރުސީއާއި ގުޅޭ މި ޖޮއިންޓް އިންވެސްޓިގޭޝަންގެ މައި ހުރިހާ އިދާރާތަކެއް އެއްކޮށް އަޅުގަނޑުމެންނަށް ބައްދަލުކުރެވިއްޖެ. އަޅުގަނޑުމެންވާނީ ކުރިއަށްދާނެ ޕްލޭނެއް އެކުލަވާލުމަށާއި، މިހާރު އޮތް އެމްއޯޔޫ ރިވައިސްކޮށް އަލުން މަސައްކަތްތައް ބައްޓަންކުރާނެގޮތަކަށް އެއްބަސްވެވިފަ. އެހެންވީމަ މިހާރު އަޅުގަނޑުމެން މިކުރާ މަސައްކަތަކީ އެސެޓް ރިކަވަރީ ކޮމިޝަން އުވާލުމާއެކު އެކޮމިޝަންގައި ހުރި ހުރިހާ ވަސީލަތްތަކާ އެތާގަހުރި އެވިޑެންސްއާ އެތާގަހުރި އެހެނިހެން ކަންކަމާ ކިހިނެއްތޯ ޓްރާންސްފަރކުރާނީ އެމަސައްކަތް ރައީސުލްޖުމްހޫރިއްޔާގެ އޮފީހާއެކު ވާހަކަ ދެކެވި އެއްބަސްވެވި މާދަމާ އަޅުގަނޑުމެން ޓްރާސްފާކުރުމުގެ މަސައްކަތް ފަށާނަން. – އޭސީސީގެ ރައީސް ވިދާޅުވިއެވެ.\nމި ކޮމިޓީގައި ވާހަކަފުޅު ދައްކަވަމުން އޭސީސީގެ ނާއިބު ރައީސް ޢަބްދުއްސަލާމް ވިދާޅުވީ، އެމްއެމްޕީއާރުސީން ދޫކުރި ރަށްތަކުގެ ހަމައަގު އޮޑިޓް ރިޕޯޓްތަކުގައި ފާހަގަކޮށްފައިވާކަމަށެވެ. އޭނާ ވިދާޅުވީ އެކޮމިޝަންގެ ތަހުގީގްތައް އެންމެ ބޮޑަށް އަމާޒުކުރައްވާނެ އެއްދިމާލަކީ އެ ރަށްތަކުގެ ހަމަ އަގު ދައުލަތަށް ހޯދުންކަމަށެވެ.\nރަށްތަކާއި ގުޅޭގޮތުން އަޅުގަނޑުމެން ބަލާލިއިރު އޮޑިޓްރިޕޯޓުންވެސް ރަށްތަކާއި ގުޅިގެންވެސް ހަމަ އަގު ކަނޑައަޅާފައިއެބައިން. އެހެންވީމަ އަޅުގަނޑުމެންގެ ތަހުގީގްތައް ބައްޓަން އެންމެ ބޮޑަށް ކުރާނެ އެއް ދިމާލަކީ އަސްލު މި ރަށްތަކާއި ގުޅޭ ބައިގަވެސް ދައުލަތަށް ހަމައަގު ކުރެވޭނީ ކޮންގޮތަކަށްތޯ ބަލައި އެ ރިކަވާކުރެވޭނެ ދިމާލެއް ވަރަށް ބޮޑަށް ބަލާނަން. – އޭސީސީގެ ނައިބު ރައީސް އަބްދުއްސަލާމް ވިދާޅުވިއެވެ.\nޤާނޫނާ ޚިލާފަށް ޓޫރިޒަމްގެ ބޭނުމަށް ދޫކޮށްފައިވާ ރަށްތަކުގެ ހަމައަގު ހޯދުމަށް ޚާއްޞަ އިސްކަމެއް ދެއްވާނެކަމަށް އޭސީސީން ވިދާޅުވެފައިވާއިރު، އެމްއެމްޕީއާރުސީ މެދުވެރިކޮށް، 37 ރަށަކާއި 12 ފަޅެއް ނުއަގުގައި ދޫކޮށްފައިވާކަން ވަނީ ހާމަވެފައެވެ. އަދި އެ ރަށްތަކުން ގާތްގަނޑަކަށް3ބިލިއަން ރުފިޔާގެ ގެއްލުމެއް ދައުލަތަށް ވެފައިވާކަމަށް އޮޑިޓް ރިޕޯޓްތަކުން ހާމަވެއެވެ.\nއެމް.އެމް.ޕީ.އާރްސީގެ ބޮޑު ޚިޔާނާތުގެ މައްސަލަ ތަހުގީގް ކުރުމުގައި އެންމެ ބޮޑު އިސްކަމެއް ދޭނީ، ދައުލަތަށް ލިބެންޖެހޭ ފައިސާ އަނބުރާ ހޯދުމަށް އޭސީސީން ވަނީ ދާދިފަހުން ވިދާޅުވެފައެވެ.\nއެމް.އެމް.ޕީ.އާރު.ސީ މެދުވެރިކޮށް ހިންގާފައިވާ ވައްކަމާއި ޚިޔާނާތުގެ މައްސަލައިގައި ބައިވެރިވިކަމަށް ނުވަތަ މަންފާ ލިބުނުކަމަށް ތުހުމަތުކުރެވޭ 281 ފަރާތެއްގެ ނަން މަޖިލީހާ އެސެޓް ރިކަވަރީ ކޮމިޝަނުން ހިއްސާކުރި ލިސްޓްގައިވެއެވެ. އޭސީސގެ ރައީސް ވިދާޅުވީ، އެއް ލިސްޓަށް ވުރެ ގިނަ ލިސްޓު އުޅޭކަމަށާއި، ވިސްނުން ހުރީ އެސެޓް ރިކަވަރީ އާއި މަޖިލީހުން އާއްމުކުރި ލިސްޓު އެހެން ގޮތަކަށް ކިރާލަން ޖެހޭތޯ ބެލުންކަމަށެވެ.\nއެމްއެމްޕީއާރުސީގެ ޚިޔާނާތަކީ ރާއްޖޭގެ ތާރީޚުގައި ހިނގި އެންމެ ބޮޑު އެއް ޚިޔާނާތަށްވާއިރު، އެމައްސަލައިގެ މީގެކުރިން ބައެއް ފަރާތްތަކަށް ވަނީ އަދަބު އައިސްފައެވެ. އޭގެތެރޭގައި ކުރީގެ ރައީސް އަބްދުﷲ ޔާމީންއާއި، ކުރީގެ ނާއިބު ރައީސް އަހުމަދު އަދީބުގެ އިތުރުން، އެމްއެމްޕީއާރުސީގެ އޭރުގެ މެނޭޖިންގ ޑިރެކްޓަރ އަބްދުﷲ ޒިޔަތު ހިމެނެއެވެ.


އިސްލާމީ ޚިލާފަތުގެ މާލީ ތަނަވަސްކަމާއިމެދު ކާފަރުން ހައިރާންކަމުގައި – ۞ Haqqu.info\nޚަބަރު ރިޕޯޓް ސިޔާދަތު\n05/12/2014 01/05/2015 އަބޫ އަސަދުﷲ\nތެޔޮކާރުޚާނާއެއް – ފައިލްފޮޓޯ\nޢިރާޤްއާއި ސޫރިޔާގައި ޤާއިމްކުރެވިފައި އިސްލާމީ ޚިލާފަތަކީ، ދުނިޔޭގެ އެންމެ މުއްސަނދި [ޓެރަރިސްޓު] ބައިގަނޑުކަމަށާއި،2ބިލިއަނެއްހާ އެމެރިކާ ޑޮލަރުގެ ޖިހާދީ ވިއުގައެއްކަމަށް ކާފަރުންގެ ޚަބަރުތަކުން ބުނެއެވެ. މާޓިން ޗުލޮވް ބުނާގޮތުންނަމަ، އިސްލާމީ ދަޥްލަތުން ވަރަށް އަވަހަށް ގޮސް ތަންތަން ހިފައެވެ. އޭގެ މިސާލެއްގެ ގޮތުގައި ޢިރާޤުގެ އެތައް ޝަހަރެއް އެންމެ3ދުވަސްތެރޭގައި އިސްލާމީ ދަޥްލަތުގެ ބާރުގެ ދަށަށް ގެނައިކަން އޭނާ ފާހަގަކުރިއެވެ. [މިއީ ފުދޭވަރަކަށް ރަނގަޅު ކާމިޔާބީއެއް] ކަމަށް އޭނާ ޞިފަކުރެއެވެ.\nއިސްލާމީ ދަޥްލަތުންވަނީ އެނޫން އެހެން ގައުމުތަކުގެ މީހުންނާއިއެކު ލަޝްކަރެއް އެކުލަވާލައިފައެވެ. އަދި ތެޔޮކާރުޚާނާތައް ޤާއިމްކޮށް، ތެޔޮ ސާފުކުރެވޭނެ މަގުތައްވަަނީ ހޯދައިފައެވެ. އަދި ކާފަރުންގެ އަތުން ޓެކްސް ނެގުމު ނިޒާމްވެސް ތަޢާރަފުކޮށްފައެވެ. ހޮވާޑް ޖޭ ޝަޓްޒް ބުނާގޮތުންނަމަ، އިސްލާމީ ދަޥަލަތުން ލާރި ހޯދަނީ އިންތިޒާމްކޮށްގެން ހިންގާ ޖަމާޢަތްތަކުންވެސް ލާރި ހޯދުމަށް މަސައްކަތްކުރާ އުޞޫލުންނެވެ.\nއިސްލާމީ ދަޥްލަތަށް ވަންނަ ފައިސާ ވަންނަ މުހިއްމު އެއްގޮތަކީ ތެޔޮކާރުޚާނާ ތަކުންނެވެ. ޑަޒަނެއްހާ ތެޔޮކާރުޚާނާތައް އިސްލާމީ ދަޥްލަތުގެ ބާރުގެ ދަށުގައި ހުރިކަމަށް ބެލެވެއެވެ. އަދި ދުވާލަކު 1 މިލިއަން ނުވަތަ2މިލިއަން އެމެރިކާ ޑޮލަރު ދަޥްލަތަށް ލިބޭނެކަމަށް ލަފާކުރެވެއެވެ. ދަޥްލަތަށް މިވަރަށް ވަންނައިރު، މުސްލިމުންގެ ހެވާއި ލާބައަށްޓަކައި ޚަރަދުތައްވެސް ކުރެއެވެ. އެގޮތުން ގޭގޭ ކުލިދެއްކުމާއި، އާއިލާތަކުގެ ޢަދަދުތަކާއި މުނާޞަބުވާނޭހެން ޢާއިލާތަކަށް ޚަރަދު ދިނުމާއި، އާއިލީ މެންބަރެއް ހައްޔަރުވުން ނުވަތަ ޝަހީދުވިނަމަވެސް ޚަރަދު ދިނުމާއި، ޞިއްޙީ ޚަރަދުތަކުގައި ހިފުމާއި، ސަލާމަތީ ތަންތަން ހެދުމަށާއި، ހަތިޔާރާއި އެހެނިހެން އާލާތްތައް ގަތުމަށްވެސް ޚަރަދު ކުރެއެވެ.\nއެންޑްރީސް ބެކާ ލިޔެފައިވާ [އިސްލާމީ ދަޥްލަތަށް ފަންޑުކުރަނީ ކާކު؟] މި ލިޔުމުގައި، އިސްލާމީ ދަޥްލަތަކީ މުޅި ދުނިޔޭގައިވެސް އޮތް އެންމެ މުއްސަނދި ޓެރަރިސްޓު ޖަމާޢަތްކަމަށް ޞިފަކޮށްފައިވެއެވެ. އަދި ޢިރާޤުގެ ޠާޣޫތީ ސަރުކާރުން ލަފާކުރާގޮތުގައި ދަޥްލަތުގެ މާލުގައި2ބިލިއަން އެމެރިކާ ޑޮލަރު ހުންނާނެކަމަށް ބުނެފައިވެއެވެ. މިބައިމީހުން އުފައްދާ ސުވާލަކީ އެވަރަށް ލާރި އަންނަނީ ކޮންތާކުންތޯ އާއި މެދުގައެވެ. އެގޮތުން، ޢިރާޤުގެ ޝިޔަޢީ ސަރުކާރުން ބުނާގޮތުގައި، އިސްލާމީ ދަޥްލަތަށް ފަންޑުކުރަނީ ސުޢޫދީ ޢަރަބިއްޔާ ފަދަ ގައުމުތަކުންނެވެ. ނަމަވެސް ޗާލްސް ލިސްޓަރ ބުނާގޮތުގައި، އިސްލާމީ ދަޥްލަތަށް ފައިސާ ހޯދުމުގައި އެއްވެސް ޠާޣޫތީ ސަރުކާރެއްގެ އަތެއްވާކަމަށް ދާލީލު ކޮށްދޭނެ ފާޅުވެގެންވާ އެއްވެސް ހެއްކެއް ނެތެވެ. އަދިވެސް އޭނާ ހާމަކުރާގޮތުގައި، އިސްލާމީ ދަޥްލަތަށް އެމީހުންނަށް އަމިއްލައަށް ފުޅާދާއިރާއެއްގައި ފަންޑުކުރެވޭނެއެވެ. އެއީ ދަޥްލަތުންވަނީ އެފަދަ ވިއުގައުއެއް ހަދައިފައެވެ. ކުދިވިޔަފާރިތަކުން ފެށިގެންގޮސް ބޮޑެތި ވިޔަފާރިތައްފަދަ ކޮންޓްރަކްޝަން ފާރމްތައްވެސް ވަނީ ޤާއިމްކޮށްފައެވެ.\nމީގެ އިތުރުންވެސް، ޢިރާޤުގެ ޝިޔަޢީ ސަރުކާރުގެ މޫޞަލް ބެންކުން އެކަނިވެސް އިސްލާމީ ދަޥްލަތުގެ ބައިތުލް މާލުގެ ޢަދަދު 429$ މިލިއަން ޑޮލަރަށް އެރިކަމަށް ވެއެވެ. މި ޢަދަދު ހުރިނަމަ، ކޮންމެ މުޖާހިދަކަށް މަހަރު 600$ ޑޮލަރު ދިނުން ދަތިކަމަަކަށް ނުވާނެއެވެ. މީގެ އިތުރުން، އެމެރިކާނުން ދޫކޮށްފައި ދިޔަ އެތައް މުދަލަކާއި އާލާތްތައް އިސްލާމީ ދަޥްލަތުގެ ސިފައިންވަނީ ޣަނީމާކޮށްފައެވެ. އޭގެތެރޭގައި، އަޑުބޮޑު ހަތިޔާރުތަކާއި، ދުއްވާ އަޑުބޮޑު އުޅަނދުތައްވެސް ހިމެނެއެވެ. އަދި މިވަރަށް ފައިސާ އޮތްބަޔަކަށް، ފެންވަރުގެ މޮޅެތި ހަތިޔާރުތައް ގަނެލުންވާނީ ފެން މެޓައެއް ކަހަލަ ކަމަކަށް ފާހަގަކުރިއެވެ.\n[ޢިިރާޤުގެ ތަޙްޤީޤުން ދައްކާގޮތުގައި، އިސްލާމީ ދަޥްަތުގައި2ބިލިއަން ޑޮލަރުގެ ފައިސާ އެބަހުރި] މި ލިޔުމުގައި ކެތީ ބާކް ހާމަކުރާގޮތުގައި، ދަޥްލަތުގެ އަތްދަށަށް މޫޞަލް ދިއުމުގެ ކުރިން ބައިތުލްމާލުގައި ހުރީ 875$ މިލިއަން ޑޮލަރެވެ. އަދި އަތަން ހިފުމަށްފަހު 1.5$ ބިލިއަން ޑޮލަރަށް ބައިތުލްމާލްގެ ފައިސާ އެރިކަމަށް ބުނެފައިވެއެވެ. ތިން އަހަރު ދުވަސްވެސް ނުވަނީސް، އިސްލާމީ ދަޥްލަތުން އެންމެ މުއްސަނދި ބައިގަނޑު ކަމުގައި ވެގެން ހިނގައްެޖެކަމަށާއި، [މިހުރިހާ ކާމިޔާބީއެއް ހޯދައިފައިވަނީ ހަމަ އެމީހުން އަމިއްލައަށް ކަމާއި، މިއީ ވަަރަށް ޞިނާޢީ ބައެއްކަމަށް] އޭނާ ދަޥްލަތް ޞިފަކޮށްފައިވެއެވެ.\nއިސްލާމީ ދަޥްލަތުންވަނީ އިދާރީ ކަންކަން އިންތިޒާމުކޮށް، މިނިސްޓްރީތަކާއި، ޝަރުޢީ ކޯޓުތަކާއި، އަދި ނިކަމެތިކަމާއެކު ކާފަރުން އައިސް ޓެކްސް ދެއްކުމުގެ ނިޒާމުތައްވެސް ޤާއިމްކޮށްފައެވެ. އަވަށެއް ހިފުމަށްފަހު، އެންމެ ފުރަތަމަވެސް އެތަނުގެ ފެނުގެ ނިޒާމް ބާރުގެ ދަށަށް ގެނެއެވެ. އޭގެފަހުގައި ކާޑާއި ހައިޑްރޮކާބަން ބާވަތްތައް ބާރުގެ ދަށަށް ގެނެއެވެ. އިސްލާމީ ދަޥްލަތުން ދުވާލަކު 9000 ފީފާގެ ތެޔޮ އެކްސްޕޯޓުކުރާ ކަމަށްވެއެވެ. ތުރުކީއަށް ވިއްކާ ކޮންމެ ފީފާއެއްގެ އަގު ބާޒާރުގެ އަގުތަކުގެ4ބައިކުޅަ އެއްބައި އަގު ހެވެވެ. ދަޥްލަތުން ވިއްކާ ފީފާއެއްގެ އަގަކީ އެންމެ $25 ޑޮލަރެވެ. އަދި މިގުޅުންތައް ކަނޑާލައިގެންވެސް ފައިދާތަކެއް ނެތެވެ. އެއީ އޭގެ ސަބަބުން އެސަރަޙައްދުގެ އެތައް ބަޔަކަށް ފައިދާތައް ވަމުންދާތީއެވެ.\nޓައިލާ ޑަރޑަން ލިޔުނު [އިސްލާމީ ދަޥްލަތުން ފައިސާ އުފައްދަނީ ކޮންތާކުން؟] މި ލިޔުމުގައި އޭނާ ބުނާގޮތުގައި، ޢިރާޤުގެ ހަކަތަ އިންސްޓިޓިއުޓް އިން ހާމަކުރާގޮތުގައި، އިސްލާމީ ދަޥްލަތުން ދުވާލަކު 30000 ތެޔޮ ފީފާ ޢިރާޤުގައި ތައްޔާރުކުރެއެވެ. އަދި 50000 ތެޔޮ ފީފާ ސޫރިޔާގައި އުފައްދައެވެ. އަދި އެ ވިއްކަނީ ފީފާއެއް އެންމެ 40$ އަށެވެ. (ބާޒާރުގައި އޭގެ އަޞްލު އަގަކީ 93$ އެވެ.) މިގޮތުން، ދުވާލަކު 3.2 މިލިއަން ޑޮަލަރު އިސްލާމީ ދަޥްލަތުގެ ބައިތުލްމާލަށް ވަންނާނެކަމަށް ބުނެފައިވެއެވެ.\nޖޭމްސް ފިލިޕްސް ބުނާގޮތުން، އިސްލާމީ ދަޥްލަތުން ތެލުގެ ވިޔަފާރިން މަހަކު 100$ މިލިއަން ޑޮލަރު ޙާޞިލްކުރެއެވެ. އެފައިސާއިން އިސްލާމީ ދަޥްލަތުގެ އެކިއެކި ކަންކަމުގައި ބޭނުންކުރެވެއެވެ. އޭނާ ބުނާގޮތުން، އެމެރިކާ އަދި އަޢުވާނުން ޖެހޭނީ އިސްލާމީ ދަޥްލަތް ބަލިކުރަން އެދޭނަމަ، ތެޔޮ ކާރުޚާނާތައް އަތުލައި، ތެޔޮ ވިއްކާ ވިޔަފާރި ކުރުމުގެ މަގުތައް ބަންދުކޮށްލާށެވެ.\nއިސްލާމީ ދަޥްލަތް ކުރިއަރައިގެން އަންނަ އައުމަކީ ޢަޖައިބުކުރަނިވި ކަމެކެވެ. ދަޥްލަތުގައި ފަހުގެ ހަތިޔާރާއި، ބޮޑު ލަޝްކަރަކާއި އަދި އިންތިޒާމްކުރުމުގެ ފުރިހަމަ ގޮތްތައް ކަނޑައެޅިފައި އެބަހުރިކަމަށް ކާފަރު ޚަބަރުތަކުން ޚުދު ދަނީ އިޢުތިރާފް ވަމުންނެވެ. ސެނެޓަރ ރުބިއޯ ބުނާގޮތުން، މިހާތަނަށް ތާރީޚުދުށް އެންމެ ފުރިހަމައަށް ފަންޑުކުރެވިފައިވާ ބައިގަނޑަކީ އިސްލާމީ ދަޥްލަތެވެ. އަދި އޭގެ ސަބަބުން، އެހެން ގައުމުތަކުގެ މީހުންވެސް އައިސް ގުޅުމަށް މަގުތައްވަނީ ހުޅުވާލެވިފައެވެ. [އިސްލާމީ ދަޥްލަތުގެ އަތުގައި އާލާތްތަކާއި، ހަތިޔާރުތަކާއި، އަދި ޢަމަލިއްޔާތުތައް ހިންގުމަށް ސަލާމަތީ ތަންތަންވެސް އެބަހުއްޓެެވެ.] ހަމަ އެއާއެކު އެމެރިކާ، ޔޫރަފް އަދި އެހެން ބައިނަލްއަގްވާމީ ސަލާމަތީ ތަންތަނަށް އަންނަނީ ބިރު ކުރިމަތިވަމުން ކަމަށް އޭނާ ބުނެފައިވެއެވެ.\nޚިލާފަތު ރިޕޯޓު ކާފަރުން މާލް ތެޔޮ\nﷲއަކްބަރް ވަލިއްލާހިލް ޙަމްދު\n19/05/2015 at 8:13 pm


galehiri: މަހުޖަނުގެ ޙަޔާތުގެ ހަތަރު ބައިވެރިން\nމަހުޖަނުގެ ޙަޔާތުގެ ހަތަރު ބައިވެރިން\nޙިކުމަތްތެރި ވާހަކައެއްގައި ވެއެވެ. އެއްޒަމާނެއްގައި ވަރަށް މުއްސަނދި މަހުޖަނަކު އުޅުނެވެ. އޭނާ އުޅުނީ ހަތަރު މީހުނާ އިނދެގެންނެވެ. އެއީ އޭނާއާ އެންމެ ކައިރީގައިވާ އޭނާގެ "ޙަޔާތުގެ ހަތަރު ބައިވެރިންނެވެ." އޭގެތެރެއިން އޭނާ އެންމެ ލޯބިވަނީ، ހަތަރުވަނަ ބައިވެރިޔާ ދެކެއެވެ. ހިސާބެއް ކިތާބެއް ނެތި، އެ ބައިވެރިޔާ އަށް ރީތި ފޭރާމާއި އަގުބޮޑު ގަހަނާ ގަނެދެއެވެ. ދުނިޔޭގައިވާ އެންމެ މީރު ކާނާއާއި ޝަރުބަތު ވެސް ހޯދައިދެއެވެ. އެ ބައިވެރިޔާ ގޮވައިގެން ދުނިޔޭގެ ކަންކޮޅުތަކަށް ދަތުރުކޮށް، އަގުބޮޑު ހޮޓާތަކުގައި ދުވަސްތައް ހޭދަކުރެއެވެ. މަހުޖަނު އެ ބައިވެރިޔާ އަށް ހުރިހައި ކަމެއް ކޮށްދެނީ ނުހަނު ލޯބިންނެވެ.\nމަހުޖަނު އޭނާގެ ޙަޔާތުގެ ތިންވަނަ ބައިވެރިޔާ ދެކެ ވެސް ލޯބިވެއެވެ. އެ ބައިވެރިޔާއަށްޓަކައި، އޭނާ އަބަދުވެސް ފަޚުރުވެރިވެއެވެ. އޭނާގެ ރަޙުމަތްތެރިންނަށް އެ ބައިވެރިޔާ ދެއްކުމަކީ، އޭނާ ވަރަށް ބޮޑަށް ކުރާހިތްވާ ކަމެކެވެ.\nއެ ބައިވެރިޔާގެ ކުޅަދާނަކަމާއި މޮޅުކަމުގެ ވާހަކަ، ރަޙުމަތްތެރިންނާއި ރައްޓެހިންގެ ގާތުގައި ދެއްކުމަކީ ވެސް، ނުހަނު ފަޚުރުވެރިކަމާއެކު އޭނާ ކުރާ ކަމެކެވެ. ނަމަވެސް، އެ ބައިވެރިޔާ، އޭނާގެ ގާތުން ވަރިވެގެން ގޮސް އެހެން މީހަކާ އިނދެފާނެތީ އޭނާ އަބަދުވެސް ކަންބޮޑުވެއެވެ.\nމަހުޖަނު، އޭނާގެ ޙަޔާތުގެ ދެވަނަ ބައިވެރިޔާ ދެކެ ވެސް ލޯބިވެއެވެ. އެ ބައިވެރިޔާ އަކީ، ޤަދަރުވެރި ޝަޚުޞިއްޔަތެކެވެ. ކެތްތެރިކަމާއި ވަފާތެރިކަމާއި ހަރުދަނާކަމުގެ ރިވެތި މިސާލެކެވެ. މަހުޖަނު އެ ބައިވެރިޔާ އަށް ވަރަށް އިތުބާރުކުރެއެވެ. އަމިއްލައަށް ނުކުރެވޭ ވަރުގެ ބޮޑު ކަމެއް ޖެހިއްޖެނަމަ، އަބަދުވެސް އެ ބައިވެރިޔާގެ އެހީތެރިކަން ހޯދައެވެ. އެންމެ ދަތި އުނދަގޫ މައްސަލަތައް މަހުޖަނާ ކުރިމަތިވާ ވަގުތުތަކުގައި ވެސް، އެ ބައިވެރިޔާ އެ މައްސަލަތައް ޙައްލުކޮށްދެއެވެ.\nމަހުޖަނުގެ ޙަޔާތުގެ ހަތަރު ބައިވެރިންގެ ތެރެއިން ޙަޤީޤަތުގައި އޭނާއަށް އެންމެ ހެޔޮއެދެނީ އޭނާގެ ފުރަތަމަ ބައިވެރިޔާއެވެ. އޭނާގެ ތަނަވަސްކަމާއި މުދަލާއި ގެދޮރު ޙިމާޔަތްކޮށްދީ، އޭނާ ކުރަންޖެހޭ ހުރިހައި މަސައްކަތްތަކެއް ބަލަހައްޓައިދިނުމުގައި، އެ ވަފާތެރި ބައިވެރިޔާ އަދާކުރާ ދައުރު ވަރަށްވެސް ބޮޑެވެ. ނަމަވެސް، މަހުޖަނު އެ ބައިވެރިޔާއާ އަޅައެއް ނުލައެވެ. އަނެއް ތިން ބައިވެރިން ދެކެ ލޯބިވާ ފަދައިން އެ ބައިވެރިޔާ ދެކެ ލޯތްބެއް ނުވެއެވެ. މަހުޖަނު ދެކެ އެ ބައިވެރިޔާ އިންތިހާދަރަޖައަށް ލޯބިވާއިރު ވެސް އެކަން މަހުޖަނަށް ނޭނގޭ ކަހަލައެވެ.\nމަހުޖަނުގެ ޙަޔާތުގެ ހަތަރު ބައިވެރިންގެ ކިބައިގައި ވަނީ، ތަފާތު ހަތަރު މިޒާޖެކެވެ. އެ ހަތަރު ބައިވެރިންނާއެކު، މަހުޖަނު ޢުމުރު ހޭދަކުރަމުން ގެންދިޔައީ ފުރިހަމަ ޞިއްޙަތާއި ދުޅަހެޔޮކަމުގައެވެ. އެގޮތުގައި އަހަރުތައް ފާއިތުވަމުންދަނިކޮށް، އެއްދުވަހަކު އޭނާ ވަރަށް ބޮޑަށް ބަލިވެއްޖެއެވެ. ބޭސްވެރިންނާއި ޑަކުޓަރުންގެ ފަރުވާއަށް އެ ބަލި މަތަނުވުމުން، އެއީ މަރުބަލިކަން އޭނާއަށް ވިސްނުނެވެ. އަދި އޭނާގެ ހިތަށް އެރިއެވެ.\n"ހަތަރު ބައިވެރިންނާއެކު ދިރިއުޅުމަށްފަހު، މަރުވެގެން ދާންވީ އެކަނިމާއެކަނި ހެއްޔެވެ؟ ދުނިޔޭގައި ނުހަނު އުފަލާއި އަރާމުގައި ދިރިއުޅުމަށްފަހު، ކަށްވަޅަށް ގޮސް އެތާނގައި އޮންނަންވީ ހަމަ އެކަނިމާއެކަނި ހެއްޔެވެ؟ އެހެންވިޔަކަ ނުދޭނަމެވެ. ޙަޔާތުގެ ހަތަރު ބައިވެރިންގެ ތެރެއިން ކޮންމެވެސް އެކަކު ގެންދެވޭތޯ ބަލާނަމެވެ."\nމިހެން ހިތައި، މަހުޖަނު އޭނާ އެންމެ ލޯބިވާ ހަތަރުވަނަ ބައިވެރިޔާގެ ގާތުގައި ބުންޏެވެ.\n"އަހުރެންގެ ޙަޔާތުގެ ބައިވެރިންގެ ތެރެއިން އެންމެ ބޮޑަށް ލޯބިވީ ތިބާދެކެއެވެ. އެންމެ ރިވެތި ފޭރާމާއި އަގުބޮޑު ތަކެތި ތިބާއަށް ހޯދައިދިނީމެވެ. ތިބާ ގޮވައިގެން ދުނިޔޭގެ ކަންކޮޅުތަކަށް ގޮސް، އުފާވެރި ވަގުތުތައް ހޭދަކުރީމެވެ. ދުނިޔޭގައިވާ އެންމެ މީރު ކާބޯތަކެތި ތިބާއަށް ކާންދިނީމެވެ. ނަމަވެސް މިއަދު އަހުރެން މިއޮތީ މަރަށް ހާޒިރުވެފައެވެ. މިއަދު އަހުރެން މަރުވެގެން ދާން މިޖެހެނީ، އެކަނިމާއެކަންޏެވެ. ކަށްވަޅުގައި މުނިއަވަސްފިލުވައިދިނުމަށްޓަކައި ތިބާ އަހުރެންނާއެކުގައި ގޮސްދީފާނަންހެއްޔެވެ؟"\nމަހުޖަނުގެ މިވާހަކަކޮޅު އަޑުއެހުމަށްފަހު، ހަތަރުވަނަ ބައިވެރިޔާ މަލާމާތުގެ ރާގަކަށް ހީނގަތެވެ. އަދި ބުންޏެވެ.\n"ތިޔައީ އަހުރެން ދުވަހަކުވެސް ކުރާނެ ކަމެއް ނޫނެވެ. ކަށްވަޅުގައި މުނިއަވަސްފިލުވައިދޭން ތިބާއާއެކު އަހުރެން ނުދާނަމެވެ. ތިބާއާއެކު އަހުރެން ވާނީ، ހަމައެކަނި ތިބާގެ ދުންޔަވީ ޙަޔާތުގައެވެ. ތިޔަ ވާހަކަ، އަހަރެންގެ ގާތުގައި ކިތަންމެ ވަރަކަށް ދެއްކިޔަސް، ތިބާއަށް ކުރާނެ އެއްވެސް މަންފާއެއް ނެތެވެ."\nމިހެން ބުނަމުން ހަތަރުވަނަ ބައިވެރިޔާ، މަހުޖަނަށް ފުރަގަސްދީފައި ހިނގައްޖެއެވެ. އޭނާ ދިން ޖަވާބުގެ ހިތިކަމުން، ބަރުދާސްތުކުރަން ދަތި ވޭނާއި ކެކުޅުން، މަހުޖަނުގެ ހިތަށް ވެރިވިއެވެ.\nދެން އިރުކޮޅަކު ވޭނާއި ކެކުޅުން ބަރުދާސްތުކުރަން އޮތުމަށްފަހު، ތިންވަނަ ބައިވެރިޔާ ގެނެސް، އެ ބައިވެރިޔާގެ ގާތުގައި ބުންޏެވެ.\n"އަހުރެންގެ މުޅި ޢުމުރުގައި ތިބާ ދެކެ ވަރަށް ބޮޑަށް ލޯބިވީމެވެ. ތިބާ ޙިމާޔަތްކުރުމަށްޓަކައި، އެތައް ޤުރުބާނީތަކެއްވީމެވެ. މިކަން ވަރަށް ރަނގަޅަށް ތިބާއަށް އެނގޭނެއެވެ. ނަމަވެސް މިއަދު އަހުރެން މިއޮތީ މަރަށް ހާޒިރުވެފައެވެ. މިއަދު އަހުރެން މަރުވެގެން ދާން މިޖެހެނީ، އެކަނިމާއެކަންޏެވެ. ކަށްވަޅުގައި މުނިއަވަސް ފިލުވައިދިނުމަށްޓަކައި ތިބާ އަހުރެންނާއެކުގައި ގޮސްދީފާނަންހެއްޔެވެ؟"\nމަހުޖަނު ދެއްކި ވާހަކަ އަޑުއެހުމަށްފަހު، ތިންވަނަ ބައިވެރިޔާ ހަރުކަށި ޖަވާބެއް ދެމުން ބުންޏެވެ.\n"ނޫނެކެވެ. ނުދާނަމެވެ. އުޚުރަވީ ޙަޔާތަށްވުރެ ދުންޔަވީ ޙަޔާތް، މާ ރީއްޗެވެ. ތިބާ ކަށްވަޅަށް ދާށެވެ! ތިބާ މަރުވުމުން، ތިބާއަށްވުރެ ހައިބަތުހުރި އެހެން މީހަކާ އަހުރެން އިންނާނަމެވެ. ތިބާއާ އެކުގައި ހޭދަކުރި ދުވަސްތަކަށްވުރެ މާ އުފާވެރި ދުވަސްތަކެއް އޭނާއާ އެކުގައި ހޭދަކުރާނަމެވެ. އަހުރެން ޙިމާޔަތްކުރުމަށްޓަކައި ތިބާ މަސައްކަތްކުރިވަރަށްވުރެ މާބޮޑަށް އޭނާ އެކަމުގައި މަސައްކަތްކުރާނެއެވެ. އަދި އަހުރެންނަށްޓަކައި އޭނާ މާބޮޑެތި ޤުރުބާނީތައް ވެސް ވާނެއެވެ. މާފުކުރާށެވެ! މިއަދު ތިބާ އެދޭ އެއްވެސް ކަމެއް ކޮށްދޭކަށް ނެތީމެވެ. އަހުރެން މިދަނީ، ދުނިޔޭގެ އުފާވެރިކަމުގެ ތެރެއަށެވެ."\nމިހެން ބުނަމުން ތިންވަނަ ބައިވެރިޔާ ވެސް މަހުޖަނަށް ފުރަގަސްދީފައި ހިނގައްޖެއެވެ. އޭނާ ގޮސް އޮބާލަންދެން، އެސްފިޔަ ޖަހާނުލައި އޭނާއާ ދިމާއަށް ބަލަހައްޓައިގެން ފެންކަޅިވެފައި މަހުޖަނު އޮތެވެ.\nދެން އަނެއްކާވެސް އެތައް އިރަކު ވޭނާއި ކެކުޅުން ބަރުދާސްތުކުރަން އޮތުމަށްފަހު، މަހުޖަނު އޭނާގެ ދެވަނަ ބައިވެރިޔާ ގެނެސް އޭނާގެ ގާތުގައި ބުންޏެވެ.\n"އަހުރެންގެ ޙަޔާތުގައި ތިބާދެކެ ނުހަނު ލޯބިވީމެވެ. އަދި ތިބާއަށް އިޚުލާޞްތެރިވެ ހެޔޮކަންތައްތައް ކޮށްދިނީމެވެ. މީހެއްގެ އެހީއަކަށް ބޭނުންވާ ކޮންމެ ފަހަރަކު، ތިބާ އަހުރެންނަށް އެހީތެރިވެދިންކަން، ދުވަހަކު ވެސް ހަނދާނުން ނެތިގެނެއް ނުދާނެއެވެ. އަހުރެންނާ ކުރިމަތިވާ ކޮންމެ ބޮޑު ކަމެއްގައި ތިބާއާ މަޝްވަރާކުރީ، ތިބާގެ ހިތްހެޔޮކަމާއި އިޚުލާޞްތެރިކަން އެނގޭތީއެވެ. ތިބާ އަހުރެންނަށް ދީފައިވާ އިޚުލާޞްތެރި މަޝްވަރާތަކާއި އެހީތެރިކަމަށްޓަކައި ހިތުގެ ޢުމުޤުން ޝުކުރާއި ތަޢުރީފު ރައްދުކުރަމެވެ. މިއަދު، އަހުރެން ތިބާ މިގެނައީ ވަރަށް ބޮޑުކަމެއް ޖެހުނީމައެވެ. ނަމަވެސް މިއަދު އަހުރެން މިއޮތީ މަރަށް ހާޒިރުވެފައެވެ. މިއަދު އަހުރެން މަރުވެގެން ދާން މިޖެހެނީ، އެކަނިމާއެކަންޏެވެ. ކަށްވަޅުގައި މުނިއަވަސްފިލުވައިދިނުމަށްޓަކައި ތިބާ އަހުރެންނާއެކުގައި ގޮސްދީފާނަންހެއްޔެވެ؟"\nމަހުޖަނުގެ ވާހަކަ އަޑުއެހުމަށްފަހު، ދެވަނަ ބައިވެރިޔާ ނުހަނު ސަހަރޯވެރިކަމާއެކު ޖަވާބު ދިނެވެ.\n"މިދުނިޔޭގައި ތިބާ އަހުރެން ދެކެ ލޯބިވި ފަދައިން އަހުރެން ތިބާދެކެ ނުހަނު އިޚުލާޞްތެރިކަމާއެކު ލޯބިވީމެވެ. ތިބާ އަހުރެންނަށް އެހީތެރިވެދިން ފަދައިން އަހަރެން ތިބާއަށް ނުހަނު ހިތްހެޔޮކަމާއެކު އެހީތެރިވެދިނީމެވެ. ތިބާ އަހުރެންގެ މަޝްވަރާއަކަށް އެދޭ ކޮންމެ ފަހަރަކު، ނުހަނު ތެދުވެރިކަމާއެކު އަހުރެންނަށް ފެންނަ އެންމެ ރަނގަޅު މަޝްވަރާ ދިނީމެވެ. ތިބާގެ މަޝްވަރާއަކަށް އަހަރެން އެދޭ ކޮންމެ ފަހަރަކު، ތިބާ އަހަރެންނަށް މަޝްވަރާ ދޭ ފަދައިންނެވެ. އަހަރެންނަކީ، ތިބާގެ ހަށިގަނޑުގެ އެއްބައިކަމަށް ތިބާ ބެލި ފަދައިން، ތިބާއަކީ އަހަރެންގެ ހަށިގަނޑުގެ އެއްބައި ކަމަށް ބެލީމެވެ. މިއީ، ދުންޔަވީ ޙަޔާތުން ފާއިތުވެގެން ދިޔަ ދުވަސްތަކުގައި ކަން އޮތް ގޮތެވެ. މިއަދު ތިބާ ތިޔަ އޮތީ، ކަށްވަޅަށް ދިއުމުގެ މަގުމަތީގައެވެ. މިއަދު ތިޔަ އެދޭ ކަންތައް ކޮށްދެވެން ނެތަތީ، އިންތިހާ ދަރަޖައަށް ހިތުގެ އެންމެ ފުންމިނުން ހިތާމަކުރަމެވެ. މިއަދު ތިބާއަށްޓަކައި އަހުރެންނަށް ކޮށްދެވެން އޮތް ކަމަކީ، ތިބާގެ ސަންދޯކާއެކު ކަށްވަޅާ ހަމައަށް ގޮސް، ޖަނާޒާގައި ބައިވެރިވެ، ހެޔޮ ދުޢާކުރުމެވެ."\nދެވަނަ ބައިވެރިޔާގެ މި ޖަވާބު، މަހުޖަނަށް އަޑުއިވުނީ، އަޑުގަދަ ހޮނުގުގުރިއެއް ފަދައިންނެވެ. މި ޖަވާބު އަޑުއިވުމުން އޭނާ މުޅިން ބޭޤަރާރުވިއެވެ. އެހިނދު، އޭނާގެ ކޮންޓުރޯލުން ބޭރުގައިވާ ހިތުގެ ވިންދުތައް ހުއްޓުވުމަށް، އޭނާގެ ހާސަރުތައް މަސައްކަތްކުރިއެވެ. ނަމަވެސް މަލަކުލްމައުތު މަރުހިއްޕަވަންދެން ދިރި ދުނިޔޭގައި އޮންނަން ޖެހޭތީ، އޭނާގެ ހިތުގެ ވިންދުތައް މުޅިން ހުއްޓުވައިލެވޭނެ ގޮތެއް ނުވިއެވެ. ދެން އެ ޙާލުގައި އޮވެ، އަނެއްކާވެސް އޭނާއާއެކުގައި ދާނެ މީހަކު ވޭތޯ ވިސްނައި ފިކުރުކުރަން ފެށިއެވެ. އެތައް އިރަކު އެކަމުގެ މައްޗަށް ނަޒަރުހިންގިއިރު ވެސް، އެކަން ކޮށްދީފާނެ މީހަކު އޭނާގެ ޚިޔާލާއި ފިކުރުގެ ދުރުމީއަކަށް ނޭރިއެވެ.\nމަހުޖަނު އެ ޙާލުގައި އޮއްވާ، ވަރަށް އޯގާވެރި އަޑެއް އޭނާގެ ކަންފަތުގައި ޖެހުނެވެ.\n"ދެރަނުވާށެވެ! ތިބާ ދާންޖެހުނު ކޮންމެ ތަނަކަށް އަހުރެން ތިބާއާ އެކުގައި ދާނަމެވެ. ލޯތްބާއެކު އަބަދުމެ ތިބާއާ އެކުގައި ވާނަމެވެ. ތިބާއަށް ކުރިމަތިވާ ކޮންމެ މުޞީބާތަކުން ތިބާ ސަލާމަތްކޮށްދިނުމަށް މަސައްކަތްކުރާނަމެވެ."\nމަރަށް ޙާޒިރުވެފައި އޮތް މަހުޖަނަށް މި އިވުނު އޯގާތެރި ބަސްތައް، އޭނާގެ ހަށިގަނޑާއި ފުރާނައަށް އަލުން އައު ދިރުމެއް ގެނެސްދިނެވެ. ދެން އޭނާ ލޯ ހުޅުވައިލިއިރު ފެނުނީ، އޭނާގެ ޙަޔާތުގެ ފުރަތަމަ ބައިވެރިޔާއެވެ. އެއީ ދުވަހަކުވެސް އޭނާ އަޅާނުލާ ބައިވެރިޔާއެވެ. ކާން ނުދީ ބެހެއްޓުމުގެ ސަބަބުން، އަނަރޫފަވެފައިވާ ބައިވެރިޔާއެވެ. ރީތި ހެދުމެއް ގަހަނާއެއް ނުދީ ބެހެއްޓުމުގެ ސަބަބުން، ރީތިކަމާއި ޗާލޫކަން ގެއްލިފައިވާ ބައިވެރިޔާއެވެ. އެ ބައިވެރިޔާ ފެނުމުން މަހުޖަނު ޙައިރާންވެ އަންތަރީސްވިއެވެ. އަދި ކުއްލިއަކަށް ތެދުމަގު ފެނުނު މީހެއް ފަދައިން އޭނާގެ ދުލުން ބުނެލެވުނެވެ.\n"އަނެއް ތިން ބައިވެރިން ދެކެ ލޯބިވުމުގެ ބަދަލުގައި އަހުރެން ލޯބިވާންވީ، ތިބާ ދެކެއެވެ. އަހުރެންގެ ބަލި ފަސޭހަވުމުން، އެހެން ބައިވެރިން ދޫކޮށްލާނަމެވެ. އެއަށްފަހު، ޢުމުރުގެ ބާކީއޮތްބައި ހޭދަކުރާނީ، ތިބާއާ އެކުގައެވެ. އަހުރެންގެ ހުރިހައި މުދަލަކާއި ތަނަވަސްކަމެއް ވެސް ހޭދަކުރާނީ ހަމަ ތިބާއަށްޓަކައެވެ."\nމަހުޖަނު މިހެން ބުނުމުން، ފުރަތަމަ ބައިވެރިޔާ ހިނިތުންވެލަމުން ބުންޏެވެ.\n"ތިބާއަށް ނޭނގުނެއް ކަމަކު، އަހުރެން އަބަދުވެސް ތިބާ ދެކެ ލޯބިވަމެވެ. އަދި މި ދުނިޔޭގައި ތިބާ ދެކެ ލޯބިވި ފަދައިން މަރުވުމަށް ފަހު އާޚިރަތުގައި ވެސް ތިބާ ދެކެ ލޯބިވާނަމެވެ."\nލޯބިވާންވީ، ޙަޔާތުގެ ކޮން ބައިވެރިއަކު ދެކެ ކަން މަހުޖަނަށް ވިސްނުނު އިރު، ވަގުތު ވަނީ ފާއިތުވެފައެވެ. ފުރަތަމަ ބައިވެރިޔާގެ އޯގާވެރި ބަސްތައް އަޑުއަހަން އޮއްވައި އޭނާގެ ފުރާނަ ހަށިގަނޑާ ވަކިވެގެން ހިނގައްޖެއެވެ. އޭނާ ދާދި ދެންމެއަކު ބުނި ފަދައިން، ފުރަތަމަ ބައިވެރިޔާއަށް ލޯބި ދޭނެ ފުރުޞަތެއް އޭނާއަކަށް ނުލިބުނެވެ. ނަމަވެސް އެ އިޚުލާޞްތެރި ބައިވެރިޔާ، އޭނާދެކެ ފޫއްސެއް ނުވެއެވެ. ރުޅިއެއް ނާދެއެވެ. ކިއެއްތޯއެވެ. އޭނާއާއެކު، އުޚުރަވީ ޢާލަމަށް ދިޔައެވެ. ދުންޔަވީ ޙަޔާތުގައި އޭނާއަށް ވަފާތެރިވި ފަދައިން އުޚުރަވީ ޙަޔާތުގައި ވެސް އޭނާގެ މަދަދުގާރެއް ކަމުގައި ވުމަށްޓަކައެވެ.\nމަހުޖަނުގެ ވާހަކަ މިހިސާބަށް ނިމުނީއެވެ.\nދެން އޮތީ އަޅުގަނޑުމެންގެ ވާހަކައެވެ.\nއަޅުގަނޑުމެންގެ ތެރެއިން ކޮންމެ މީހަކުމެ ދިރިއުޅެމުންދަނީ، މަހުޖަނު ފަދައިން ޙަޔާތުގެ ހަތަރު ބައިވެރިންނާއެކުގައެވެ. މަހުޖަނުގެ ހަތަރުވަނަ ބައިވެރިޔާ ތަމްސީލުކުރަނީ، އިންސާނާގެ ހަށިގަނޑެވެ. ތިންވަނަ ބައިވެރިޔާ ތަމްސީލުކުރަނީ، އޭނާގެ މުދަލެވެ. ދެވަނަ ބައިވެރިޔާ ތަމްސީލުކުރަނީ، އޭނާގެ ގާތްތިމާގެ މީހުންނެވެ. ފުރަތަމަ ބައިވެރިޔާ ތަމްސީލުކުރަނީ، މާތް ﷲ އާ، އޭނާއާ ދެމެދުގައިވާ ރޫޙާނީ ގުޅުމެވެ. މިދުނިޔޭގައި ވަރަށް ގިނަ ބަޔަކު ވަނީ، މަހުޖަނު ފަދައިން، ފުރަތަމަ ބައިވެރިޔާ ހަނދާން ނެއްތައިލާފައެވެ.\nމިވާހަކަ ވިދާޅުވާ، އެންމެހައި އަޚުންނާއި އުޚުތުންނޭވެ! ޢުމުރަކީ ވަރަށް ކުރުކުރު މުއްދަތެކެވެ. މި މުއްދަތުގެ ތެރޭގައި ރޫޙާނީ ކަންތައްތަކާމެދު ދެއްވާ ސަމާލުކަން ދުވަހެއް ދުވަހަކަށްވުރެ އިތުރުކުރައްވަމުން ގެންދަވާށެވެ! ދުނިޔޭގެ މުދަލާއި އުފަލަށްވުރެ ބޮޑަށް، އާޚިރަތުގެ ދަރުމައާއި ސަވާބަށް އިސްކަން ދެއްވާށެވެ! މަހުޖަނަށް ރަނގަޅު ގޮތް އެނގުނު ވަގުތު ޖެހެންދެން ލަސްނުކުރައްވާށެވެ!\nތަރުޖަމާ: އަލްއުސްތާޛު ޢަބުދުލްމުޢީދު ޙަސަން


SunOnline: Ministry in dhin javaabun hirilandhoo beleniverin nah ithuru maayoos kameh!\nމިނިސްޓްރީން ދިން ޖަވާބުން ހިރިލަންދޫ ބެލެނިވެރިންނަށް އިތުރު މާޔޫސްކަމެއް!\nއިސްމާއިލް ޝާކިރު 16 Sep 2021, 23:47\nހިރިލަންދޫ ސްކޫލްގެ ބެލެނިވެރިން މިއަދު ކުރި މުޒާހަރާގެ ތެރެއިން --\nތ. ހިރިލަންދޫ ސްކޫލަށް ދިމާވެފައިވާ ދަތިތަކަށް ހައްލެއް ނުލިބި ގިނަދުވަސްތަކެއް ވަމުންދާތީ، ކުދިން ސްކޫލަށް ނުފޮނުވައި، ބެލެނިވެރިން މިއަދު ވެސް މުޒާހަރާ ކޮށްފިއެވެ.\nވިއްސާރަވުމުން ހިރިލަންދޫ ސްކޫލްގެ ހޯލަށް ފެން ވިއްސާ މައްސަލައާއި ފުރާޅާއި ސީލިންގު ފޫގޮސްފައި ހުރުމުގެ ސަބަބުން ދަރިވަރުންގެ ފޮތްތައް ތެމޭ މައްސަލަ ހައްލު ނުވެ ދިގުލައިގެން ދާތީ އެ ރަށު ބެލެނިވެރިން އިއްޔެ ނުކުމެ ވަނީ ސްކޫލްގެ ގޭޓްގައި ބޮޑުތަޅު އަޅުވާފައެވެ.\nއެ ރަށު ސުކޫލްގައި މިހާރު ވެސް އޮތީ 1992ވަނަ އަހަރު އެ ރަށު ރައްޔިތުން އެޅި ހޯލެކެވެ. އެ ހޯލުގައި ދޮރެއް ދޮރުފަތެއް ނުހުރެއެވެ.\nބެލެނިވެރިން ވަނީ ކުދިން ސްކޫލަށް ނުފޮނުވާ، އިއްޔެ ވެސް މުޒާހަރާ ކޮށްފައެވެ.\nމި މައްސަލައާ ބެހޭގޮތުން "ސަން"އާ ވާހަކަ ދެއްކި ބެލެނިވެރިން ބުނީ މިއަދުގެ މުޒާހަރާގައި ޓީޗަރުންގެ ރަސްމީ ގަޑި ނިމެންދެން، ސުކޫލަށް ވަނަނުދީ ގޭޓް ބަންދުކޮށްގެން ތިބެ ޝުއޫރު ފާޅުކުރީ ކަމަށެވެ.\nއޭނާ ބުނީ ބެލެނިވެރިންގެ ފަރާތުން އެޑިއުކޭޝަން މިނިސްޓްރީއަށް ގުޅުމަށްފަހު، އިމާރާތް ނިމޭނެ ދުވަހަކާބެހޭ ގޮތުން ސުވާލު ކުރުމުން، ސްކޫލްގެ ދެބުރި އިމާރާތް މާދަމާ ވެސް އިއުލާން ކުރެވިދާނެ ކަމަށާއި ނަމަވެސް މަލްޓިޕާޕަސް ހޯލާއެކު އިއުލާން ކުރަން އަދި އިތުރު މުއްދަތު ބޭނުންވާ ކަމުގައި ބުނެ މިނިސްޓްރީން ދިނީ ވަރަށް ހަރުކަށި ޖަވާބެއް ކަމަށެވެ.\n"މިނިސްޓްރީން ބުނީ މަލްޓިޕާޕަސް ހޯލާއެކު އިއުލާން ކުރަން އަދި ދުވަސް ނަގާނޭ. ބުނީމަ އަޅުގަނޑުމެން ބުނީ އަޅުގަނޑުމެން ބޭނުމީ މަލްޓިޕާޕަސް ހޯލާއެކު އޭ. ހޯލް އިއުލާން ކުރެވެންދެން އަޅުގަނޑުމެން ނިންމީ ކުދިން ސްކޫލަށް ނުފޮނުވާ ގޮތަށޭ،" ބެލެނިވެރިޔާ ބުންޏެވެ.\n"ބުނީމަ ބުނީ އޯކޭ އޭ ކަލޭމެންގެ ދަރިން ސްކޫލަށް ފޮނުވަން ބޭނުން ނެތިއްޔާ ނުފޮނުވާ ތިބޭށޭ. އެކަން ކުރެވޭނީ އޮންނަ އުސޫލު ތަކުގެ ތެރެއިންނޭ. އިތުރަށް އަވަސް ކުރަން ކުރެވޭނެ އެއްވެސް ކަމެއް ނެތް ކަމަށް ބުނީ. އަސްލު އަޅުގަނޑުމެންނަށް އެ ޖަވާބު ކަމަކު ނުދޭ"\nހިރިލަންދޫ ސްކޫލްގެ ބެލެނިވެރިން މިއަދު ކުރި މުޒާހަރާގައި ބުނަމުން ދިޔައީ އެ މުޒާހަރާއަކީ އެއްވެސް ސަރުކާރަކާ ނުވަތަ ވަކި މީހަކާ ދެކޮޅަށް ކުރާ މުޒާހަރާއެއް ނޫން ކަމަށެވެ. އެހެންކަމުން މުޒާހަރާ ސިޔާސީ ނުކުރުމަށް ބެެލެނިވެރިން ވަނީ އެދިފައެވެ.\nމުޒާހަރާގެ ބައިވެރިން ގޮވަމުން ދިޔައީ އެ މުޒާހަރާ އަކީ ކިޔަވާ ކުދިންގެ ހައްގުގައި ކުރާ މުޒާހަރާއެއް ކަމަށާއި، އެހެންކަމުން އެ ކުދިންގެ ހައްގުތައް ކަށަވަރުކުރެވެންދެން މުޒާހަރާ ކުރިއަށް ގެންދާނެ ކަމަށެވެ.\nހުޅުމާލޭ ޕްރީސްކޫލުން ޖާގަ ދޫކުރަން ފަށައިިފި\nޓީޗަރުންގެ 20 ޕަސެންޓަކީ ތަމްރީނުނުވާ މީހުން


ރައްޔިތުންގެ މަޖިލީހަށް ޕާޓީގެ ފަރާތުން ކުރިމަތިލާނެ ކެނޑިޑޭޓުން އިންތިޚާބުކުރުމަށްޓަކާ ބާއްވާ ޕްރައިމަރީ 2019އާ ގުޅޭ ގޮތުން މިއަދު ޕްރެސް ކޮންފަރެންސެއް ބާއްވައިފި – Maldivian Democratic Party\nރައްޔިތުންގެ މަޖިލީހަށް ޕާޓީގެ ފަރާތުން ކުރިމަތިލާނެ ކެނޑިޑޭޓުން އިންތިޚާބުކުރުމަށްޓަކާ ބާއްވާ ޕްރައިމަރީ 2019އާ ގުޅޭ ގޮތުން މިއަދު ޕްރެސް ކޮންފަރެންސެއް ބާއްވައިފި\nރައްޔިތުންގެ މަޖިލީހަށް ޕާޓީގެ ފަރާތުން ކުރިމަތިލާނެ ކެނޑިޑޭޓުން އިންތިޚާބުކުރުމަށްޓަކާ ބާއްވާ ޕްރައިމަރީ 2019އާ ގުޅޭ ގޮތުން މިއަދު ޕްރެސް ކޮންފަރެންސެއް ބާއްވައިފިއެވެ. މި ޕްރެސް ކޮންފަރެންސްގައި މައުލޫމާތު ދެއްވީ ޕާޓީގެ ނައިބު ރައީސް މުޙައްމަދު ޝިފާޒާއި ޕާޓީގެ އިންތިޚާބާ ބެހޭ ކޮމިޓީގެ މުޤައްރިރު މުޙައްމަދު އިބްރާހިމް މަނިކެވެ. މިއަދުގެ ޕްރެސް ކޮންފަރެންސްގައި މައުލޫމާތު ދެއްވަމުން، ޕްރައިމަރީ އިންތިޚާބު އޮންނާނީ 18ކުރިން ވެސް އިއުލާންކުރެވިފައިވާ ފަދައިން ޖެނުއަރީ 2019 ވާ ހުކުރު ދުވަހު ކަމަށާ، ރާއްޖޭގެ އެކި ހިސާބުގައި 270 ވޯޓު ފޮށި ބެހެއްޓޭނެކަމަށް ވިދާޅުވިއެވެ. އަދި މިއިންތިޚާބުގައި 279 ކެނޑިޑޭޓުން ވާދަކުރައްވާ ކަމަށާ، ވޯޓުލުމުގެ ޙައްޤު ލިބިފައިވާ 86،091 ޕާޓީގެ ދަފްތަރުގައި ހިމެނޭކަމަށް ވިދާޅުވިއެވެ.\nޕްރައިމަރީ އިންތިޚާބުގެ ހުރިހާ ކަމެއްވެސް ދެފުށްފެންނަ ގޮތަކަށް ކުރިއަށް ގެންދިއުމަށް ހުރިހާ މައުލޫމާތެއް އާއްމުންނާ މީޑިޔާއާ ހިއްސާކުރެވެމުންދާކަމަށް ނައިބު ރައީސް ޝިފާޒް ވިދާޅުވިއެވެ. އެގޮތުން ލިސްޓުވެސް ލައިވްކޮށް ހިއްސާކުރެވިފަވާކަމާ، އޮފިޝަލުންނާ އޮބްޒަރވަރުންނަށްވުމަށްވެސް ވެބްސައިޓުގެ އޮންލައިން ފޯމެއްގެ ޒަރީއާއިން ފުޅާކޮށް ފުރުސަތު ހުޅުވާލާފައިވާކަމާ، ކޮންމެ ދާއިރާއެއްގެ ވޯޓު ފޮށްޓާ ހަވާލުވާނެ ފަރާތްތަކުގެ މައުލޫމާތުވެސް އާއްމުކުރެވެމުންދާކަން ފާހަގަކުރެއްވިއެވެ. އަދި އޮފިޝަލުންގެ ގޮތުގައި ހަރަކާތްތެރިވާނެ ފަރާތްތަކަށްވެސް ފޮޓޯޖެހި ފާހެއް ތައްޔާރުކުރެވޭ ކަމާ، ވޯޓުލުމުގެ ހުރިހާ ކަމެއްވެސް މެންބަރުންނަށް އިތުބާރުކުރެވޭ ގޮތަކަށް ގެންދިއުމަށް ގިނަ މަސައްކަތްތަކެއް ކުރެވެމުންދާކަމަށް ވިދާޅުވިއެވެ. މިއިންތިޚާބުގެ ނަތީޖާއަށް ޕާޓީން ފުރިހަމައަށް އިހްތިރާމްކޮށް، މެމްބަރުންގެ ނިންމުމާއެކު ރައްޔިތުންގެ މަޖިލީހަށް ކުރިމަތިލާނެކަަމުގެ ޔަޤީންކަން ޕާޓީގެ މެންބަރުންނަށް ޕާޓީގެ ނައިބު ރައީސް ޝިފާޒް އެރުވިއެވެ.\nމިޕްރެސް ކޮންފަރެންސްގައި މައުލޫމާތު ދެވިފައިވާ ގޮތުގައި މާލޭގެ ދަފްތަރު ލިސްޓު އާއްމުނުކޮށް މަޑުކޮށްފައިވަނީ އިލެކްޝަންސް ކޮމިޝަނުން މިހަފްތާ ކުރީކޮޅު މާލެ ދަފްތަރު ލިސްޓު ފައިނަލް ކުރައްވާނެކަމަށް ވިދާޅުވެފަ އޮތުމުންނެވެ. ނަމަވެސް އަދިވެސް އީސީއިން މާލެ ދަފްތަރު ލިސްޓް ފައިނަލް ކުރައްވާފައިނުވާތީ، ކުރިންވެސް ޕާޓީން ބަލާފައިވާ ގޮތަށް އީސީއިން ނެރެފައިވާ ރިޕޯޓުގައިވާ ގޮތަށް މާލެ ދަފްތަރު ހިމަނާ މިހާރު އާއްމުކޮށްފައިވާނެއެވެ.\nއިލެކްޝަންސް ކޮމިޓީގެ މުޤައްރިރު މަނިކް ވިދާޅުވި ގޮތުގައި ރީރަޖިސްޓްރޭޝަންގައި ބަލާފައިވަނީ 2018ގެ ރިޔާސީ އިންތިޚާބުގައި ވޯޓުލާން ރެޖިސްޓްރީ ކޮށްފައިވާ ތަނަކަށެވެ. އަދި ވަރަށް އަވަހަށް ވޯޓުލާ ހުރިހާ މަރުކަޒެއްގެ ތަފްސީލް އާއްމުކުރެވޭނެއެވެ. މާލޭގައި ހުންނަ ފޮށިތަކަށް 23،000 އަށްވުރެ ގިނަ މެންބަރުން ވޯޓުލާ ލިސްޓުގައި ހިމެނިފައިވާ ކަމަށާ، މިހެންކަމުން މާލޭގެ އެކި ހިސާބުތަކުގެ ސްކޫލްތަކުގައި ވޯޓު ފޮށި ބެހެއްޓުމަށް ހަމަޖެހިފައިވާކަމާ، މިމައުލޫމާތުތައް މިއަދު ހިއްސާކުރެވޭނެ ކަމަށް ވިދާޅުވިއެވެ.


Covid vaccine jehumun hisaabakah athugai rissalun fiyavai ithuru kameh neh: Dr. Anthony Fauci\n"ވެކްސިން ޖެހުމުން ހިސާބަކަށް ރިއްސާލި: ޑރ. ފައުޗީ\nޑރ. އެންތަނީ ފައުޗީ: ވައިޓް ހައުސް ހެލްތު އެޑްވައިޒާ އަދި ޑައިރެކްޓާ ނެޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިސީޒަސް\nކޮވިޑް ބަލިމަޑުކަމުގެ ތެރެއިން ފާޅުވެ ސެލެބްރިޓީއެއްގެ ދަރަޖަ ލިބިވަޑައިގެން ހުންނެވި ޑރ. އެންތަނީ ފައުޗީ ކޮބައި ހެއްޔެވެ؟ ކޮވިޑް މައުލޫމާތު ސެޝަނެއް، ފައުޗީއާ ނުލައި ފުރިހަމަ ނުވާނެކަން އެންމެ ވެސް ދަނެ އެވެ.\nކޮވިޑް ވެކްސިން ޖެއްސެވުމަށް ފަހު ވަޑައިގެންނެވި ވަކިތަނެއް ސާފުނުވެ އުޅެނިކޮށް ފެނުނީ ދެއްވާފައި އޮތް އިންޓަވިއުއެކެވެ. އިންޖެކްޝަން ޖެއްސެވުމުން ކުރެވުނު ތަޖުރިބާ ހިއްސާ ކުރައްވަމުން ވިދާޅުވީ އެދުވަސް ނިމިގެންދިޔައިރު ވެސް ހިރުވާލިތަން ކަހާވެސް ނުލާ ކަމަށެވެ.\nފައުޗީ އިހުތިޔާރު ކުރެއްވީ އާންމުންނަށް ފެންނަ ގޮތަށް ވެކްސިންދެއްވުމަށެވެ. އެމެރިކާގައި އެއް ވެކްސިނަށް ވުރެ ގިނަ ވެކްސިން ލިބެން ހުއްޓައި، ފައިޒާ ބަޔޮންޓެކް ވެކްސިން ދޫކޮށްލައްވައި ފައުޗީ ޖެއްސެވީ މޮޑާނާ ވެކްސިނެވެ. މޮޑާނާއިން ވެކްސިން އުފައްދާފައި ވަނީ "ނެޝަނަލް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިސީޒަސް" (އެންއައިއޭއައިޑީ) ގެ އެހީތެރިކަމާ އެކު އެވެ. ފައުޗީ މަސައްކަތްކުރައްވަނީ އެ އިންސްޓިޓިއުޓްގަ އެވެ.\nކޮވިޑް ވެކްސިން ޖެއްސުވުމަށް ފަހު ކުރެއްވުނު ތަޖުރިބާ ވިދާޅުވެދެއްވަން އެދުމުން އެއްކޮލުން ހީނލައްވާފައި ވިދާޅުވީ އެއްވެސް ކަމެއް ނުވާ ކަމަށެވެ.\n"މުޅި ދުވަސް ދިޔައީ ވަރަށް އަރާމުކޮށް،" ފައުޗީ ވިދާޅުވި އެވެ. "އެރޭ ވަރަށް ރަނގަޅަށް ނިދުނު. އެކަމަކު ހެނދުނު ހޭލެވުނުއިރު އަތުގައި ކޮންމެވެސް ވަރެއްއްގެ ރިހުމެއް ހުރި، އެއީ އެންމެ ބޮޑުވަރަކަށް ވެސް ވީ ކަމަކީ"\nއިންޖެކްޝަން ޖެހުމުން އަތުގައި ރިހުމަކީ ކޮވިޑް ނޫން ވެކްސިނުން ވެސް ވާ ކަމެއް ކަމަށް ފައުޗީ ވިދާޅުވި އެވެ. އޭނާ ވިދާޅުވީ އޭނާއަށް އިތުރު ކަމެއް މެދުވެރިނުވި ނަމަވެސް، ކޮވިޑް ވެކްސިން ޖެހުމުން ގައިގައި ރިހި، ހުންއައިސް އަދި ބޮލުގައި ރިއްސާ ކަމަށް މީހުން ބުނާ ކަމަށެވެ. އެލާޖީ ހުންނަ މީހުންނަށް ވެސް ބޮޑުވަރުވާކަން މިހާރު ކަށަވަރުވެފައިވާ ކަމަށެވެ.\n"ކޮންމެ ވެކްސިނެއްގައި ވެސް ހުންނާނެ މިކަހަލަ މިކަހަލަ ކަންތައްތައް" ފައުޗީ ވިދާޅުވި އެވެ. އޭނާ ވިދާޅުވީ މީހުން ވެކްސިން ޖަހަނީ ބަލިން ވާވަރަށް ވުރެ ކުޑަވަރު ވެސް ހެޔޮ ކަމަށެވެ.\nކޮވިޑް-19 ކޮވިޑް ވެކްސިން ފައިޒާ


ވަރަށް ބޮޑުތަން އަގު ހެޔޮ ވެންޓިލޭޓަރެއް ހެދުމުގެ މަސައްކަތުގައި އިންޑިޔާ ވަރަށް ކުރީގައި – Dhen.mv\nވަރަށް ބޮޑުތަން އަގު ހެޔޮ ވެންޓިލޭޓަރެއް ހެދުމުގެ މަސައްކަތުގައި އިންޑިޔާ ވަރަށް ކުރީގައި\nApril 12, 2020 - 9:38 am\nކޮރޯނާ ވައިރަސްއަކީ ނޭވާލުމުގެ ނިޒާމަށް ޖެހޭ ބައްޔެއް ކަމުން، މިބަލި ޖެހޭ މީހުންނަށް ނޭވާލުމަށް ދަތިތަކަކާ ދިމާވެއެވެ. އަދި ގިނަ ފަހަރު މިބަލީގައި މީހުން މަރުވަނީ ނޭވާ ލުމަށް ދަތިތަކެއް ދިމާވުމުގެ ސަބަބުންނެވެ.މިހެންކަމުން، މިބަލީގައި ބޮޑުވަރުވެއްޖެނަމަ ނޭވާލާން ޖެހެނީ ވެންޓިލޭޓަރގެ އެހީގައެވެ. މިކަމުގެ ސަބަބުން މުޅި ދުނިޔެވަނީ ވެންޓިލޭޓަރގެ ބޭނުން ޖެހިފައެވެ.\nއާއްމުކޮށް ހޮސްޕިޓަލްތަކުގައި މާ ގިނަ ވެންޓިލޭޓަރއެއް ނުހުރެއެވެ. ޚާއްސަކޮށް އިންޑިޔާގެ ބޮޑު އާބާދީއަށް ބޭނުންވާ ވަރަށް ވެންޓިލޭޓަރ އެޤައުމުގައި ވެސް ނެތެވެ. ހޮސްޕިޓަލްތަކުގައި ބޭނުން ކުރާ ވެންޓިލޭޓަރތަކަކީ އެތައް ލައްކަ ރުފިޔާއަށް ގަނެވޭ އެއްޗެކެވެ. އަދި ވެންޓިލޭޓަރގެ ޑިމާންޑް ބޮޑުވުމާއެކު އޭގެ އަގުވެސްވަނީ އުފުލިފައެވެ. މިހެންވެ، އިންޑިޔާގެ ބޮޑު ވިޔަފާރި ކުންފުންޏެއް ކަމަށްވާ މަހިންދްރާއިން ރައްޔިތުންނަށްވީ ބޮޑު ވަޢުދެކެވެ. އެއީ އަތް ފޯރާ ފަށެއްގައި ލިބޭނެ ވެންޓިލޭޓަރތަކެއް އުފެއްދުމުގެ ވަޢުދެއެވެ.\nމިވަޢުދު އިޢުލާން ކުރިތާ 48 ގަޑިއިރުގެ ތެރޭގައި އެކުންފުނިންވަނީ މިފަދަ ވެންޓިލޭޓަރއެއްގެ ނަމޫނާއެއް އުފައްދާފައެވެ.އެކުންފުނިން ބުނެފައިވަނީ ކުރިޔަށް އޮތް ކުރު މުއްދަތެއްގެ ތެރޭގައި، މި ޑިވައިސް ކުރަން ޖެހޭ ޓެސްޓްތައްކޮށް މާކެޓަށް ނެރޭނެ ކަމަށެވެ. އަދި މިއީ އެންމެ ފަޤީރު މީހާއަށް ގަނެވޭ ވަރުގެ ވެންޓިލޭޓަރަކަށް ވެގެންދާނެ ކަމަށް އެފަރާތުން ހާމަކުރެއެވެ.\nމަހިންދްރާ ކުންފުނިން ދަނީ އިންޑިޔާގައި ފެތުރެމުން އަންނަ ކޮވިޑް19 އިން އަރާގަތުމަށް ކުރަމުންދާ މަސައްކަތުގައި އިސް ރޯލެއް އަދާ ކުރަމުންނެވެ. މިގޮތުން އެކުންފުންނިންވަނީ އެކުންފުނީގެ ގުދަންތައް ހޮސްޕިޓަލުތަކާއި ފްލޫ ކްލިނިކް ހިންގުމަށް ދޫކޮށްފައެވެ. އަދި ފަޤީރުންނަށް ކާންދީ މިހާލަތުގައި އެކުންފުނިންދަނީ ނަމޫނާ ދައްކަމުންނެވެ.


May mahu tourism ah 11 percent ge kurierumeh\nފަތުރުވެރިންތަކެއް އެއާޕޯޓުގައި: މިދިޔަ އަހަރާ އަޅާ ބަލާއިރު މިއަހަރުގެ މިހާތަނަށް އައި ފަތުރުވެރިންގެ ނިސްބަތް ވަނީ ބޮޑުތަން އިތުރުވެފައި -- އަވަސް ފޮޓޯ | އަހުމަދު ޝުރާއު\nމިދިޔަ މަހު އިންޑިއާއިން ރާއްޖެ އައި ފަތުރުވެރިން އިތުރުވުމާއެކު، ރާއްޖޭގެ ޓޫރިޒަމަށް މި މަހު 11 ޕަސެންޓުގެ ކުރިއެރުމެއް ލިބިއްޖެ އެވެ.\nޓޫރިޒަމް މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ މި ސަރުކާރު އައި ފަހުން ކޮންމެ މަހެއްގައި ވެސް ރާއްޖެއަށް އަންނަ ފަތުރުވެރިންގެ އަދަދު އަންނަނީ އިތުރުވަމުން ކަމަށެވެ.\n"އަޅުގަނޑުމެން ސަރުކާރު އައި ފަހުން ޒިޔާރަތް ކުރާ ފަތުރުވެރިން އަންނަނީ އިތުރުވަމުން. އަޅުގަނޑުމެންގެ އަމާޒަކީ މުޅި އަހަރު މި ކުރިއެރުންތައް ދެމެހެއްޓުން." އަލީ ވަހީދު ވިދާޅުވި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރުގެ މޭ މަހު ރާއްޖެއަށް 103022 ފަތުރުވެރިން ވަނީ ޒިޔާރަތް ކޮށްފަ އެވެ. އެއީ މިދިޔަ އަހަރުގެ މޭ މަހާ އަޅާބަލާއިރު 10.9 ޕަސެންޓުގެ ކުރިއެރުމެެކެވެ. މި އަހަރުގެ މެއި މަހުގެ ނިޔަލަށް 749114 ފަތުރުވެރިން ވަނީ ޒިޔާރަތްކޮށްފަ އެވެ. އެއީ މިދިޔަ އަހަރުގެ މި މުއްދަތާ އަޅާބަލާއިރު 18.4 ޕަސެންޓުގެ ކުރިއެރުމެކެވެ.\nމިދިޔަ މަހު އެންމެ ގިނަ ފަތުރުވެރިން ޒިޔާރަތް ކޮށްފައި ވަނީ ޗައިނާއިންނެވެ. ދެވަނައަށް އެންމެ ގިނަ ފަތުރުވެރިން ޒިޔާރަތް ކޮށްފައި ވަނީ އިޓަލީންނެވެ. ތިން ވަނައަށް އެންމެ ގިނަ ފަތުރުވެރިން ޖަރުމަނުން ޒިޔާރަތް ކޮށްފައިވާއިރު، ހަތަރުވަނަ އަށް އެންމެ ގިނަ ފަތުރުވެރިން ޒިޔާރަތް ކޮށްފައިވަނީ ޖަރުމަންވިލާތުންނެވެ.\nމި އަހަރު ފެށިގެން ކޮންމެ މަހަކު ރާއްޖެއަށް ޒިޔާރަތް ކުރާ ފަތުރުވެރިންގެ އަދަދު އަންނަނީ އިތުރުވަމުންނެވެ. އެ ގޮތުން ޖެނުއަރީ މަހުގެ 6.3 ޕަސެންޓުގެ ކުރިއެރުމެއް، ފެބްރުއަރީ މަހު 16 ޕަސެންޓުގެ ކުރިއެރުމެއް، އަދި އޭޕްރީލް މަހުގެ ވަނީ 36 ޕަސެންޓުގެ ރެކޯޑު ކުރިއެރުމެއް ލިބިފަ އެވެ.\nޓޫރިޒަމް މިނިސްޓްރީ އޮފް ޓޫރިޒަމް ޓޫރިސްޓް އެރައިވަލް + ރިސޯޓް


Resote Thakah BaguraLaa OOru Mas UfuLaa ULhadhu Thakugai Tracking Device Harukuranee- Junaidhu\nރިސޯޓުތަކަށް ބަނގުރަލާ އޫރުމަސް އުފުލާ އުޅަނދުތަކުގައި ...\nޒުބޭރުގެ މަރާއިބެހޭ މައުލޫމާތުތަކުގެ ޞައްޙަކަންދަނީ ކަށަވަރުކުރަމުން ...\nby vomadmin July 25, 2018\nހުއްދަ ދެވިފައިވާ ރިސޯޓުތަކާ ސަފާރީތަކަށް ބަނގުރަލާ އޫރުމަސް އުފުލާ އުޅަނދުތަކުގައި ޓްރެކިންގް ޑިވައިސް ހަރުކުރަން މޯލްޑިވްސް ކަސްޓަމްސް ސަރވިސްއިން ނިންމައިފިއެވެ.\nކަސްޓަމްސްއިން މިއަދު ބޭއްވި ނޫސްވެރިންގެ ބައްދަލުވުމެއްގައި އެސަރވިސްގެ ކޮމިޝަނަރ ޖެނެރަލް މުޙައްމަދު ޖުނައިދު ވިދާޅުވީ ބަނގުރަލާއި އޫރުމަސްފަދަ ތަކެތި ކަނޑުމަގުން އުފުލާ އުޅަނދުފަހަރުގައި ސެޓްލައިޓް މެދުވެރިކޮށް ޓްރެކް ކުރެވޭނެ ކުޑަ ޓްރެކިން ޑިވައިސްއެއް ހަރުކުރުމުގެ މަސައްކަތް ކުރަމުންދާކަމަށެވެ.\nޖުނައިދު ވިދާޅުވީ އެ ފަދަ ޑިވައިސްއެއް ހަރުކުރުމުގެ ބޭނުމަކީ އެ ވެސެލްއެއްގެ މޫވްމަންޓް ޓެރެކް ކުރުން ކަމަށާއި، އެ ޑިވައިސް ހަރުކުރުމުން ކަސްޓަމްސްގެ ކޮންޓްރޯލް ރޫމަށް އެ އުޅަނދެއް ދަތުރު ކުރަމުންދާ މިސްރާބު އެނގޭނެ ކަމަށެވެ. އަދި އެކަން އެގޮތަށް ކުރުމުން އެ އުޅަނދެއް ދާން ޖެހޭ ދިމާނޫން އެހެން ދިމާލަކަށް ދާނަމަ އެނގިގެން ދާނެކަމަށް ޖުނައިދު ވިދާޅުވި އެވެ. އަދި އެކަމުގެ ސަބަބުން ރާއްޖެ އެެތެރެކުރާ ބަނގުރާ ހުއްދަ ނޫން އެކި ދިމަދިމާލަށް ދިއުމުގެ ފުރުސަތު ކުޑަވެގެންދާނެ ކަމަށް އޭނާ ވިދާޅުވި އެވެ.\nޖުނައިދު ވިދާޅުވީ މިއީ ޒަމާނުއްސުރެއް ކުރަމުން އަންނަ ކަމެއްކަމަށާއި، އެފަދަ ކަންކަން ހުއްޓުވުމަކީ ގޮންޖެހުމެއްކަމަށެވެ. އެހެންކަމުން ކަސްޓަމްސްއަށް ކުރެވެންހުރި ހުރިހާ މަސައްކަތެއް ކުރާނެކަމަށް ޖުނައިދު ވިދާޅުވިއެވެ.\nހުވަދު އަތޮޅާއި އައްޑުއާއި ދެމެދުގެ ރަށްތަކަށް ޔެލޯ އެލާޓް ނެރެފި\nކޯވިޑް-19 : އިތުރު 19 މީހަކު ޕޮޒިޓިވް ވެއްޖެ\nރާއްޖެއިން ކޯވިޑް-19އަށް އިތުރު 19 މީހަކު ޕޮޒިޓިވްވެއްޖެއެވެ. މިހާތަނަށް ރާއްޖެއިން ކޯވިޑް-19އަށް ޕޮޒިޓީވްވި މީހުންގެ އަދަދު ވަނީ 785އަށް ...\nމަޖިލިހަށް އިންތިޚާބްކުރަންޖެހެނީ ރަށުމީހެއްތަ ؟\nރައްޔިތުންގެ މަޖިލީހުގެ އިންތިހާބު ކައިރިވަމުން އަންނަ ވަރަކަށް އިންތިހާބުގައި ވާދަކުރާ ކެނޑިޑޭޓުން ވަނީ ކެމްޕޭންގެ މަސައްކަތް ފަށާފައެވެ. މަޖިލީހަށް ...\nކޯވިޑުގެ ދެވަނަ ރާޅެއްގެ ބިރު: ބަލިފެތުރުން ހުއްޓުވުމަށް ފަރުދީ ޒިންމާ ވަރަށް މުހިއްމު\nމުޅި ދުނިޔޭގައި ހުއްޓުމެއްނެތި ހަލުވިކަމާއެކު ފެތުރެމުންދާ ކޯވިޑް-19ގެ ނުރައްކާ ރާއްޖެއަށްވެސް މިވަނީ އަނެއްކާވެސް ބޮޑުވެފައެެވެ. މިހާތަނަށްއައިއިރުވެސް އެއްވެސް ފަރުވާއެއް ...\nvomadmin July 29, 2020


September Mahuge Niyalah MIRA ah 11.8 Billion Ruffiya Libihje\n22 އޮކްޓޯބަރ 2017 1 ކޮމެންޓް\nސެޕްޓެމްބަރު މަހުގެ ނިޔަލަށް މީރާއަށް 11.8 ބިލިއަން ރުފިޔާ ލިބިއްޖެ\nމިއަހަރުގެ ޖެނުއަރީ މަހުން ފެށިގެން ސެޕްޓެމްބަރުގެ ނިޔަލަށް، މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އަށް 11.87 ބިލިއަން ރުފިޔާގެ އާމްދަނީއެއް ލިބިއްޖެއެވެ. އޭގެ ތެރޭގައި ޑޮލަރުގެ ގޮތުގައި ލިބުނު 423.76 މިލިއަން އެމެރިކާ ޑޮލަރު ހިމެނެއެވެ.\nމީރާއިން އާންމުކޮށްފައިވާ ސެޕްޓެމްބަރު މަހުގެ ތަފާސްހިސާބުތައް ދައްކާ ގޮތުން 2016 ވަނަ އަހަރުގެ އެ މުއްދަތުގައި މީރާއަށް ލިބިފައިވަނީ 11.39 ބިލިއަން ރުފިޔާއެވެ.\nމިއަހަރުގެ ސެޕްޓެމްބަރު މަހުގެ ނިޔަލަށް 423.76 މިލިއަން އެމެރިކާ ޑޮލަރު ލިބުނު ނަމަވެސް، މިދިޔަ އަހަރުގެ ސެޕްޓެމްބަރު މަހުގެ ނިޔަލަށް މީރާއަށް ޑޮލަރުގެ ގޮތުގައި 440.91 މިލިއަން ޑޮލަރުގެ އާމްދަނީއެއް ލިބިފައިވެއެވެ.\nސެޕްޓެމްބަރު މަހުގެ ނިޔަލަށް، މީރާއަށް ލިބުނު އާމްދަނީގެ ތެރެއިން އެންމެ ބޮޑު އިންސައްތައެއް ހިއްސާކުރަނީ ޖީއެސްޓީ ގެ ގޮތުގައި ދައުލަތަށް ލިބުނު ޓެކްސް ފައިސާއެވެ. ސެޕްޓެމްބަރު މަހުގެ ނިޔަލަށް ހަމައެކަނި ޖީއެސްޓީގެ ގޮތުގައިވެސް ދައުލަތަށް 5.1 ބިލިއަން ރުފިޔާ ލިބުނުއިރު މިދިޔަ އަހަރުގެ އެ މުއްދަތުގައި މީރާއަށް ލިބުނީ 4.6 ބިލިއަން ރުފިޔާއެވެ.\nޖީއެސްޓީ ޓެކްސް މީރާ އިގްތިސާދު ވިޔަފާރި\nތީގެން ރައްޔިތުންނަށް ވާފައިދާއެއް ނުފެނޭ...ހިތާމަހުރި


"Lego Meehun" uffehdhi meehaa maruvejje | Mihaaru\n"ލެގޯ މީހުން" އުފެއްދި މީހާ މަރުވެއްޖެ\n27 ފެބުރުއަރީ 2020 - 07:25\nކުޑަކުދިންގެ މެދުގައި މަގުބޫލު ކުޅޭ ސާމާނު ލެގޯގެ ބައެއްގެ ގޮތުގައި ނެރުނު ލެގޯ މިނިފިގާޒް އުފެއްދި ޖެންސް ނިގާޑް މަރުވެއްޖެ އެވެ.\nއޭނާ އުމުރުން 78 އަހަރުގައި މަރުވި ވާހަކަ ލެގޯ ގްރޫޕުން ޓްވިޓާގައި ހިއްސާކުރަމުން ލެގޯ މިނިފިގާޒް ވުޖޫދަށް ގެނެސްދީ، ލެގޯ އަށް ބޮޑެތި ބަދަލުތަކާއި ކުރިއެރުންތައް ހޯދައިދޭން ކުރި މަސައްކަތްތައް ފާހަގަކޮށް، ހިދުމަތްތަކަށް ޝުކުރު އަދާކޮށްފައިވެ އެވެ.\nޖެންސް ރީނދޫ ކުލައިގައި މޫނާއި އަތާއި ފައި ހިމަނައިހެން ލެގޯ މީހުން ނުވަތަ މިނިފިގާ އުފެއްދީ 1970 ގަ އެވެ. އަދި ރަސްމީކޮށް ލެގޯ މިނިފިގް ނެރުނީ އޭގެ އަށް އަހަރު ފަހުން 1978 ގަ އެވެ. ޑެންމާކްގެ ލެގޯ ގްރޫޕް އުފެދުނީ މީގެ 87 އަހަރު ކުރިން 1932 ގަ އެވެ. އެ ކުންފުންޏަކީ ޕްލާސްޓިކް ބްރިކުން ކުޅޭ ސާމާނު އުފައްދާ ކުންފުންޏެކެވެ.\nޖެންސް މަރުވީ މޮޓޯ ނިއުރޯން ޑިޒީޒް (އެމްއެންޑީ) ގެ ޝިކާރައަކަށްވެ، އެ ބައްޔަށް ފަރުވާ ހޯދަމުން ދަނިކޮށް މި މަހުގެ 19 ވަނަ ދުވަހު އެވެ.\nޖެންސް ވަނީ ވަނީ ލެގޯ ގްރޫޕަށް 1968-2000 އާ ހަމައަށް ހިދުމަތްކޮށް ދީފަ އެވެ. އެ ދުވަސްވަރު އޭނާ ވަނީ ލެގޯގެ ކްލަސިކް ސެޓް، ސްޕޭސް އެންޑް ޕައިރޭޓްސް އާއި ލެގޯގެ ފެމިލީ ތީމް ޕާކް ލެގޯލޭންޑް ތަރައްގީކޮށް ދިނުމުގައި ވެސް މުހިއްމު ދައުރެއް އަދާކޮށްފަ އެވެ.\nޖެންސް ވަކިވެ ދިޔަ ޚަބަރާ އެކު ވަރަށް ގިނަ ބަޔަކު ޓްވިޓާގައި ހިތާމަފާޅުކޮށް، އޭގެ ހިދުމަތްތަކުގެ މަތިން ހަނދާން އާކޮށްފައިވެ އެވެ.\nއިތުރު ލިޔުންތައް ޑެންމާކް ލެގޯ\nލެގޯ އާއި އެޑިޑާސް ގުޅިގެން އާ އުފެއްދުންތަކެއް


BREAKING: Addu, Kulhudhuffushi Adhi Eydhafushi Gai PCR Test Hadhan Thahyaaru Vanee - Vaguthu\nއައްޑޫ، ކުޅުދުއްފުށި އަދި އޭދަފުށީގައި ޕީސީއާރު ޓެސްޓު ހަދަން ތައްޔާރުވަނީ\nއައްޑޫ ސިޓީ، ކުޅުދުއްފުށި ސިޓީ އަދި ބ. އޭދަފުށީގައި ޕީސީއާރު ޓެސްޓު ހެދުމަށް ތައްޔާރުވަމުން އަންނަ ކަން ސަރުކާރުން ހާމަ ކޮށްފިއެވެ.\nމިކަން ހާމަކޮށްފައި ވަނީ މިހާރު އެންއީއޯސީން ކުރިއަށްގެންދާ ނޫސްވެރިންގެ ބައްދަލުވުމުގައެވެ.\nދަރުބާރުގޭގައި ކުރިއަށް ދިޔާ ނޫސްވެރިންގެ ބައްދަލުވުމުގައި ހެލްތް މިނިސްޓްރީގެ ޑެޕިއުޓީ ޑިރެކްޓަރު ޖެނެރަލް ނަޔާޒު އަހުމަދު ވިދާޅުވީ، އައްޑޫ ސިޓީ އާއި ކުޅުދުއްފުށި ސިޓީގެ އިތުރުން އޭދަފުށީގައި ޕީސީއާރު ޓެސްޓް ހެދުމަށް މެޝިން ބެހެއްޓޭނެ ކަމަށެވެ.\nއެކަމަށް ބޭނުންވާ ޓެކްނީޝިއަނުން މާލެ ގެނެސް މިހާރު ތަމްރީނު ފުރިހަމަ ކުރުމަށް ފަހު ބައެއް ފަރާތްތަކުން ރަށަށް ގޮސްފައިވާ ކަމަށް ނަޔާޒު ފާހަގަ ކުރެއްވިއެވެ. އެގޮތުން އައްޑޫ ލެބްޓެކްނީޝަނުން އައްޑޫ އަށް ވަޑައިގެންފައިވާ ކަމަށާއި ކުޅުދުއްފުށީގެ ބޭފުލުން މާދަމާ ވަޑައިގެން ކަރަންޓީނުގެ މުއްދަތު ނިންމުމަށްފަހު ހިދުމަތް ދޭން ނިކުންނާނެ ކަމަށް އޭނާ ވިދާޅުވިއެވެ.\n"ޕީސީއާރު މެޝިން3ތަނެއްގައި ގާއިމު ކުރެވޭނެ. އެއީ ކުޅުދުއްފުއްޓާއި އައްޑޫ އާއި ބ. އަތޮޅު އޭދަފުށި. އަޅުގަނޑުމެން ވާނީ މިހާރު ޕީސީއާރަށް އައްޑޫ އަތޮޅާއި ކުޅުދުއްފުށިން ކޮންމެ ހޮސްޕިޓަލަކުން2ލެބް ޓެކްނީޝިއަނުން ގެނެސް ޓްރޭނިން ކޮށްފަ" ނަޔާޒު ވިދާޅުވިއެވެ.


Fuluhunge Therein Dhebaikulhaehgbai Meehun Ge Gayah Vaccine Jahaifi - Vaguthu\nކޮވިޑް-19 ވެކްސިން- ވަގުތު އިމެޖަސް- މުައްމަދު އަފްޒަލް\nފުލުހުންގެ ތެރެއިން ދެބައިކުޅަ އެއްބައި މީހުންނަށް ވެކްސިން ދީފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ، އެ އިދާރާގައި މަސައްކަތް ކުރާ މީހުންގެ ތެރެއިން 50 އިންސައްތަ މީހުންގެ ގަޔަށް ވެކްސިނުގެ ފުރަތަމަ ޑޯޒް މިހާތަނަށް ޖަހާފައިވާ ކަމަށެވެ. އެގޮތުން އިއްޔެގެ ނިޔަލަށް 1617 މީހެއްގެ ގަޔަށް ވެކްސިން ޖަހާފައިވާ ކަމަށް ފުލުހުން ވަނީ ވިދާޅުވެފައެވެ.\nފުލުހުން ވިދާޅުވީ، އެ މުއައްސަސާގައި ހިމެނޭ މުވައްޒަފުންނަށް ވެކްސިން ޖަހަމުން އަންނަނީ ޕޮލިސް މެޑިކަލްގެ ބެލުމުގެ ދަށުން ކަމަށާއި އެ މަސައްކަތްތައް އަދިވެސް ހުއްޓުމެއް ނެތި ކުރިއަށް ގެންދާ ކަމަށެވެ. އަދި މިހާތަނަށް ފުލުހުންގެ ތެރޭގައި ހިމެނޭ އެއްވެސް މުވައްޒަފަކު ވެކްސިން ނުޖަހައިގެން ފިޔަވަޅު އަޅަން ޖެހިފައި ނުވާ ކަމަށް ފުލުހުން ވަނީ ވިދާޅުވެފައެވެ.\nކޮންމެ ދުވަހަކުވެސް ގިނަ އަދަދެއްގެ ފުލުހުންގެ ގަޔަށް ވެކްސިން ޖަހަމުން އަންނަ ކަމަށްވެއެވެ.\n''މޯލްޑިވްސް ޕޮލިސް ސާވިސްގެ މުވައްޒަފުން ތިބީ ވެކްސިން ޖަހައިގެން ރައްކާތެރިވެ. ރައްކާތެރިކަމާއެކު ރައްޔިތުންނަށް ހިދުމަތް ފޯރުކޮށްދީ މިހާލަތު ބަދަލުކުރުމުގެ އުންމީދުގައި'' ފުލުހުން ވިދާޅުވިއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ ތަފާސް ހިސާބުތަކަށް ބަލާއިރު، މިހާތަނަށް ރާއްޖެއިން ވެކްސިން ދިން މީހުންގެ އަދަދު ވަނީ 90،865 އަށް އަރާފައެވެ. އޭގެ ތެރެއިން 5،755 މީހުންނަށް ވެކްސިން ދިނީ އިއްޔެއެވެ.\nއިއްޔެ މާލެ ސަރަހައްދުން 3،123 މީހަކަށް ވެކްސިން ދީފައިވާއިރު، އަތޮޅުތެރެއިން 2،263 މީހަކަށް ވަނީ ވެކްސިން ދީފައެވެ.\nފެބުރުއަރީ 25, 2021 14:33\nރޭގަ 12.30ހާއިރު ޗާނދަނީ މަގުން ދެކުނަށް ދިޔަ ފުލުހުންގެ ލޮރީއެއްގަ ފުލުހުން ތިބީ ތޮއްޖެހިފަ.ހީވަނީ ކަނޑުމޯއްޓަކަށް ކަނޑޫ ޖަހާލާފަހުރިހެން. އެޗްޕީއޭ އިން އެބުނާ 3ފޫޓް ކީއްކުރަން. އެމީހުން ތިބީ ހަމަހަމާ ޖެހިފިތިބާރުވެފަ 30ހަކަށް ބޭކަލުން ތިބެދާނެ އެލޮރީގަ\nފެބުރުއަރީ 25, 2021 14:35\nކޮންމެދުވަހަކުވެސް ގިނައަދަދެއްގެ ބަޔަކަށް ޖެހީމާވެސް 1617 ކިޔާ އެއްޗެއް އެނގޭބާ\nފެބުރުއަރީ 25, 2021 14:45\nދެން ކިހިނެއްވީ! އެއީ އާ ކަމެއްތަ! ދުނިޔޭގައި ބަޔަކަށް ނުކުރެވޭކަމެއްތަ! ވޯލްޑް ރިކޯޑެއްތަ! ފުލުހުންވެސް ޖަހަންވާނެތާ! ޖަހާޏެތާ!\nފެބުރުއަރީ 25, 2021 15:34\nހޭލައިގެން ވެކުސިންޖަހަން ދާން ފޯރި ހުރޭ، އަދި އެކަމަށް މަޖުބޫރު ކުރަންވެސް ފޯރި ހުރޭ ، އެކަމު ނަމާދު ކުރާކަށް ނުވަތަ ދީނުގެ ކަންކަން މަޖުބޫރު ކުރުމަކަށް އެއްވެސް ފަރުވާލެއް ނުހުރޭ.


"Verin thibee Mujurimehge ayidhashu thaashivefai"\nކުރީގެ ނައިބު ރައީސް މުހައްމަދު ޖަމީލު އަހުމަދު. -- ފޮޓޯ: އަވަސް އާކައިވް\nރާއްޖޭގެ ވެރިން މުޖުރިމެއްގެ އަތްދަށުގައި ތާށިވެފައި ތިބުމުން ހައިރާންވެ ވަޑައިގަންނަވާ ކަމަށާއި އެގޮތަށް އޮތުމުން ބޮޑެތި ކުށްތަކަށް މީހުން ފަސް ޖެހޭނެ ސަބަބެއް އެބައޮތްތޯ ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ސުވާލު ކުރައްވާ ސަރުކާރަށް ފާޑު ވިދާޅުވެއްޖެ އެވެ.\nޖަމީލު މި މޭރުމުން ވާހަކަފުޅު ދައްކަވާ ސަރުކާރަށް ފާޑު ވިދާޅުވީ މިއަދު ކުރެއްވި ޓްވީޓެއްގަ އެވެ. އޭނާ ވިދާޅުވީ އެމްއެމްޕީއާރްސީގެ ބޮޑު ހިޔާނާތްވި މީހުން އެތިބީ ހުކުމަށް ފަހު ވެސް އަމިއްލަ ގޭގައި އަރާމުގައި ކަމަށެވެ. އަދި 800 އަހަރުގެ ހުކުމްވެސް ބަދަލުވެފައި ވެފައިވާ ކަމަށެވެ.\nބޮޑެތި ކުށްތަކަށް މިހާރު މީހުން ފަސްޖެހޭނެ ސަބަބެއް އެބައޮތްތޯ ސުވާލު ކުރައްވަމުން ވިދާޅުވީ "ގައުމުގެ ވެރިން މުޖްރިމެއްގެ އަތްދަށުގައި މިވަރަށް ތާށިވީމާ" ހައިރާންވެ ވަޑައިގަންނަވާ ކަމަށެވެ.\n"މިހެން ކަންކަން ވާން ޖެހޭ ހާދަހާވާ ބޮޑެތި ސަބަބުތަކެއް ފަހަތުގައި އޮންނާނެއޭ! ނޫނީ ކޮން ފަދަ މަސައްކަތެއް ހަވާލު ކުރީބާ؟ މިއީ ހުސް ރަައްޔިތުން ކަންބޮޑުވާންޖެހޭ ކަންކަން!" އޭނާގެ ދެވަނަ ޓްވިޓެއްގައި ލިޔުއްވާފައި ވެއެވެ.\nޖަމީލްގެ ފާޑިކުޔުންތައް އައިސްފައި މި ވަނީ ބޮޑު ހިތާނާގެ އެންމެ ބޮޑު ތުހުމަތުތަކާއި ދައުވާތައް އޮތް ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރްސީގެ ކުރީގެ މެނޭޖިން ޑިކެޓަރުކަން އަބްދުﷲ ޒިޔަތާއެކު ސަރުކަރުން އެއްބަސްވުންތަކެއް ހަދައި އެބަސްވެވޭ ގޮތަށް ހުކުމްތަކެއް ކުރުމަށް ފަހު އެ ދެ ބޭފުޅުން ގޭގައި ބައިތިއްބާފައި ވާތީ އެވެ.\nޖަމީލަކީ އެމްމްއެމްޕީއާރްސީގެ މައްސަލަތަކަ ގުޅުވައި މިހާރު ޖަލަށްލާފައިވާ ކުރީގެ ރައިސް އަބްދުﷲ ޔާމީންގެ ފުރަތަމަ ނައިބު ރައީސެވެ. އަދި އެ މަނިކުފާކުގެ ގާނޫނީ ޓީމްގެ އިސް ލޯޔަރުވެސް މެއެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް ޑރ. މުހައްމަދު ޖަމީލް އަހުމަދު + އޭސީސީ ހިޔާނާތް ޝަރުއީ ދާއިރާ ޕޮލިޓިކްސް


SunOnline: EIA gai massala ulheythee Madivaru airport hulhuvun anna aharah\nއީއައިއޭގައި މައްސަލަ އުޅޭތީ މަޑިވަރު އެއާޕޯޓު ހުޅުވުން އަންނަ އަހަރަށް\nއައިޝަތު ފަރީޙާ 08 Sep 2019, 14:51\nޅ. މަޑިވަރު އެއާޕޯޓު -- ސަން ފޮޓޯ: އަހުމަދު ހަސަން\nކުރެއްދޫ ހޯލްޑިންގްސް އިން ޅ. މަޑިވަރުގައި ތަރައްގީކުރާ އެއާޕޯޓުގެ އެންވަޔަރަމެންޓް އިމްޕެކްޓް އެސެސްމެންޓުގައި މައްސަލައެއް އުޅޭތީ، އެއާޕޯޓު ހުޅުވުން އަންނަ އަހަރަށް ފަސްކޮށްފައިވާކަމަށް ރީޖަނަލް އެއާޕޯޓްސްއިން ބުނެފިއެވެ.\nޓްރާންސްޕޯޓު މިނިސްޓްރީގެ ދަށުން ކުރާ މަސައްކަތްތަކާ ގުޅޭގޮތުން މިޑިއާ އަށް މައުލޫމާތު ދިނުމަށް މިއަދު ބޭއްވި "ނުވަގަޑި" ޕްރޮގްރާމުގައި "ސަން" އާ ވާހަކަ ދައްކަވަމުން މިނިސްޓްރީގެ ސްޓޭޓް މިނިސްޓަހު އަހުމަދު ޒުހައިރު ވިދާޅުވީ މަޑިވަރު އެއާޕޯޓު މިއަހަރުގެ ޑިސެމްބަރު މަހު ހުޅުވަން ޓާގެޓްކޮށްފައި އޮތްނަމަވެސް، އީއައިއޭގައި މައްސަލައެއް ދިމާވެ، އަލުން އީއައިއޭ ހަދަން ޖެހުމުން އެ އެއާޕޯޓުގެ އޮޕަރޭޝަންތައް ފެށުމުގައި ކުޑަ ޑިލޭއެއް އައިސްފައިވާ ކަމަށެވެ.\n"މާޗު 2020 ގައި އޮޕަރޭޝަނަށް އަންނާނެ ކަމަށް ބެލެވޭ. ބިންހިއްކުމަށް ވެލި ނަގަން ކަނޑައަޅާފައިވާ ސަރަހައްދުން ވެލި ނުނެގޭތީ، އަލުން އީއައިއޭ ހަދަން ޖެހިފައިވަނީ،" ޒުހައިރު ވިދާޅުވިއެވެ.\nއޭނާ ވިދާޅުވީ މަޑިވަރު އެއާޕޯޓުގެ ޓާމިނަލްގެ މަސައްކަތް ގާތްގަނޑަކަށް ނިމިފައިވާ ކަމަށާއި، މިހާރު ކުރިއަށްދަނީ ހިޔާކުރުމުގެ މަސައްކަތް ކަމަށެވެ.\n"ހާބަރުގެ މަސައްކަތް މިއޮތީ. މިހާރު ޝީޓްޕައިލް ކުރަނީ. އެބޭފުޅުންވެސް ބޭނުމެއްނުވޭ ހުރިހާކަމެއް ނިންމާފައިނޫނީ އޮޕަރޭޝަނަށް ގެންނާކަށް،" ސްޓޭޓު މިނިސްޓަރު ވިދާޅުވިއެވެ.\nމަޑިވަރުގައި އެއާޕޯޓު އަޅަން ކުރެއްދޫ ހޯލްޑިންގްސް އާއެކު ސަރުކާރުން އެއްބަސްވުމުގައި ސޮއިކުރީ 2018 ވަނަ އަހަރުގެ މެއި މަހުގެ 29 ވަނަ ދުވަހުއެވެ. އަށް މިލިއަން ޑޮލަރު ހަރަދުކޮށްގެން އަޅާ އެއާޕޯޓާއެކު އެރަށުގައި 1.2 ކިލޯމީޓަރުގެ ރަންވޭއެއް އަޅާނެއެވެ. ރަންވޭގައި ތާރު އެޅުމުގެ މަސައްކަތްވެސް މިހާރު ވަނީ ނިމިފައެވެ. އެ އެއާޕޯޓުގެ މަސައްކަތް ކުރަނީ ޗައިނާގެ ބީޔޫސީޖީ އިންނެވެ.\nމާފަރު އެއާޕޯޓުގެ ރަންވޭ ބޮޑުކުރާ ޕްރޮޖެކްޓް ބީލަމަށް\nމާވަރުލު އެއާޕޮޓް ހުޅުވުން ފަސްކޮށްފި\nމާވާރުލު އެއާޕޯޓަށް ދަތުރު ފެށުން ފަސްކޮށްފި


Alonso aa eku Mönchengladbach ge ehbasvumeh neh\nއޮލޮންސޯ އާއެކު ގުލެޖްބާކްގެ އެއްބަސްވުމެއް ނެތް\nއޮލޮންސޯ، އޭނާގެ ކުރީގެ ފޮޓޯއެއް ކައިރީގައި ހުއްޓިލައިގެން\nއަންނަ ސީޒަންގައި، ބުރޫޝިއާ މޮންޗެންގުލްޖްބާކްގެ ކޯޗަކަށް ވާން، ސްޕެއިންގެ ކުރީގެ މިޑްފީލްޑާ ޒަބީ އޮލޮންސާ އާއެކު އެއްބަސްވުމެއް ހެދިފައި ނެތް ކަން ކަށަވަރު ވެއްޖެ އެވެ.\nކުރިން ލިވަޕޫލް، ރެއާލް މެޑްރިޑް އަދި ބަޔާން މިޔުނިކަށް ކުޅެފައިވާ އޮލޮންސޯ މިހާރު މަސައްކަތް ކުރަމުން ދަނީ، އޭނާގެ ބޯއީ ހުޑް ކުލަބު ރެއާލް ސޮސިއެޑާޑްގެ ބީ ޓީމުގެ ކޯޗަކަށެވެ. ޔޫއެފާ ޕްރޯ ކޯޗިން ލައިސެންސް 2019 ގައި ފުރިހަމަ ކުރި، އޮލޮންސޯ ސީނިއާ ޓީމުގެ ކޯޗަކަށް ގެންދިއުމަށް ބައެއް ކުލަބުތަކުން ޝައުގުވެރިވެ އެވެ. އޭގެ ތެރޭގައި ގުލެޖްބާކް ވެސް ހިމެނެ އެވެ. އެހެން ނަވެސް ޖަރުމަންގެ ޓެބްލޮއިޑް ނޫހެއް ކަމަށްވާ ބީލްޑުން އިއްޔެ ފެތުރި ޚަބަރުގައި ސައްހަ ކަމެއް ނެތް ކަން ވަނީ ޔަގީންވެފަ އެވެ. ޖަރުމަންގެ އިތުބާރު ހުރި ބައެއް މަސްދަރުތަކުން ބުނެފައި ވަނީ އޮލޮންސޯ އާއެކު އެފަދަ އެއްބަސްވުމެއް ގުލެޖްބާކުން މިހާތަަނަށް ހަދާފައި ނުވާ ކަމަށެވެ.\nގުލެޖްބާކުގެ މިހާރުގެ ކޯޗް މާކޯ ރޯސް، މި ސީޒަނަށް ފަހު ބުރޫޝިއާ ޑޯޓަމުންޑްގެ ކޯޗް ކަމާ ހަވާލު ވުމަށް ވަނީ އެއްބަސްވެފަ އެވެ. އެހެންވެ އެ ޓީމުން ދަނީ ކޯޗަކު ހޯދުމުގެ މަސައްކަތް ކުރަމުންނެވެ.\nއޮލޮންސޯ އާއެކު ސޮސިއެޑާޑުން ހަދާފައިވާ ކޮންޓްރެކްޓް މި ސީޒަންގެ ނިޔަލަށް ހަމަ ވާނެ އެވެ. ރެއާލް މެޑްރިޑްގެ 15 އަހަރުން ދަށުގެ ޓީމަށްވެސް ކުރިން ކޯޗް ކޮށްދިން އޮލޮންސޯގެ ކިބައިގައި އެލީޓް ކޯޗަކަށް ވުމުގެ ސިފަތައް އެބަހުރި ކަަމަށް ބައެއް ތަޖުރިބާކާރުން ލަފާ ކުރެ އެވެ. އެނާ ވަނީ ޔޫރަޕްގެ މަޝްހޫރު ކޯޗުން ކަމަށްވާ، ރަފާ ބެނިޓޭޒް، ހޯޒޭ މޮރީނިއޯ، ކާލޯ އަންޗެލޯޓީ އަދި ޕެޕް ގާޑިއޮލާގެ ދަށުން ކުޅެ ކާަމިޔަބު ހޯދާފަ އެވެ.\nބަޔާން މިޔުނިކްގެ ކޯޗަކަށް ކުރިމަގުގައި އޭނާ ގެންދިއުމުގެ އެ ކުލަބުން ޝައުގުވެރި ވެއެވެ. ބަޔާންގެ ޗެއާމަން ކާލް ހެންޒް ރުމޭނިގޭ 2019 ގައި ވިދާޅުވެފައި ވަނީ، ބަޔާން އިން އޮލޮންސޯ އަލުން އެ ޓީމަށް ގެންނަން ޖެހޭނެ ކަމަށެވެ. އޭނާ ވިދާޅުވީ އެކަން ވެގެން ދާނީ ސްޓްރެޓެޖިކް ނިންމުމަކަށް ކަމަށެވެ. އެއީ އޮލޮންސޯއަށް ހަތަރު ބަހުން ފަރިތަކަމާއެކު ވާހަކަ ދައްކަން އެނގޭތީ ކަމަށް ރުމޭނިގޭ ވިދާޅުވި އެވެ. އޭގެތެރޭގައި ޖަރުމަން ބަސް ހިމެނެ އެވެ.\nހާލަންޑްގެ ދެ ގޯލުން ޑޯޓްމަންޑަށް މޮޅެއް\nބަޔާން އަށް މޮޅެއް، ލެވަންޑޮސްކީ އަށް ރެކޯޑެއް\nގުލެޖްބާކްގެ ކޯޗަކަށް ޒަބީ އޮލޮންސޯ ހަމަޖައްސަނީ


Mi season gai chelsea ah league ge2vana bali, City ah molheh - vNews.mv\nޗެލްސީ އާއި ވެސްޓް ހޭމް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމި ސީޒަނުގައި ޗެލްސީއަށް ލީގުގައި ދެވަނަ ބަލި، ސިޓީއަށް މޮޅެއް\nއައްފާން މުހައްމަދު 05 December 2021, 11:27\nއިނގިރޭސި ޕްރިމިއަ ލީގުގައި ހޮނިހިރު ދުވަހު ކުޅުނު މެޗުތަކުން ޔޫރަޕުގެ ޗެމްޕިއަން ޗެލްސީ ބަލިވިއިރު، ޕްރިމިއަ ލީގުގެ ޗެމްޕިއަން މެންޗަސްޓަރ ސިޓީ އާއި ލިވަޕޫލް މޮޅުވެއްޖެއެވެ.\nލަންޑަން ސްޓޭޑިއަމުގައި ވެސްޓް ހޭމް ޔުނައިޓެޑާއި ދެކޮޅަށްކުޅެ ޗެލްސީ ބަލިވީ 2-3 ގެ ނަތީޖާއަކުންނެވެ. ފަހަތުން އަރާ ވެސްޓް ހޭމް އިން މޮޅުވި މިމެޗުގައި އެޓީމުގެ ފަރާތުން މޮޅުކުޅުމެއް ވަނީ ފެނިގެންގޮސްފައެވެ.\nމި މެޗުގައި އެންމެ ފުރަތަމަ ލަނޑު ޖަހައި ލީޑު ނަގާފައިވަނީ ޗެލްސީންނެވެ. މެޗުގެ 28 ވަަނަ މިނެޓުގައި ކޯނަރަކުން މި ލަނޑު އެ ޓީމަށް ކާމިޔާބުކޮށްދިނީ ތިއާގޯ ސިލްވާ އެވެ. އެކަމަކު މެޗުގެ 40 ވަނަ މިނެޓުގައި ލިބުނު ޕެނަލްޓީއަކުން މެނުއަލް ލަންޒީނީ ވަނީ ވެސްޓް ހޭމަށް ނަތީޖާ އެއްވަރުކޮށްދީފައެވެ. މިއީ އޭރިއާ ތެރެއިން ވެސްޓް ހޭމުގެ ޖެރޮޑް ބޮވެންއަށް ޗެލްސީގެ ގޯލްކީޕަރު އެޑޮއާޑް މެންޑީ ކުރި ފައުލަކަށް ރެފުރީ ދިން ޕެނަލްޓީއެކެވެ.\nނަމަވެސް ފުރަތަމަ ހާފު ނިމުމުގެ ކުރިން ޗެލްސީން ވަނީ މި މެޗުގައި އަލުން ލީޑު ނަގާފައެވެ. ހަކީމް ޒިޔެކް ނެގި ހުރަހަކުން މި ލަނޑު އެ ޓީމަށް ކާމިޔާބުކޮށްދިނީ މޭސަން މައުންޓް ޖެހި މޮޅު ގޯލުންނެވެ. މައުންޓެވެ. މި މެޗުގައި ވެސްޓް ހޭމުން ދެވަނަ ފަހަރަށް ނަތީޖާ އެއްވަރުކޮށްފައިވަނީ ދެވަނަ ހާފު ފަށައިގެން 11 ވަނަ މިނެޓުގައި ބޮވެން ކާމިޔާބުކޮށްދިން ލަނޑުންނެވެ. އަދި މި މެޗުން ވެސްޓް ހޭމް މޮޅުކޮށްދިން ލަނޑު މެޗު ނިމެން ތިން މިނެޓަށް ވެފައި ވަނިކޮށް ކާމިޔާބުކޮށްދިނީ އާތޫރް މަސުއާކޫއެވެ.\nސިޓީ އާއި ވަޓްފޯޑް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nހޮނިހިރު ދުވަހުގެރޭ ކުޅުނު މެޗުން ވަޓްފޯޑުގެ ދަނޑުގައި އެޓީމުގެ މައްޗަށް ޗެމްޕިއަން މެންޗަސްޓަރ ސިޓީން ކުރިހޯދީ 1-3 ގެ ނަތީޖާއަކުންނެވެ.\nމި މެޗު ފަށައިގެން ހަތަރުވަނަ މިނެޓުގައި ސިޓީން ވަނީ ލީޑު ނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ ރަހީމް ސްޓާލިންއެވެ. އަދި މެޗުގެ 31 ވަނަ މިނެޓުގައި އޭރިއާ ތެރެއިން ފޮނުވާލި ހަމަލާއަކުން ބެނާޑޯ ސިލްވާ ވަނީ ލަނޑެއް ޖަހައި، ސިޓީގެ ލީޑު ފުޅާކޮށްދީފައެވެ.\nދެން މި މެޗުގައި ސީޓީން ކާމިޔާބުކުރި ތިންވަނަ ލަނޑު މެޗުގެ 61 ވަނަ މިނެޓުގައި ޖަހައިދިނީ އެ ޓީމުގެ ދެވަނަ ލަނޑުވެސް ކާމިޔާބުކުރި ބެނާޑޯ ސިލްވާއެވެ. މި މެޗުގައި ވަޓްފޯޑުން ޖެހި ހަމައެކަނި ލަނޑު މެޗުގެ 74 ވަނަ މިނެޓުގައި އެ ޓީމަށް ކާމިޔާބުކޮށްދިނީ ކޫޗޯ ފެނާންޑޭޒެވެ.\nލިވަޕޫލާއި ވުލްވްސް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން ލިވަޕޫލުން ވަނީ ވުލްވްސް އަތްދަށުކޮށް ތާވަލުގެ ކުރިއަށް ޖެހިލާފައެވެ.\nވުލްވްސްގެ ދަނޑުގައި ކުޅުނު މި މެޗުގައި ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު މިމެޗު ލިވަޕޫލުން ކާމިޔާބުކުރީ 0-1 ގެ ނަތީޖާއަކުންނެވެ.\nމެޗުގެ ފުރަތަމަ ހާފުގައި ލިވަޕޫލުގެ ޑިއޯގޯ ޖޮޓާ އާއި މުހައްމަދު ސަލާހަށް ވަނީ ލީޑު ނަގަން ރަނގަޅު ފުރުސަތުތަކެއް ލިބި ބޭކާރުވެފައެވެ. އަދި މެޗުގެ ދެވަނަ ހާފުގައި ޖޮޓާއަށް މުޅިން ހުސް ފުރުސަތެއް ލިބުނު ނަމަވެސް، އޭނާ ފޮނުވާލި ހަމަލާ ގޯލުގެ ރޮނގުމަތިން ސަލާމަތްކުރީ ވުލްވްސްގެ ކެޕްޓަން ކޯނޯ ކޯޑީއެވެ.\nމި މެޗުގައި ލިވަޕޫލުން ކާމިޔާބުކުރި ހަމައެކަނި ލަނޑު ފެނިގެންގޮސްފައިވަނީ މެޗުގެ އިތުރު ވަގުތުގައެވެ. އޭރިއާ ތެރެއިން ސަލާހު ދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި ޑިވޮކް އޮރީގީއެވެ.\nމި ނަތީޖާތަކާއެކު ލީގު ޗެމްޕިއަން ސިޓީން ވަނީ ޕްރިމިއަރ ލީގުގެ ޕޮއިންޓް ތާވަލުގެ އެއްވަނައަށް ކުރިއަށް ޖެހިލާފައެވެ. ސިޓީ އަށް ޖުމްލަ 15 މެޗުން ސިޓީއަށް 35 ޕޮއިންޓު ލިބިފައިވާއިރު ލިވަޕޫލްވެސް ވަނީ މެޗުން މޮޅުވެ، ހޯދި ތިން ޕޮއިންޓާއެކު ތާވަލުގެ ދެވަނައަށް ކުރިއަށް ޖެހިލާފައެވެ. އެގޮތުން 15 މެޗުން 34 ޕޮއިންޓު ލިވަޕޫލަށް ލިބިފައިވެއެވެ. އަދި ވަރުގަދަ ޗެލްސީ މެޗުން ބަލިވުމާއެކު ވަނީ ޕޮއިންޓު ތާވަލުގެ ތިންވަނައަށް ވެއްޓިފައެވެ. ޗެލްސީ އަށް 15 މެޗުން ލިބެނީ 33 ޕޮއިންޓެވެ.\nޗެލްސީ އިނގިރޭސި ޕްރިމިއާ ލީގު ލިވަޕޫލް މެންޗަސްޓަރ ސިޓީ ކުޅިވަރު


Maziya ah furusathu gelli, TC league kaamiyaabu kurumaa dhimaalah\nމާޒިޔާ އަށް ފުރުސަތު ގެއްލި، ޓީސީ ލީގު ކާމިޔާބު ކުރުމާ ދިމާލަށް\nމާޒިޔާގެ ކުޅުންތެރިންނަށްވުރެ ކުރިން ޓީސީގެ ޒާދު ބޮލުން ޖަހަނީ: ޓީސީ މޮޅުވީ 2-0އިން. ފޮޓޯ: މުހައްމަދު ވަހީދު\nމާޒިޔާ އަތުން މިރޭ 2-0އިން މޮޅުވެ ޓީސީ އުރީދޫ ދިވެހި ޕްރެމިއާ ލީގުގައި މޮޅުވުމުން ލީގު ކާމިޔާބު ކުރުމުން ރޭހުން އެ ޓީމަށް ފުރުސަތު ލިބި މާޒިޔާ ކަޓައިފި އެވެ.\nލީގުގައި ޖެހިޖެހިގެން ދެ ވަނަ މެޗުން ބަލިވުމުން ޕްރެޒިޑެންޓްސް ކަޕުގެ ޗެމްޕިއަން މާޒިޔާ އަށް މިހާރު ލީގު ކާމިޔާބު ކުރުމުގެ ފުރުސަތު އޮތީ ޓީސީ އާއި ނިއުރޭޑިއަންޓަށް އެކަން ނުވެއްޖެނަމަ އެކަންޏެވެ. ލީގުގައި ކޮންމެ ޓީމަކަށް ބާކީ ހަ މެޗު އޮތް ނަމަވެސް ވަރުގަދަ މާޒިޔާ މިވަގުތު އޮތީ 12 ޕޮއިންޓާއެކު ޓޭބަލުގެ ހަތަރު ވަނާގަ އެވެ. މިއީ އެއްވަނާގައިވާ ނިއު އަށްވުރެ އަށް ޕޮއިންޓް މަދު އަދަދެކެވެ. އަދި ޓީސީ އަށްވުރެ ހަތަރު ޕޮއިންޓް މަދު އަދަދެކެވެ. އަނެއްކޮޅުން މާޒިޔާ އަށް އަދި ނިއުއާ އެކު ކުޅެން ޖެހޭ މެޗު އޮތުމަކީ ވެސް އެ ޓީމަށް ލީގު ކާމިޔާބުކުރަން ވަރަށް އުނދަގުވާނެ ސަބަބެކެވެ.\nމިރޭގެ މެޗުގައި ޓީސީ އަށް ލީޑު ނަގައިދިނީ 17 ވަނަ މިނިޓްގައި ކެޕްޓަން ޔާމީން އިބްރާހީމެވެ. ޕެނަލްޓީ އޭރިޔާގެ ބޭރުން އޭނާ ޖެހި ބޯޅަ އަމާޒުވީ މާޒިޔާގެ އިސްކޮޅުން ދިގު ކިރިގިސްތާނުގެ ގައުމީ ކީޕަރު ޕަވެލް މަޓިއަސްގެ ބޯމަތިން ގޯސް ގޯލުގެ މަތީ ކަނަށެވެ. އޭގެ ކުރިން މެދުތެރެއިން ކުރިއަށް އަރައި މުހައްމަދު އައްޒާމް ޖެހި ބޯޅަ ކީޕަރު ވެއްޓިގެންފައި ދިފާއު ކުރި އެވެ.\nމި މެޗުގެ ދެ ވަނަ ލަނޑު ޓީސީ އަށް ޖަހައިދިނީ 45 ވަނަ މިނިޓްގައި ޓީސީގެ އުއްމީދީ ފޯވަޑް ނާއިޒް ހަސަނެވެ.\nލީގުގައި މި ވަގުތު ނިއު އަށް 20 ޕޮއިންޓް ލިބިފައިވާއިރު ޓީސީ އަށް 17 ޕޮއިންޓް އަދި މާޒިޔާ އާއި ވިކްޓަރީ އަށް ލިބިފައިވަނީ 12 ޕޮއިންޓެވެ. ނަމަވެސް ފައިދާ ގޯލުގެ ތަފާތުން މާޒިޔާ އަށް ލިބެނީ ހަތަރު ވަނަ އެވެ. ވިކްޓަރީ މިއަދު ހަވީރު މޮޅުވީ އެންމެ ޕޮއިންޓަކާއެކު ޓޭބަލުގެ ފުލުގައި އޮތް މަހިބަދޫ އަތުން 5-1އިންނެވެ. ލީގުގެ ފަސް ވަނާގައިވަނީ 10 ޕޮއިންޓާއެކު އީގަލްސް އެވެ. ނުވަ ޕޮއިންޓާއެކު ހަ ވަނާގައި ވެލެންސިއާ އޮތްއިރު އަށް ޕޮއިންޓާއެކު ޓޭބަލުގެ ހަތް ވަނާގައިވަނީ ބީޖީ އެވެ.\nމާޒިޔާ އަލީ ސުޒޭން ޓީސީ


Island Aviation Ge Aharee Futsal Mubaaraiy Fashaifi - Vaguthu\nއައިލޭންޑް އޭވިއޭޝަންގެ އަހަރީ ފުޓްސަލް މުބާރާތް ފަށައިފި\nއައިލޭންޑް އޭވިއޭޝަން ސާވިސެސް ލިމިޓެޑުގެ 19 ވަނަ އިން ހައުސް ފުޓްސަލް މުބާރާތް މިއަދު ހަވީރު ފެށިއްޖެއެވެ.\nމުބާރާތް ހުޅުވުމުގެ ގޮތުން މިއަދު ކުޅުނު ފުރަތަމަ މެޗުގައި ބައްދަލު ކޮށްފައި ވަނީ ޓީކާސް އާއި ޓީމް އިން-ފްލައިޓް އެވެ. މި މެޗުގެ ފުރަތަމަ ގޯލު7ވަނަ މިނެޓުގައި އިން ފްލައިޓް އިން ޖަހައިފައި ވަނިކޮށް، އޭގެ6މިނެޓު ފަހުން ޓީކާސް އިން ވަނީ ނަތީޖާ ހަމަހަމަ ކޮށް، ފުރަތަމަ ހާފް ނިމުމުގެ ކުރިން 2-1 ގެ ލީޑެއް ނަގައިފައެވެ. ނަމަވެސް، ދެވަނަ ހާފް ފަށައިގެން މާ ގިނަ އިރުތަކެއް ނުވެ އިން ފްލައިޓް އިން ވަނީ ގޯލެއް ޖަހައި 2-2ށް ނަތީޖާ ބަދަލުކޮށްފައެވެ.\nދެ ޓީމުގެ ފަރާތުންވެސް ހަމަހަމަ ކުޅުމެއް ފެނިގެން ދިޔަ މި މެޗު 2-2ން އެއްވަރު ވެގެން ނިމިފައި ވާއިރު، މި މުބާރާތް ކުރިއަށް ދާނީ މިއަދުން ފެށިގެން މި މަހުގެ 21 ގެ ނިޔަލަށް ހުޅުމާލޭ ޓްރީ ޓޮޕް ހޮސްޕިޓަލާއި އިންވެގެން އޮންނަ ދަނޑުގައެވެ.\nޖުމްލަ 17 ފިރިހެން ޓީމަކާއި5އަންހެން ޓީމެއް މިއަހަރުގެ މުބާރާތުގައި ބައިވެރި ވެފައި ވާއިރު، ފިރިހެން ބައިގެ ކުޅުން ކުރިއަށް ދާނީ4ގްރޫޕެއްގެ މެދުގައި ބަހައިލެވިގެން ކޮންމެ ގްރޫޕަކުންވެސް އެންމެ ރަނގަޅު ނަތީޖާ އެއް ނެރޭ ދެ ޓީމު ކުއާޓާ ފައިނަލަށް ދާ ގޮތަށެވެ. އަންހެން ބައިގެ ކުޅުން މި މަހުގެ 15ވަނަ ދުވަހު ފެށުމަށް ހަމަޖެހިފައި ވާއިރު، އެބައިގެ ކުޅުން ކުރިއަށް ދާނީ ލީގު އުސޫލުންނެވެ.\nއައިލެންޑް އޭވިއޭޝަންގެ އެކި ޑިޕާޓްމެންޓު ތަކުގެ މެދުގައި ކޮންމެ އަހަރަކުވެސް ބާއްވަމުން އަންނަ މުބާރާތް މިއަދު ޝަރަފްވެރި ކޮށްދެއްވާފައި ވަނީ އެ ކުންފުނީގެ މެނޭޖިންގް ޑައިރެކްޓާ މުހައްމަދު ރިޒްވީ އެވެ. މި މުބާރާތުގެ މަގްސަދަކީ ސްޓާފުންގެ މެދުގައި ގުޅުން ބަދަހިކޮށް، އެކުވެރިކަން އާލާ ކުރުމެވެ.\nފުޓްސަލް ދަނޑުތަކުން ފައިސާ ނަގާ ޝަކުވާ އޮތީ ލިބިފައި: މަހްލޫފް\nނާލާފުށި ފުޓްސަލް ދަނޑުގެ މަސައްކަތް ނިންމާލައިފި


Nigeria Gai Nirubaveri Hamalaa Eh Dhee 70 Ah Vureh Gina Sifain Maraalaifi - Vaguthu\nނައިޖީރިއާގައި ދިން ނިރުބަވެރި ހަމަލާއެއްގައި އެޤައުމުގެ 70 އަށްވުރެ ގިނަ ސިފައިންގެ މީހުން މަރާލައިފިއެވެ.\nބައިނަލްއަޤްވާމީ ޚަބަރުތައް ގެނެސްދޭ އޭއެފްޕީ ނޫހުން ރިޕޯޓު ކުރި ގޮތުގައި ހޯމަ ދުވަހު ނައިޖީރިއާގެ ބޯނޯ ސްޓޭޓުގައި ދިން ނިރުބަވެރި ހަމަލާތަކެއްގެ ތެރެއިން އެޤައުމުގެ ސިފައިންގެ ފައުޖެއް ދަތުރުކުރަމުން ދިޔަ ލޮރީ އަކަށް އަމާޒުކޮށްގެން ނިރުބަވެރިން ވަނީ ރޮކެޓް ޕްރޮޕެލްޑް ގްރެނޭޑު، 'އާރްޕީޖީ' ހަމަލާތަކެއް ދީފައެވެ.\nގްރެނޭޑް ހަމަލާ ދިނުމަށްފަހު، ނިރުބަވެރިން ވަނީ ސިފައިން ދަތުރުކުރަމުން ދިޔަ ލޮރީ އަށް އަރައި، އޭގައި ތިބި ހުރިހާ އެންމެން މަރާލާފައެވެ. މަރާލެވިފައިވާ ސިފައިންގެ ވަފުދަކީ ބޯނޯ ސްޓޭޓުގެ މައި ޕްރޮވިންސް، މައިޑުގޫރީ އިން ދިޔަ ބަޔެކެވެ. އެއީ އެ ސްޓޭޓުގައި ނިރުބަވެރި ހަނގުރާމަވެރި ޖަމާޢަތް، އިސްލާމިކް ސްޓޭޓްސް އަށް ވާގިވެރިވާ ހަނގުރާމަވެރިން ޙަރަކާތްތެރިވަމުން ދިޔަ ކޭމްޕަކަށް ހަމަލާ ދިނުމަށް ދަތުރުކުރަމުން ދިޔަ ބައެއް ކަމަށް މަޢުލޫމާތު ލިބެއެވެ.\n"މިއީ ވަރަށް ބޮޑު ގެއްލުމެއް. ނިރުބަވެރިން ދިން ހަމަލާތަކުގައި މަރުވި 70 މީހުންގެ ހަށިތައް މިހާތަނަށް ވަނީ ހޯދިފައި، މީހުން ހޯދުމުގެ މަސައްކަތް މިހާރުވެސް ދަނީ ކުރަމުން، ހަމަލާގައި މަރުވި މީހުންގެ އަދަދު އިތުރުވާނެ،" ސިފައިންގެ ތެރެއިން އޭފްޕީ އަށް މަޢުލޫމާތު ދިން މީހަކު ބުނެފައިވެއެވެ.\nނައިޖީރިއާގައި ނިރުބަވެރި ހަމަލާދީ، ގިނަ އަދަދެއްގެ މީހުން މަރާލުމަކީ އާއްމުކޮށް އެޤައުމުގައި ފެންނަ މަންޒަރެކެވެ. ބަޑި ޖެހުމާއި، ބޮން ގޮއްވުން، އަދި ކުޑަ ކުދިން ރަހީނުކުރުމުގެ ނުރައްކާތެރި ހާދިސާ ތަކެއް، މީގެ ކުރިންވެސް ނައިޖީރިއާގައި ހިނގާފައިވާއިރު، އެ ކަންތައްތަކުގައި އެންމެ އިސްކޮށް އުޅެނީ ނައިޖީރިއާގެ ހިންގަމުންދާ ނިރުބަވެރި ބޯކޯ ހަރާމް ޖަމާޢަތެވެ.\nނިރުބަވެެރި ޖަމާޢަތް އިސްލާމިކް ސްޓޭޓުގެ ހުޅަނގު އެފްރިކާގެ ފެކްޝަނުން ވަނީ ބޯކޯ ހަރާމް ޖަމާޢަތާއި 2016 ވަނަ އަހަރު ވަކިވެފައެވެ. ސިފައިން މެރުމާއި، ހަނގުރާމަވެރި ޖަމާޢަތްތަކުގެ ޖަގަހަތައް ހިފުމަކީ މިހާރު އާ ޖަމާޢަތުގެ އާއްމު ކަމަކަށް ވަނީ ވެފައެވެ.\nމާޗް 24, 2020 22:16\nކާފަރުން ބޮން އަޅައި ލައްކައިން މުސްލިމުން މެރި ޔަސް އެއީ ނިރުބަ ވެރިކަން ކަމުގައި ނުވޭ އިހައް ނިރުބަ ވެރިކަމަކީ ކޮބައިކަން ރަނގަޅަށް ދަސްކުރަންވީ ކަލޭމެން


Budget aa hedhi Brad Pitt ge "World War Z" huttumakah | Mihaaru\n"ވޯލްޑް ވޯ ޒީ" ގެ ޕޯސްޓަރެއްގައި ބްރެޑް ޕިޓް: މީގެ ދެވަނަ ބައި ވެސް ގެނެސް ދޭނެ.\nބަޖެޓްގެ މައްސަލާގައި އެއްބަސްވުމަކަށް ނާދެވިގެން "ވޯލްޑް ވޯ ޒީ" ގެ ދެވަނަ ބައި ހުއްޓުމަކަށް\n09 ފެބުރުއަރީ 2019 - 08:17\nއެ ނޫހުން ބުނި ގޮތުގައި ކުރިން އަންދާޒާކުރި ބަޖެޓުން ނުފުދި، އަތްނުފޯރާ ހިސާބަށް ހަރަދުތައް ހިނގައިދާނެތީ ފިލްމުގެ ޕްރޮޑަކްޝަން ޓީމުގެ މެދުގައި ވަނީ ނުތަނަވަސްކަން އުފެދިފަ އެވެ. މީގެ އިތުރުން ކުރިން ރޭވި ގޮތަށް ފިލްމުގެ މަސައްކަތް ނުގޮސްފާނެތީ އެކަމުގެ ބިރު ވެސް އޮތް ކަމަށްވެ އެވެ. ފިލްމުގެ ޝޫޓިން ފަށަން ނިންމާފައި ވަނީ ކުރިއަށް އޮތް ހޫނު މޫސުމުގަ އެވެ.\nނަމަވެސް މިކަމާ ބެހޭ ގޮތުން ޕެރަމައުންޓުން އެއްވެސް ވާހަކައެއް އަދި ނުދައްކަ އެވެ.\n"ވޯލްޑް ވޯ ޒީ" ގެ ޓްރެއިލާއެއް.\n"ވޯލްޑް ވޯ ޒީ" ގެ ދެވަނަ ބައިގެ ލީޑް ރޯލް ވެސް ޕިޓް ކުޅޭ އިރު، މި ފަހަރު ފިލްމުގެ ޑައިރެކްޝަނާ ހަވާލުވެފައި ވަނީ އޭނާ ކުޅުނު "ސެވެން" އާއި "ފައިޓް ކުލަބް" ގެ ޑައިރެކްޓަރު ޑޭވިޑް ފިންޗާ އެވެ.\nމާކް ފޯސްޓާ ޑައިރެކްޓް ކުރި "ވޯލްޑް ވޯ ޒީ" އަކީ ވެސް ބަޖެޓްގެ މައްސަލަ ކުރިމަތިވި ފިލްމެކެވެ. ގާތްގަނޑަކަށް 269 މިލިއަން ޑޮލަރުގެ ބަޖެޓަކުން ހެދި އެ ފިލްމަށް ބޮކްސް އޮފީހުގައި 540 މިލިއަން ޑޮލަރުގެ އާމްދަނީއެއް ލިބުނެވެ.\nޕިޓްގެ ކުރިއަށް އޮތް ފިލްމަކީ ލިއޮނާޑޯ ޑި ކެޕްރިއޯ ވެސް މުހިއްމު ރޯލަކުން ފެނިގެންދާ، ޑައިރެކްޓަރު ކްއެންޓިން ޓެރެންޓީނޯގެ "ވަންސް އަޕޯން އަ ޓައިމް އިން ހޮލީވުޑް" އެވެ. އެ ފިލްމު ސިނަމާތަކަށް އަންނާނީ ޖުލައި 26 ގަ އެވެ.\nއިތުރު ލިޔުންތައް ހޮލީވުޑް ބްރެޑް ޕިޓް


Thila Male' Bridge mashroou ah India in ithuru 15 million dollar\nބުރިޖުގެ މަސައްކަތަށް އިންޑިއާއިން އިތުރު 15 މިލިއަން ޑޮލަރު\nތިލަ މާލެ ބުރިޖުގެ ސާވޭގެ މަސައްކަތް ކުރިއަށް ދަނީ: ބުރިޖު މަޝްރޫއުއަށް އިންޑިއާއިން 15 މިލިއަން ޑޮލަރު ވަނީ ދީފައި -- ފޮޓޯ: އަވަސް\nތިލަމާލެ ބްރިޖު އަޅަން، އިންޑިއާއިން ހިލޭ އެހީގެ ގޮތުގައި އިތުރު 15 މިލިއަން ޑޮލަރު (ގާތްގަނޑަކަށް 231.3 މިލިއަން ރުފިޔާ) ދީފި އެވެ.\nމި ގްރާންޓް ދިނީ މާލެ އާއި ވިލިމާލެ އަދި ތިލަފުއްޓާއި ގުޅީފަޅު ގުޅާލާ ތިލަމާލެ ބުރިޖުގެ މަސައްކަތް ފެށުން އަަވަސް ކުރުމުގެ ގޮތުން އެ މަސައްކަތަކަށް ބޭނުންވާ މީހުނާ ތަކެތި ގެނައުމަށެވެ. މަސައްކަތް ފެށުމުގެ ގޮތުން އިންޑިއާއިން މީގެ ކުރިން ވަނީ އިންޑިއަން އެގްޒިމް ބޭންކް މެދުވެރިކޮށް 60 މިލިއަން ޑޮަލަރު (925.2 މިލިއަން ރުފިޔާ) ވެސް ދީފަ އެވެ.\nތިލަމާލެ ބުރިޖު އަޅަން އިންޑިއާގެ އެފްކޮންސް އިންފްރާސްޓަރަކްޗަރު ކުންފުންޏާ ހަވާލުކުރީ މިދިޔަ އޮގަަސްޓު މަހު 21 ވަނަ ދުވަހު އެވެ. އަދި ބުރިޖު އަޅަން ކުރާ ޖެހޭ ސާވޭގެ މަސައްކަތްތައް އެފްކޯންސްގެ ސަބްކޮންޓްރެކްޓަރެއް ކަމަށްވާ ފޯސައިޓް ސާވެއާސް އިން މިދިޔަ މަހުގެ 28 ވަނަ ދުވަހު ވަނީ ފަށައިފަ އެވެ.\nބްރިޖުގެ އަމަލީ މަސައްކަތް އަންނަ އަހަރުގެ ކުރީކޮޅު ފަށާނެ ކަމަށް ސަރުކާރުން ބުނެފައިވެ އެވެ. އެކަމަކު ވެރިކަމުގެ މިދައުުރުގެ ތެރޭގައި ތިލަމާލެ ބްރިޖުގެ މަސައްކަތް އެއްކޮށް ނިންމާނުލެވޭނެ ކަމަށް ރައީސް ސޯލިހު ވިދާޅުވެފައިވެ އެވެ.\nޖުމްލަ 6.74 ކިލޯ މީޓަރުގެ ތިލަމާލެ ބްރިޖުގެ މަޝްރޫއަށް ފަންޑު ކުރަނީ އިންޑިއާ ސަރުކާރުންނެވެ. ތިލަމާލެ ބްރިޖު އަޅަނީ އިންޑިއާގެ 100 މިލިއަން ޑޮލަރުގެ ހިލޭ އެހީ އާއި 400 މިލިއަން ޑޮލަރުގެ ލޯނު ފައިސާއިންނެވެ. ރާއްޖޭގައި ހުންނަ އިންޑިއާ އެމްބަސީން ބުނެފައިވާ ގޮތުގައި 400 މިލިއަން ޑޮލަރަކީ އެ ގައުމުން ރާއްޖެއަށް ދިން 800 މިލިއަން ޑޮލަރުގެ ކްރެޑިޓް ލައިންގެ ބައެކެވެ. ކްރެޓިޑް ލައިންއަކީ ލޯނުތަކާ ހިލާފަށް ސަރުކާރަށް ބޭނުންވެއްޖެ ހާލަތެއްގައި އެ ދައްކަން ޝަރުތުކޮށް ނުވަތަ ނުދައްކައި ދަންމާލެވޭ ގޮތަށް ދޫކުރާ ދަރަންޏެކެވެ.\nރައްޔިތުންގެ މަޖިލިސް އިންޑިއާ ދިވެހި އިންޑިއާގެ ގުޅުން + ތިލަމާލެ ބްރިޖް


މެންބަރުންގެ ޚިޔާލު: ތޮފި ވެއްޓެނީ! – Maldivian Democratic Party\nމެންބަރުންގެ ޚިޔާލު: ތޮފި ވެއްޓެނީ!\nޤައުމީ އިއްތިހާދު ޕާޓީއަކީ މިސަރުކާރުގެ ރައީސްގެ ނައިބުގެޕާޓީއަށް ވާއިރު މިސަރުކާރު ހިންގުމުގައި މިޕާޓީއަށް އެންމެ ބޮޑަށް އެއްބާރުލުންދީ މަސައްކަތް ކުރުމަށް އެއްބަސްވެ ނުކުތް ޕާޓީއެވެ. ރައީސް ނަޝީދު އާއިއެކު ރަނިންމޭޓެއްގެ ގޮތުގައި އެޕާޓީގެ ރައީސް ޑރ ވަޙީދުވަނީ ނުކުމެ ވަޑައިގެން ރާއްޖޭގައި މިހާތަނަށް ބޭއްވުނު މަލްޓިޕާޓީ އިލެކްޝަންގައި ރައީސްގެ ނައިބުގެ މަޤާމްއަށް އިންތިޚާބުވެ ވަޑައި ގެންފައެވެ.\nޤައުމީ އިއްތިޙާދާއި އެމްޑީޕީއާއި ދެމެދު އެންމެ ފުރަތަމަ ހިންހަމަ ނުޖެހުންތަކެއް އުޅޭކަން އެނގިގެން ދިޔައީ ވީޓީވީގެ “ހޫނުގޮނޑީގެ” ޕްރޮގްރާމްގައި ޑރ ވަހީދު ވިދާޅުވި އެއްޗަކާއި ގުޅިގެންނެވެ. ވިސްނާލަން ޖެހޭކަމަކީ އެވަޤުތަކީ އެމްޑިޕީއަށް އެންމެ ފުރަތަމަ ފާޅުކަން ބޮޑުގޮތެއްގައި އިދިކޮޅު ޕާޓީތަކުން ޕްރެޝަރކޮށް އެންމެ ބޮޑަށް އެމްޑީޕީއަށް މިޕާޓީގެ އިޚްލާސްތެރި އެކުވެރީންގެ އެއްބާރުލުން ބޭނުންވި ވަޤުތެވެ. ނަމަވެސް ސިޔާސީ ކޮންމެވެސް ޕްރެޝަރެއްގައި ހުންނަވައިގެން ނޫންކަމެއްވެސް ނޭނގެއެވެ. ޑރ ވަހީދުވަނީ ވަރަށް ފާޅުކަން ބޮޑުގޮތެއްގައި ވީޓީވީ މެދުވެރިކޮށް ސަރުކާރަށް ފާޑުވިދާޅުވެ އަދި އެކަމަކީ އެމަނިކުފާނު ޒިންމާދާރުކަން ކުޑަގޮތަކަށް ކުރެއްވި ކަމެއްކަމުގައިވެސް ހަމައެޕްރޮގްރާމްގައި ވިދާޅުވެފައެވެ.\nއިއްތިހާދުގެ އެހެން ހުރިހައި ބައިވެރީންނާއި ޚިލާފަށް ޤައުމީ އިއްތިހާދަކީ މިފަދަ ކަމެއް ކުރުމުން އެމްޑީޕީއަށް އެންމެ ސިހުން ލިބިގެންދާނެ ޕާޓީކަމާމެދު ޝައްކެއްވެސް ނޫފެދެއެވެ. ސަބަބަކީ ރައީސް ނަޝީދުގެ ވެރިކަމުގެ މިދައުރު ނުނިމެނީސް ކޮންމެ ގޮތަކުން ނަމަވެސް ވެރިކަމުގެ ގޮނޑި ހުސްވެއްޖެނަމަ އެގޮނޑީގައި ޤާނޫނީ ގޮތުން އިށީނދެވަޑައި ގަންނަވާން ޖެހޭނީ ޑރ ވަހީދުކަމަށްވާތީއެވެ. ހަމައެއާއެކު ވެރިކަމުގެ ދަހިވެތި ކަމުގައި ކޮންމެ ބަޔަކު ތެޅިފޮޅި މިސަރުކާރު ވައްޓާލުމަށް މަސައްކަތް ކުރިނަމަވެސް ޤައުމީ އިއްތިހާދުންވެސް މިކަން އެޖެންޑާކޮށް ސަރުކާރާ އިދިކޮޅު ފަރާތްތަކާ އަތާއަތް ގުޅުވާލަފާނެކަމާމެދު އެމްޑިޕީއިން ވިސްނާފަކާނެތެވެ. ޑރ ވަހީދުއާއިމެދު ރައީސް ނަޝީދު ކުރައްވާ އިތުބާރާއެކު އެފަރާތުން މިސަރުކާރަށް ގޮންޖެހުންތަކެއް ކުރިމަތި ކުރުމުން އެމްޑިޕީގެ މެންބަރުންނަށް ވަރުގަދަ ސިހުމެއް ވެރިވެގެން ދިޔައެވެ. އަދި ހަމަ އެއާއެކު ހިލާލީގޭގައި އިދިކޮޅު ފަރާތްތަކާއެކު ޑރ ވަހީދު ބޭއްވެވި ސިއްރު ބައްދަލުވުމާ މިފަދަ އެތައްކަމެއް އެވަޤުތު ހާމަވެގެން ދިޔައެވެ. މިކަމުގައިވެސް ރައީސް ނަޝީދު ވަކާލާތު ކުރެއްވީ ޑރ ވަހީދުއާއި އެއްކޮޅަށް ކަމުގައިވުމީ ރައީސް ނަޝީދާއި ނާއިބްރައީސްއާއި ދެމެދު އޮތް އިތުބާރު އިތުރަށް ހާމަވެގެން ދިޔަކަމެއް ކަމުގައި ވެގެންދިޔައެވެ.\nއެމްޑިޕީގެ އެންމެ މަތީ ފަންތީން ފެށިގެން ޤައުމީ އިއްތިހާދާއި މެދު ހިންހަމަ ނުޖެހި އެޕާޓީއާއި އެކު ވެވިފައިވާ ހުރިހާ އެއްބަސްވުމެއް އުވާލާން ގޮވާލައި ޚުދު ރައީސް ނަޝީދުއަށްވެސް މިކަމުގައި އިލްތިމާސް ދަންނަވަމުން ގެންދިޔައެވެ. ޤައުމީ ކައުންސިލުން މިގޮތައް މިކަން ކުރުމަށް ޤަރާރެއްވެސް ފާސްކުރިއެވެ.\nމިހިސާބުން އޭރުގެ އިކޮނޮމިކް މިނިސްޓަރގެ މަޤާމުގައި ހުންނެވި ޤައުމީ އިއްތިހާދުގެ މެންބަރު ރަޝީދު އިސްތުއުފާ ދެއްވީ ސީދަ ރައީސް ނަޝީދުގެ އެދިވަޑައިގަތުމުގެ މަތީންކަމުގައި ވިދާޅުވެއެވެ. އެހަންނަމަވެސް އެކަމާމެދު އެމަނިކުފާނުން ހިއްޕުޅު ހެޔޮކަމުގަޔާއި މަލްޓިޕާޓީ ޑިމޮކްރެސީއެއްގައި ބައެއްފަހަރު އެގޮތައް ކަންހިގާނެ ކަމުގައި ޤަބޫލުކުރައްވާ އަދި އެމަނިކުފާނުންނާއި ރައީސް ނަޝީދާ ދެމެދު އެއްވެސް މައްސަލައެއް ނެތްކަމުގައި ވިދާޅުވެ ސިޔާސީގޮތުން އެމަނިކުފާނަކީ ތަސައްރަފުފުދޭ ޝަޚްސިއްޔަތެއްކަން ހާމަކުރެއްވިއެވެ. އަދި އެހިސާބުން އެންމެ ބޮޑަށް އަޖާބުވާން ޖެހުނީ ކުއްލިޔަކަށް ޑރ މުސްތަފާ ލުތުފީއާއި އެކު ޤައުމީ އިއްތިހާދުގެ މުހިންމު ތަނބުތަކެއް ލުއްސައިގެން އައިސް އެމްޑީޕީއާއި ގުޅިގެން ދިއުމުންނެވެ. ހަމައެއާއިއެކު ކުރީން ޑީއާރުޕީގައި މައުމޫނުގެ އެންމެ ގާތުގައި ބަކަތަޅާން އުޅެއުޅެފައި މައުމޫނު ވެއްޓެމުންދާތަން ފެނުމުން އިއްޒަތާ ޖާހަށް ފެންބޮވައިފައިހުރި ވަރުން ޤައުމީ އިއްތިހާދާ ގުޅުނު ތައުފީގު ނުވަތަ “ޓޯޕީ” އެޕާޓިގެ ސެކްރެޓަރީ ޖެނެރަލް ގެމަޤާމުގައި ހުރެގެން ފާޅުގައި މިސަރުކާރަށް އެތިވަރު ގޮވައި ދެޕާޓީމެދުގައި ޖެހުނު މައްސަލަ އިތުރަށް ހޫނުކުރާން ފެށިއެވެ. މީޑީޔާގެ ބައެއް ޕަރޮގްރާމްތަކުގައި ބައިވެރިވެ ތައުފީގު ކުރަމުން ގެންދިޔަ މަސައްކަތުން މީނާއަކީ ޑީއާރުޕީ ވަންތަކަން އަދިވެސް ފިސާރި ރަނގަޅަށް މައިކަށިގައި ލައިގެން ޤައުމީ އިއްތިހާދުގެ ތޮފިއަޅައިގެން އުޅޭ މީހެއްކަން ގިނަބަޔަކަށް ޤަބޫލު ކުރެވުނެވެ. ސިޔާސީގޮތުން މިހާތަނަށް މާބޮޑު ކާމިޔާބެއް އަމުދުން ލިބިފައިނުވާ ޓޯޕީއަކީ ޑިއާރުޕީގެ ސިއްރު ޖާސޫސެއްގެ ގޮތުގައި ޤައުމީ އިއްތިހާދުގައި ވަކިހިއްޕައިގެން އޮވެ އެމްޑިޕީއާއި ޤައުމީ އިއްތިހާދާ ދެމެދު އޮތް ގުޅުންތައް ކައިހުސްކުރާ ” ކަތުރު ފަންޏެއްގެ” ގޮތުގައި މިދެޕާޓީގެ ގިނަބަޔަކު ތުހުމަތު ކުރެއެވެ. އަދި މިފަހަކަށް އައިސް ޑިއާރުޕީއާއި އެޕާޓީން “ވެރިކަންވައްޓާލަން” އިއްތިހާދުވެގެން އެއުޅޭ ރޮނގާލިތަކާ އެކުވެގެން އެތޮފި ގަނޑުވެސް އަޅައިގެން އުޅޭ ކަމުގައި ބުނާތީވެ އަޑުއިވެއެވެ. ކޮންމެއަކަސް ” ގިތެޔޮ އެޅި ގުޅިޔަކުން ވަހެއް ނުފިލާނެޔޭ ” ބުނާ ބީދައިން އެނުލަފާ މައުމޫނުގެ މިކަހަލަ މުނާފިގު ދެފުށްކެހެރީން މިޤައުމުގައި ފިސާރި ގިނައިން މިހާރުވެސް އެބަތިއްބެވެ. އަދި ހުރިހާ ސިޔާސީ ޕާޓިތަކެއްގެ ތެރޭގައިވެސް މިކަހަލަ ކަތުރުފަނި އުޅޭކަން ޤަބޫލު ކުރާން ޖެހެއެވެ. އެހެންނަމަވެސް “ޓޯޕީ” އަޅައިގެން އުޅުނު ތޮފިވެއްޓި މިހާރު އެދަނީ ފިސާރި ރަނގަޅަށް ބޭޒާރު ވަމުންނެވެ. އާނ އެހެންޏާ ޓޯޕީމެން ވަޒީރުންނަށް ރުހުންދޭއިރު ތިމަންނާމެންގެ ޕާޓީއަށް ދީފަހުރި ގޮނޑިތައް އަތުލިކަން ހަނދާން ބަހައްޓާށޭ ބުނާއިރު މަޖިލީހުގެ ކިތައް ގޮނޑި ސަރުކާރަށް ހޯދައިދެވުނުތޯ އަމިއްލަ ނަފްސާ ސުވާލުކޮށްލުން މާތާހިރުވާނެއެވެ.


މާލެއަތޮޅު މާފުށީ ކައުންސިލްގެ އިދާރާ\nރަށުގެ އަތިރި މައްޗާއި ހުސްބިންތައް ވަގުތީގޮތުން ބޭނުންކުރުމަށް އެކުލަވާލެވި ޢާއްމު ކުރެވިފައިވާ އުޞޫލަށް އިޞްލާޙު ގެނެވި އަލުން އެއުޞޫލާއި އެއްގޮތަށް ބިން ދޫކުރުމަށް ފުރުސަތު ހުޅުވާލުން\n01 އޮކްޓޯބަރ 2019 ވަނަ ދުވަހުން ފެށިގެން ރަށުގެ އަތިރިމައްޗާއި، ހުސްބިންތަކާއި، ޕާރކްފަދަ ތަންތަނުގައި ގާޑިއާ ނުވަތަ މޭޒު ބަހައްޓައިގެން ވިޔަފާރި ކުރުމާއި އެފަދަ ޚިދުމަތްތަކުން ފީ ނެގުމުގެ އުޞޫލަށް އިސްލާޙުގެނެވި އަލަށް އެކުލަވާލެވުނު އޫޞޫލުތަކާއި އެއްގޮތަށް ތިރީގައި މިދަންނަވާ ވިޔަފާރީގެ ބޭނުން ތަކަށް ބިން ހޯދުމަށް ފުރުސަތު ހޅުވާލާ ޢާންމުކޮށް އެންގުމަށްޓަކާ އިޢުލާން ކުރީމެވެ.\nގޮނޑި މޭޒު ބަހައްޓައިގެން ބޭނުންކުރާ (ހިންގަމުންދާ ވިޔަފާރިއެއްގެ މަސްލަހަތު އޮންނަ) ބިންތައް.\nވޯޓަރ ސްޕޯޓްސް ގެ ވިޔަފާރިއަށް (ބީޗް އޭރިއާއިން ޚާއްޞަ ކުރެވިފައިވާ) ބިންތައް.\nމަތީގައި 02 ވަނަ ނަމްބަރުގައި ބަޔާންކުރެވި ކަނޑައެޅިފައިވާ ހިނގަމުންދާ ވިޔަފާރިއެއްގެ މަސްލަހަތު އޮންނަ ބިންތައް ފުރަތަމަ އިސްކަން ދެވޭނީ އެވިޔަފާރިއެއް ހިންގާ ފަރާތެއް އެދިފައިވާނަމަ އެފަރާތަކަށެވެ.\nމި އިޢުލާނާއި އެކު އަލަށް އެކުލަވާލެވިފައިވާ އުޞޫލުތަކާއި ބިންތައް ކެޓެގެރީކުރެވިފައިވާ ގޮތުގެ ރަށުގެ ޗާޓް ޢާންމު ކުރީމެވެ.\nވީމާ، މިކަމަށް ޝަޢުޤުވެރިވާ ފަރާތްތަކުން 10 އޮކްޓޯބަރ 2019 ވާ ބުރާސްފަތި ދުވަހުގެ 12:00 ގެ ކުރިން ބޭނުންވާ ބިން ނަމްބަރ (ކެޓެގެރީއާއި އެކު) ބަޔާންކޮށް ވިޔަފާރި ރަޖިސްޓްރީގެ ކޮޕީއާއި އެކު (ގާޑިޔާތައް ފިޔަވައި) ސިޓީއިން ހުށަހެޅުއްވުން އެދެމެވެ.\n01 އޮކްޓޯބަރ 2019\n01 އޮކްޓޫބަރު 2019\nޕަބްލިޝްކުރި ތާރީޚު: 01 އޮކްޓޫބަރު 2019\nޕަބްލިޝްކުރި ގަޑި: 1614\nސުންގަޑި: 10 އޮކްޓޫބަރު 2019 1200\n- Final Water sports\n- Husbin Usool\n© ދިވެހި ސަރުކާރުގެ ގެޒެޓް 2013 - 2020


ފަހަކަށް އައިސް މައިންބަފައިން ކުދިންނަށް އިގިރޭސި ބަސް ދަސްކޮށްދިނުމަށް ވަރަށް ބޮޑަށް ބާރު އަޅައެވެ. ބައެއް މައިންބަފައިންނަކީ ދިވެހިބަސް އެއްގޮތަކަށްވެސް ބޭނުންނުކޮށް ދަރިންނަށް އިގިރޭސި ބަހުން ވ...\nލައްކައަށްވުރެ ގިނަ ސަބްސްކްރައިބާސް ލިބިފައިވާ "ގްރޭންޑްޕާސް ކިޗަން" ޔޫޓިއުބް ޗެނެލްގެ ވާހަކަ އަކީ ނުދައްކާ ދޫކޮށްލެވޭ ވަރުގެ ވާހަކައެއް ނޫނެވެ. 70 ވަރަކަށް އަހަރަށްދާ އިންޑިއާގެ މިމުސްކުޅި ފިރިހެ...\nފަހަކަށް އައިސް ދަރިން ކިޔެވުމުގެ އިތުރުން ގޭގައި ކުރަން ހުންނަ ކަންކަން އެކުދިން ލައްވައި ކުރުވާ ބެލެނިވެރިން މަދެވެ. ސަބަބަކަށް ވަނީ ކުއްޖާގެ ކިޔެވުމަށް ހުރަސް ނާޅާންށެވެ. ނުވަތަ އުފަލާއި އަރާމުގ...\nއިމްތިހާނަށް ތައްޔާރުވުމަށް ދަރިވަރުން އެތައް މަސައްކަތެއްކުރެއެވެ. އެތައް ވަގުތެއް ފިލާވަޅު ހެދުމާއި ފޮތްކިޔުމުގައި ހޭދަ ކުރެއެވެ. ނަމަވެސް ކުރެވޭ ކުޑަ ކަމެއްގެ ސަބަބުން އިމްތިހާނުގެ ނަތީޖާއަށް ބަ...\nރަހުމަތްތެރިންނަކީ ދިރިއުޅުމުގައި މުހިއްމު ބައެކެވެ. ގިނަ ފަހަރަށް ރަހުމަތްތެރިންނޭ ބުނީމާ ހިތަށް އަރަނީ އެމީހުންނަކީ ތިމާގެ ހުރިހާ ކަމެއްގައި ހިތްވަރުދީ ތިމާ ގާތު ހިނިތުންވެގެން ތިބޭ މީހުންނެވެ. ނ...\n9 އަހަރުގެ ނިހާއަށްވަނީ އެކިއުޓް ލޫކީމިއާ ކެންސަރު ޖެހިފައެވެ. ނަމަވެސް އެއީ އޭނާގެ އުފާވެރިކަމާއި އުންމީދު ގެއްލުވާލި ކަމަކަށް ނުވިއެވެ. ކެންސަރުގެ ސަބަބުން އިސްތަށިތައް ފައިބާފައިވާ ނިހާ އެންމެ ގ...\nތިބާގެ ލަނޑުދަނޑިއަކީ ކޮބައި ހެއްޔެވެ؟ ކޯހުން އެއްވަނަ ހޯދުން ހެއްޔެވެ؟ ނުވަތަ ވަކިވަރަކަށް ބަރުދަން ލުއިކުރުން ހެއްޔެވެ؟ ނުވަތަ ވަކިގަނޑިއަކަށް ހޭލަން އާދަކުރުން ހެއްޔެވެ؟ އެހެން ކަމަށްވަނީނަމަ...\nމިއީ ކޮންމެވެސް ދުވަހަކުން އަހަރެން ކުރާނެ ކަމެއްކަން އަހަރެންނަށް އަބަދުވެސް އެގެއެވެ. ފުރަތަމަ ކޮޅު ވަރަށް ޖެހިލުންވިއެވެ. ސަބަބަކީ މި ނިންމުމުގެ ސަބަބުން އެތައް ކަމެއް ބަދަލުވާނެކަން އަހަންނަ...\nވަޒީފާއާއި ބެހޭ މަޢުލޫމާތު ރަނގަޅަށް ހޯދުން ކޮންމެ ވަޒީފާއަކަށް ދާއިރުވެސް އެވަޒީފާއާއި ބެހޭ މަޢުލޫމާތު ރަނގަޅަށް ހޯދުމަކީ ވަރަށް މުހިންމު ކަމެކެވެ. ވަޒީފާ ދެއްވާ ފަރާތުން ވަޒީފާއަށް އެދި ހުށައ...\nއަޅުގަނޑުމެންގެ މި މުޖުތަމައުގައި ޕްރޮފެޝަން އެއް ނުވަތަ ކުރިއަށްދާނެ މަގެއް ހޯދުމަށް ބަލާލުމުން ގިނަ ކުދިންނަށް އެ މަގު ފެންނަނީ ނުހަނު ހަނިކޮށެވެ. ކުރިއަށްދާނެ މަގެއް އިޙްތިޔާރުކުރުމުގެ ވަގުތު އަ...


ޔުނައިޓެޑް އެރެބް އެމިރޭޓްސް (ޔޫ.އޭ.އީ)ގެ ދުބާއީގައި ކުރިއަށްގެންދާ އެކްސްޕޯ 2020 ގައި ބައިވެރިވެވަޑައިގެންނެވުމަށް ރައީސުލްޖުމްހޫރިއްޔާގެ ދެކަނބަލުން، ރަސްމީ ދަތުރުފުޅެއްގައި ފުރާވަޑައިގަންނަވައިފި، މިދަތުރުފުޅަށް ފަހު ރައީސުލްޖުމްހޫރިއްޔާ ފުރާވަޑައިގަންނަވާނީ ގްލާސްގޯގައި ބާއްވަން ހަމަޖެހިފައިވާ ކޮޕް26 ކޮންފަރެންސްގައި ބައިވެރިވެވަޑައިގެންނެވުމަށް - The President's Office\n24 އޮކްޓޫބަރު 2021، ރިފަރެންސް: 2021-478\nޔުނައިޓެޑް އެރެބް އެމިރޭޓްސް (ޔޫ.އޭ.އީ)ގެ ދުބާއީގައި ކުރިއަށްގެންދާ އެކްސްޕޯ 2020 ގައި ބައިވެރިވެވަޑައިގެންނެވުމަށް، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އަނބިކަނބަލުން ފަޒްނާ އަޙްމަދު، ރަސްމީ ދަތުރުފުޅެއްގައި މިއަދު ހަވީރު ފުރާވަޑައިގެންފިއެވެ. މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި މަތީ ފަންތީގެ ވަފުދެއް ބައިވެރިވެ ވަޑައިގެންނެވިއެވެ. އެގޮތުން މި ވަފުދުގައި ކެބިނެޓް މިނިސްޓަރުންނާއި، ރައީސުލްޖުމްހޫރިއްޔާގެ އޮފީހުގެ ބައެއް އިސް ވެރިންނާއި، ސަރުކާރުގެ އިދާރާތަކުގެ ބައެއް އިސްވެރިން ބައިވެރިވެވަޑައިގެންނެވިއެވެ.\nމިދަތުރުފުޅުގައި، އެކްސްޕޯގައި ފާހަގަކުރުމަށް ހަމަޖެހިފައިވާ ރާއްޖޭގެ ޤައުމީ ދުވަހުގެ މުނާސަބަތުގައި ރައީސުލްޖުމްހޫރިއްޔާ ވާހަކަފުޅު ދެއްކެވުމަށް ވަނީ ހަމަޖެހިފައެވެ. އަދި ރައީސުލްޖުމްހޫރިއްޔާގެ ދެކަނބަލުންގެ ޝަރަފުގައި ޔޫ.އޭ.އީގެ ސަރުކާރުން ދެއްވާ ޖާފަތެއްގައި ބައިވެރިވެވަޑައިގެންނެވުމަށްވެސް ވަނީ ހަމަޖެހިފައެވެ. މީގެ އިތުރުން 26 އޮކްޓޫބަރު 2021 ގައި ބޭއްވުމަށް ހަމަޖެހިފައިވާ މޯލްޑިވްސް އިންވެސްޓްމަންޓް ފޯރަމްގައި ކީނޯޓް ސްޕީކާއެއްގެ ހައިސިއްޔަތުން ރައީސުލްޖުމްހޫރިއްޔާ ވާހަކަފުޅު ދެއްކެވުމަށް ވަނީ ހަމަޖެހިފައެވެ. އަދި އެއަށްފަހު ކިއު.އެންޑް.އޭ ޕެނަލް އެއްގައި އެމަނިކުފާނު ބައިވެރިވެވަޑައިގަތުމަށް ވެސް ވަނީ ހަމަޖެހިފައެވެ.\nމި ދަތުރުފުޅު ނިންމަވާލެއްވުމުގެ ކުރިން ރައީސުލްޖުމްހޫރިއްޔާގެ ދެކަނބަލުން ޔޫ.އޭ.އީގައި ދިރިއުޅޭ ރާއްޖޭގެ ޑިޕްލޮމެޓުންނާއި ރާއްޖޭގެ އާއިލާތަކާއި ބައްދަލުކޮށްލެއްވުމަށްވަނީ ހަމަޖެހިފައެވެ.\nރައީސުލްޖުމްހޫރިއްޔާގެ ދެކަނބަލުން ދުބާއީއަށް މި ކުރައްވާ ރަސްމީ ދަތުރުފުޅު ނިންމަވާލެއްވުމަށް ހަމަޖެހިފައިވަނީ 27 އޮކްޓޫބަރު 2021 ގައެވެ. އަދި މި ދުވަހު ރައީސުލްޖުމްހޫރިއްޔާގެ އަނބިކަނބަލުން މާލެ ވަޑައިގެންނެވުމަށް ވަނީ ހަމަޖެހިފައެވެ. އަދި 29 އޮކްޓޫބަރު 2021 ވާ ހުކުރު ދުވަހު ރައީސުލްޖުމްހޫރިއްޔާ ދުބާއީއިން ފުރާވަޑައިގަތުމަށް ހަމަޖެހިފައިވަނީ، ސްކޮޓްލެންޑްގެ ގްލާސްގޯގައި ބާއްވަން ހަމަޖެހިފައިވާ ކޮޕް26 ކޮންފަރެންސްގައި ބައިވެރިވެވަޑައިގެންނެވުމަށެވެ. އަދި މިދަތުރުފުޅުގައި ރައްޔިތުންގެ މަޖިލީސްގެ ރައީސް، ރައީސް މުޙައްމަދު ނަޝީދުވެސް ބައިވެރިވެވަޑައިގެންނެވުމަށްވަނީ ހަމަޖެހިފައެވެ.\nއެކްސްޕޯ 2020 އަކީ މުޅި ދުނިޔެއަށް އަމާޒުކޮށް ކޮންމެ ފަސް އަހަރަކުން ބާއްވާ އިވެންޓެކެވެ. މި އިވެންޓް މިފަހަރު ކުރިއަށްގެންދަނީ 1 އޮކްޓޫބަރު 2021 އިން 31 މާރިޗް 2022 އަށް ދުބާއީގައެވެ. މި އެކްޕޯ ކުރިން ކުރިޔަށް ގެންދިއުމަށް ހަމަޖެހިފައިވަނީ 20 އޮކްޓޫބަރު 2020 އިން 10 އެޕްރީލް 2021 އަށެވެ. އެހެންނަމަވެސް ކޮވިޑް-19 ޕެންޑެމިކްގެ ސަބަބުން މި އެކްސްޕޯ ކުރިއަށްގެންދިއުން ލަސްކުރެވުނީއެވެ. މި ފަހަރު މި ބާއްވާ އެކްސްޕޯ 2020 ދުބާއީ ގެ ޝިއާރަކީ 'ކަނެކްޓިންގ މައިންޑްސް އެންޑް ކްރިއޭޓިންގ ދަ ފިއުޗަރ' އެވެ. ހަ މަސްދުވަހުގެ މުއްދަތަށް ކުރިއަށްގެންދާ މި އެކްސްޕޯގައި މުޅި ދުނިޔެއިން 192 ޤައުމު ބައިވެރިވުމަށް ވަނީ ހަމަޖެހިފައެވެ.


Raajje ah eheetherikan foarukodheyn India onnaanee enme kureegai: Modi\n"ރާއްޖެއަށް އެހީތެރިކަން ދޭން އިންޑިއާ އޮންނާނީ އެންމެ ކުރީގައި"\nރައީސް އޮފީހުގައި މިއަދު ބޭއްވި ޖޮއިންޓް ޕްރެސް ކޮންފަރަންސްގައި ބޮޑުވަޒީރު މޯދީ ވާހަކަ ދައްކަވަނީ-- ފޮޓޯ: އަހުމަދު އަޔާދު\nރާއްޖެއަށް ދިމާވާ ކޮންމެ ދަތި އުނދަގޫ ހާލަތެއްގައި އެހީތެރިކަން ފޯރުކޮށްދިނުމަށް އެންމެ ކުރީސަފުގައި އަބަދުވެސް އިންޑިއާ އޮންނާނެ ކަމަށް އެގައުމުގެ ބޮޑުވަޒީރު ނަރެންދުރަ މޯދީ ވިދާޅުވެއްޖެ އެވެ.\nރައީސް އޮފީހުގައި މިއަދު ބޭއްވި ޖޮއިންޓް ޕްރެސް ކޮންފަރަންސްގައި ބޮޑުވަޒީރު މޯދީ ވިދާޅުވީ، ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބަކީ މުޅި އިންޑިއާ އަށް ދެއްވި ޝަރަފެއް ކަމަށާއި އެޝަރަފު އިންޑިއާގެ ރައްޔިތުންގެ ނަމުގައި ބަލައިގަންނަ ކަމަށެވެ.\nމޯދީ ވިދާޅުވީ، ރާއްޖެ އާއި އިންޑިއާ އަކީ ޒަމާނުއްސުރެ ވަރަށް ގާތް ގުޅުމެއް އޮންނަ ދެގައުމު ކަމަށެވެ. ހާއްސަކޮށް އެންމެ ދަތި އުނދަގޫ ވަގުތުތަކުގައި ދެގައުމުގެ ގުޅުމުގެ މުހިންމުކަން ވަރަށް ބޮޑަށް ހާމަވެގެން ގޮސްފައިވާ ކަމަށެވެ.\n"އެއީ 2004 ވަނަ އަހަރުގެ ސުނާމީ ހާދިސާވީ ނަމަވެސް، ނުވަތަ 2014 ވަނަ އަހަރު ދިމާވި ފެނުގެ ހާދިސާކަމުގައިވީ ނަމަވެސް، އިނޑިއާއިން އަބަދުވެސް ރާއްޖެއަށް އެހީތެރިކަން ފޯރުކޮށް ދިނުމަށް ތިބީ ސާބިތުވެ، އަދި އެންމެ ކުރިން އެހީތެރިކަން ފޯރުކޮށްދިނުމަށް އިންޑިއާ އަބަދުވެސް ،" މޯދީ ވިދާޅުވި އެވެ.\nމޯދީ ވިދާޅުވީ، އިންޑިއާގެ އިންތިހާބާއި ރާއްޖޭގެ އިންތިހާބުން ހާމަކޮށްދެނީ ރައްޔިތުން ބޭނުންވަނީ ހަމަޖެހުމާއި ތަރައްގީ ކަމަށެވެ. އެހެންކަމުން އެކަން ރައްޔިތުންނަށް ފޯރުކޮށްދިނުމަކީ ޒިންމާއެއް ކަމަށެވެ.\nރައީސް އޮފީހުގައި މިއަދު ބޭއްވި ޖޮއިންޓް ޕްރެސް ކޮންފަރަންސްގެ ތެރެއިން-- ފޮޓޯ: އަހުމަދު އަޔާދު\nރައީސް އިބްރާޙިމް މުހައްމަދު ސޯލިހް ވެރިކަމާއި ހަވާލުވެލެއްވުމަށްފަހު ދެގައުމުގެ ގުޅުން އިތުރަށް ބަދަހިވެގެން ގޮސްފައިވާ ކަމަށެވެ. އެގޮތުން ޑިސެމްބަރު މަހު ރައީސް ސޯލިހް ކުރެއްވި ދަތުރުފުޅުގައި ވެފައިވާ އެއްބަސްވުންތަކުގައިވާ ކަންކަން ވަރަށް ހަލުވިކަމާއެކު ކުރިއަށްދާ ކަމަށްވެސް އެމަނިކުފާނު ވިދާޅުވި އެވެ.\nމޯދީ ވިދާޅުވީ، ދެގައުމުގެ ގުޅުން އިތުރަށް ބަދަހި ކުރުމަށް ފުޅާދާއިރާއެއްގައި މިއަދު މަޝްވަރާ ކުރެވުނު ކަމަށެވެ. އިންޑިއާއިން އެންމެ އިސްކަމެއްދޭނެ އެއް ކަމަކީ ރާއްޖެއާ އޮތް ގުޅުން ދެމެހެއްޓުން ކަމަށެވެ. ދެގައުމުގެ ގުޅުން އަބަދުވެސް ދެމެހެއްޓުމަކީ ދެގައުމަށް އެންމެ ފައިދާހުރި ގޮތް ކަމަށްވެސް މޯދީ ވިދާޅުވި އެވެ.\nމޯދީ އިތުރަށް ވިދާޅުވީ، ރާއްޖޭގެ ހަމަޖެހުމާއި ޑިމޮކްރަސީއަކީ މުޅި މި ރީޖަނަށް ވަރަށްވެސް މުހިންމުކަމެއް ކަމަށެވެ. ރާއްޖެއާ ދެމެދު ގުޅުން ބަދަހި ކުރުމަށް އިންޑިއާއިން އަބަދުވެސް މަސައްކަތް ކުރައްވާނެ ކަމަށެވެ.\nމޯދީގެ ވާހަކަފުޅު ނިންމާލައްވާފައިވަނީ ދިވެހި ބަހުންނެވެ. މޯދީ ވިދާޅުވީ "ދިވެހިރާއްޖެ އާއި އިންޑިއާގެ ރަހުމަތްތެރިކަން އަބަދަށް" ކަމަށެެވެ.


Ali Waheed filaigen dhiya kamuge thuhumathu fenmathivejje\nމިނިސްޓަރު އަލީ ވަހީދު----\nއަލީ ވަހީދު ރާއްޖެއިން ފިލީ ކަމަށް ތުހުމަތުކޮށްފި\n10 ފެބްރުއަރީ 2021 - 12:34:51\nޖިންސީ ފުރައްސާރައިގެ ބޮޑެތި މައްސަލަތަކެއްގައި މަގާމުން ވަކިކުރި ކުރީގެ ޓޫރިޒަމް މިނިސްޓަރު އަލީ ވަހީދު ރާއްޖެއިން ފިލައިގެން ދިޔަ ކަމުގެ ތުހުމަތު ފެންމަތިވެއްޖެ އެވެ.\nސީއެންއެމްއަށް މައުލޫމާތުދެމުން ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ އެމްއޭސީއެލް އަދި އޭވިއޭޝަން ކޮމާންޑްއިން އަލީ ވަހީދު ރާއްޖެއިން ފިލައިގެން ބޭރަށް ގޮސްފައިވާ ކަމަށް މައުލޫމާތު ލިބިފައިވާ ކަމަށެވެ.\nއަލީ ވަހީދު ރާއްޖެއިން ފިލައިގެން ދިޔައީ ރޭގެ ވަގުތެއްގައި ޓާކިޝް އެއާލައިންގައި ލަންޑަނަށް ކަމަށާއި ވީއައިޕީގެ ހިދުމަތް ވެސް ހޯދާފައިވާ ކަމަށް ވަރަށް މުއުތަބަރު ގޮތުގައި ވަނީ މައުލޫމާތު ލިބިފައި ކަމަށް ވެސް ޝިޔާމް ވިދާޅުވި އެވެ.\nމި މައްސައާ ގުޅޭ ގޮތުން އެމްއޭސީއެލްއާއި އޭވިއޭޝަން ކޮމާންޑުގެ ބަހެއް ވަނީ ލިބޭ ގޮތް ނުވެފަ އެވެ. އަދި ކަމާ ބެހޭ އެހެން އެއްވެސް އިދާރާއަކުން ވެސް އެއްޗެއް ބުނެފައެއް ނުވެ އެވެ.\nއަލީ ވަހީދު ރާއްޖެއިން ފިލިކަމުގެ ތުހުމަތު ފެންމަތިވެފައިވާއިރު، ކޯޓުން އޭނާގެ ޕާސްޕޯޓު ދޫކޮށްލީ ޑޮކްޓަރު ހާޒިރުކޮށް ސިއްހީ ކަންކަމާ ގުޅޭ މައުލޫމާތު ސާފު ކުރުމަށް ފަހު އެވެ. އޭނާގެ ޕާސްޕޯޓު ދޫކޮށްލުމާ ދެކޮޅަށް ދައުލަތުން ވެސް ވަކާލާތުކޮށްފައެއް ނުވެ އެވެ.\nއަލީ ވަހީދަށް ޖިންސީ ފުރައްސާރައިގެ ތުހުމަތު ކުރަމުން ދަނީ ޓޫރިޒަމް މިނިސްޓްރީގެ ގިނަ އަދަދެއްގެ އަންހެން ސްޓާފުންނެވެ. ފިރިހެން ސްޓާފުންނާއި އަންހެން ސްޓާފުން ގުޅިގެން މި މައްސަލަ ރައީސް އޮފީހަށް ހުށަހެޅުމުން އިސްތިއުފާ ދިނުމަށް އޭނާއަށް އެންގި އެވެ.\nނަމަވެސް އިސްތިއުފާ ނުދީ ހުންނެވުމުން ރައީސް އިބްރާހިމް މުހައްމަދު ސޯލިހު ވަނީ އޭނާ މަގާމުން ދުރުކުރައްވާފަ އެވެ.\nއަލީ ވަހީދުޓޫރިޒަމް މިނިސްޓްރީ ޓޫރިޒަމްފުލުހުން


Mihaaru Hoholhaigaa Thibee Sih'hee Haalu Enme Dhah Kudhin - Vaguthu\nމިހާރު ހޮހޮޅައިގައި ތިބީ ޞިއްޙީ ޙާލު އެންމެ ދަށް ކުދިން\nތަމް ލުއާންގ ހޮހޮޅަތެރޭގައި މިހާރު ތިބި ހަތަރު ކުދިންނާއި ކޯޗުގެ ޞިއްޙީ ހާލަތު ދަށްވެފައިވާކަމަށް މައުލޫމާތު ލިބިއްޖެއެވެ. މި ކުދިންގެ ޙާލަތު ދަށްވެފައިވާއިރު، ކުދިން ސަލާމަތްކުރުމުގެ މަސައްކަތް، ޑައިވަރުން މިހާރު ދަނީ ކުރަމުންނެވެ.\nމި ކުދިންގެ ޙާލު ދަށްވެފައިވާއިރު، އެކުދިންނާ އެންމެ ގާތުން ފަރުވާ ދިނުމަށް ޑޮކްޓަރަކު ދަނީ ހޮހޮޅަ ތެރޭގައި ހަރަކާތްތެރިވަމުންނެވެ. މައުލޫމާތު ލިބިފައިވާ ގޮތުގައި އޮސްޓްރޭލިޔާގެ ޑޮކްޓަރެއް، ހޮހޮޅަ ތެރޭގައި ދަނީ ހަރަކާތްތެރިވަމުންނެވެ.\nއާދީއްތަ ދުވަހާއި ހޯމަ ދުވަހު، ޖުމުލަ އަށް ކުއްޖަކު ހޮހޮޅައިން ނެރެ ސަލާމަތްކޮށްފައިވާއިރު ކުދިން ނެރުމުގައި ބަލާފައިވަނީ ދީފައިވަނީ ކުދިންގެ ޞިއްޙީ ޙާލަތަށް ކަމަށް ކަމާ ބެހޭ ފަރާތްތަކުން، ނޫސްވެރިންނަށް މައުލޫމާތު ދީފައިވެއެވެ. އެހެންކަމުން، މިހާރު ތިބި ކުދިންނަކީ ޞިއްޙީ ޙާލަތު އެންމެ ދަށް ކުދިންކަމަށްވާއިރު، އެގޮތަށް ކަންތައް ކޮށްފައިވަނީ ސަލާމަތުން، ފަސޭހަކަމާއެކު، ގެއްލުމެއް ނުލިބި ނެރެވޭނެ ކުދިން ކުރިން ނެރުމަށްކަމަށް މައުލޫމާތު ލިބެއެވެ.\nމިކަން ކަނޑައަޅައި، ޑައިވަރުންނަށް އަންގަނީ ހޮހޮޅައިގައި ހުންނަ ޑޮކްޓަރުކަމަށްވެސް މައުލޫމާތު ލިބެއެވެ.\nހޮހޮޅައިން ނެރުމަށްފަހު، ކޮންމެ ކުއްޖަކަށްވެސް ތަމް ލުއާންގ ހޮހޮޅައިގެ ކައިރީގައި ހުންނަ ވަގުތީ ހޮސްޕިޓަލަކުން ފަރުވާ ދެއެވެ. އެމްބިއުލާންސްގައި އެތަނަށް ގެންގޮސް، އެންމެ ފުރަތަމަ ބަލަން ޖެހޭ ކަންތައްތައް ބެލުމަށްފަހު ދެން ކުދިން، ހެލިކޮޕްޓަރަކަށް އަރުވައިގެން ގެންދަނީ ޝިއަންގ ރާއީ ހޮސްޕިޓަލަށެވެ. އެތަނުގައި އެކުދިންނަށް ސްޕެޝަލިސްޓު ޑޮކްޓަރުން ފަރުވާ ދެއެވެ.\nހޮސްޕިޓަލުގައި މި ކުދިންނަށް ޚާއްޞަ ޔުނިޓެއް ޤާއިމްކޮށްފައިވާއިރު، ލެބޮރޭޓަރީ އިން ކުރެވޭ ބައެއް މަސައްކަތްތައް، ސީދާ އެތަނުގައި ކުރެވޭ އިންތިޒާމުތައް ހޮސްޕިޓަލުން ވަނީ ހަމަޖައްސާފައެވެ.\nބައެއް ބަލިތަކާއި އިންފެކްޝަން ފެތުރިދާނެތީ، ކުދިންގެ އާއިލާތަކާ ސީދާ ބައްދަލުކުރުމުގެ ފުރުޞަތުވެސް އަދި ދީފައި ނުވެއެވެ. އެހެންނަމަވެސް، އެންމެ ފުރަތަމަ ސަލާމަތްކުރި ހަތަރު ކުދިންނަށް، ބިއްލޫރިގަނޑެއްގެ ދެ ފަރާތުން، އާއިލާއާ ބައްދަލުކުރުމުގެ ފުރުޞަތު ދީފައިވެއެވެ.\nމިއަދު ހުރިހާ ކުދިންނާއި ކޯޗު ނެރެވޭނެކަމަށް ބެލެވޭއިރު، އެކަމަށް ކުރީ ދެ ދުވަހަށްވުރެ ގިނަ ވަގުތު ހޭދަވާނެކަމަށް، އޮޕަރޭޝަނުގެ ކޮމާންޑަރު ވަނީ ބުނެފައެވެ. އަދި، ހޮހޮޅަ ތެރޭގައި ހުރި ޑޮކްޓަރުވެސް، މިއަދު ހޮހޮޅައިން ނިކުންނާނެއެވެ.\nޖުލައި 10, 2018 13:26\nއިރާދަ ކުރެއްވީޔާ ބާކީތިބި ކުދީން ނަކީސިއްހަތު ރަނގަޅު ކުދީންކަމުގައި ލައްވާ ދޭވެ.އާމިން؛


Dhagandey ge 400 Landuge Haassa Shukuru Mamma ah\nދަގަނޑޭގެ 400 ލަނޑުގެ ހާއްސަ ޝުކުރު މަންމައަށް\nގައުމީ ކެޕްޓަން އަލީ އަޝްފާގް ނުވަތަ ދަގަނޑޭ އަކީ ރާއްޖެ ނުދެކޭފަދަ ކުޅުންތެރިއެކެވެ. އޭނާގެ ތައާރަފަކަށް ދާކަށް ނެތީމެވެ. އުރީދޫ ދިވެހި ޕްރެމިއާ ލީގުގައި އިއްޔެރޭ ވިކްޓަރީއާ ދެކޮޅަށް އޭނާ ވަނީ 400 ލަނޑު ހަމަކޮށްފަ އެވެ. މިއީ އާދައިގެ ކުޅުންތެރިއަކަށް ލާހިކަ ކަމެއްނޫނެވެ.\nސާކް ރީޖަނުގައި އެންމެ މޮޅު ފޯވަޑުން އުފެދުނީ އިންޑިޔާގަ އެވެ. ކުރީގެ ކެޕްޓަން ބައިޗުން ބުޓިޔާ އާއި މިހާރުގެ ކެޕްޓަން ސުނިލް ޗެތްރީ އަށް ވެސް 200 ގޯލު ވެސް ޖެހިފައިނުވެ އެވެ. އޭޝިޔާ އަށް ބަލާއިރު އޮސްޓްރޭލިޔާގެ ކުރީގެ ފޯވަޑް ޓިމް ކާހިލް އާއި މާކް ވިޑޫކާ އަށް ދަގަނޑޭގެ ގޯލުތަކާ ހަމައަށް ނުދެވުނެވެ.\nދަގަނޑޭގެ ފުރަތަމަ އަޅުގަނޑު ބެލީ ގަލޮޅު ދަނޑުގެ ސަރަހާއާވީކޮޅު ސިޑިބަރީގައި އިނދެގެންނެވެ. ވެލެންސިއާއަށް މާމޮޅު ފޯވަޑަކު ގެނެސްފިކަމަށާއި އޭނާގެ ނަމަކީ ދަގަނޑޭއޭ ކިޔަން ފެށުމުން އެދުވަހު ވަރަށް ކުރިން ދަނޑަށް ވެސް ދިޔައިމެވެ. އޭނާ ކުލަބު ކެރިއަރު ފެށީ ވެސް މޮޅު އިންޑޓަނޭޝަނަލް ލަނޑަކުންނެވެ. ފުރަތަމަ މެޗަކީ 2001ގެ ޕޮމިސްކަޕުގައި ވިކްޓަރީއާ ދެކޮޅަށް ވެލެންސިއާގެ ކުޅުނު މެޗެކެވެ. ކޯޗު އަހުމަދު މުޖުތަބާ (ފެސްކޯ) ދަގަނޑޭ ކުޅެން ނެރުނީ ވެލެންސިއާގެ އިސް ފޯވަޑް އަލީ އުމަރު ދިގު ސަސްޕެންޝަނެއްގައި ހުރުމުންނެވެ. އިތުބާރު ޑިފެންޑަރު މުހައްމަދު އިބްރާހީމް (ކައްޕި) ގައިން ނައްޓާފައި އޭނާގެ ރަސްމީ ފާތުފައިން ދަގަނޑޭ ވިކްޓަރީގެ ގޯލު ފޫއަޅުވާލީ ކީޕަރު އިމްރާން މުހައްމަދު ގޯލުގައި ހުއްޓަ އެވެ. އެއިރު އެއީ 16 އަހަރުގެ ޅަކުއްޖެކެވެ.\n400 ލަނޑު ޖެހުން މާޒިޔާގެ ޗެއާމަން ފާހަގަކޮށްދެއްވަނީ: ފޮޓޯ މާޒިޔާ ފޭސްބުކް ޕޭޖް\nމިއަދު 32 އަހަރުގެ ފޯވަޑް 400 ލަނޑު ހަމަކުރިއިރު އެންމެ ގިނަ ގޯލު ޖަހައިދިނީ އޭނާގެ ފުރަތަމަ ކުލަބު ވެލެންސިއާ އަށެވެ. 104 ގޯލު ވެލެންސިއާ އަށް އަދި ދެ ފަހަރެއްގެ މަތީން ކުޅުނު ނިއުރޭޑިއަންޓަށް 96 ގޯލު ޖަހައިދިނެވެ. މި ދެ ކުލަބުގެ ސަޕޯޓަރުންގެ ހިތުގައި އަދިވެސް އޮތީ އޭނާ އަށް ލޯތްބާއި އިހްތިރާމެވެ. ވީބީ އަށް 93 ގޯލު، މެލޭޝިޔާގެ ޕީޑީއާރުއެމަށް 46 ގޯލު އަދި ބުރޫނާއިގެ ޑީޕީއެމްއެމަށް2ގޯލު ޖަހައިދީފައިވާއިރު ގައުމީ ޓީމަށް 53 ގޯލު ޖަހާދީފައިވެ އެވެ. 400 ލަނޑު ހަމަކުރީ މިހާރުގެ ކުލަބު މާޒިޔާ އަށް ޖަހައިދިން ހަ ވަނަ ގޯލާއެކުގަ އެވެ.\n"400 ގޯލު ޖެހުމަކީ ހިޔާލަށް ވެސް އައިކަމެއްނޫން. މިއީ ވަރަށް ބޮޑު ޝަރަފެއް. އިތުރު ކާމިޔާބީ ހޯދަން އަހަރެން 100 ޕަސެންޓް ދޭނަން،" ދަގަނޑޭ އޭނާގެ ފޭސްބުކް ޕޭޖުގައި ލިޔެފައިވެ އެވެ.\nދަގަނޑޭ (ވ) މަންމަ ނާހިދާއާއެކު: އޭނާގެ އެންމެ ބޮޑު ސަޕޯޓަރަކީ ވެސް މަންމަ: ފޮޓޯ އަޝްފާގް ފޭސްބުކް ޕޭޖް\nމިކާމިޔާބީގައި ދަގަނޑޭގެ އެންމެ ހާއްސަ ޝުކުރެއް އޮތީ އޭނާގެ ލޯބިވާ މަންމައަށެވެ. އޭނާ ލިޔެފައިވަނީ ކުރިމަގަށްޓަކައި މަންމަ ކޮށްދީފައިވާ މަސައްކަތް ބަލައިގަންނަ ކަމަށާއި މަންމަ އަށް ހާއްސަ ޝުކުރެއް އެބައޮތް ކަމަށެވެ.\n"މަންމަ ކޮށްދީފައިވާ މަސައްކަތް ބަލައިގަނެ، ވަރަށް ހާއްސަ ޝުކުރެއް. އެއީ އަހަރެންގެ ހަޔާތުގައި ކޮންމެ ވަގުތަކު ވެސް އަހަންނާއެކުހުރި ފަރާތް،" ގައުމީ ކެޕްޓަން ލިޔެފައިވެ އެވެ.\n2001 ޕޮމިސްކަޕުގައި ދަގަނޑޭ (12) އާއި ވެލެންސިއާގެ ކެޕްޓަން ތޮއްޑޫ ނިޒާމް\nއޭނާގެ މި ބަސްތައް އިތުރަށް ފުރިހަމަކޮށްދިނީ ދަގަނޑޭގެ އެންމެ ފުރަތަމަ މެނޭޖަރު އަބުދުﷲ ޝިބާއު އެވެ. އޭނާ ބުނީ ދަގަނޑޭ އަކީ ވަރަށް ހާލުގައި ބޮޑުވި ކުއްޖެއް ކަމަށާއި އޭގެ ސަބަބުން ކަމެއް ހާސިލްކުރަން ގަދައަޅައި މަސައްކަތްކުރުމުގެ ރޫހު ދަގަނޑޭގެ ކިބައިން ފެނުނު ކަމަށެވެ.\n"އޭނާއަކީ ވެސް އަދި އެކުޑަކުޑަ އާއިލާ އަކީ ވެސް ވަރަށް ހާލުގައި އުޅުނު ބައެއް. ދަގަނޑޭ އަކީ ވަރަށް ހާލުގައި އޭނާގެ މަންމަ ބަލާބޮޑުކުރި ކުއްޖެއް. އަނެއްކާ އެދެބެން (ދަގަނޑޭ އާއި އޭނާގެ ބޭބެ އަހުމަދު އަޝްފާން)ގެ ވެސް އަދި މުޅި އާއިލާގައި ވެސް ވަރަށް ބޮޑު ގުޅުމެއްއޮވޭ. އެންމެ ފުރަތަމަ ވެސް ފެނުނު އޭނާ ކަމެއް ހާސިލްކުރަން ގަދައަޅައި މަސައްކަތްކުރިތަން. ހިތްވަރާއެކު އެއިރުންސުރެ އެކުރި މަސައްކަތް މިހާރު ތިފެންނަނީ. އަހަރެން އޭނާ އަށް ވެސް އަދި އެއިލާ އަށް ވެސް މަރުހަބާކިޔަން. އެމީހުންނަށް މިހާރު އެލިބެނީ ހައްގު ކާމިޔާބީއެއް،" ވެލެންސިއާގެ މެނޭޖަރު ޝިބާއު ބުންޏެވެ.\nދަގަނޑޭ ކުޅޭ މެޗުތަައް އޭނާގެ މަންމަ އާމިނަތު ނާހިދާ ފުރަތަމަ ބަލަމުންދިޔައީ ގަލޮޅު ދަނޑުކައިރީގައި ހަދަމުންދިޔަ ހަބުރި ގެއެއްގެ މައްޗަށް އަރައެވެ. އެއީ މެޗުބަލަން މަންމަ ގަލޮޅު ދަނޑަށް ވަންނަން ކުދިން ގަބޫލުނުވުމުންނެވެ. އެކަމަކު ދަގަނޑޭ އާއި ބޭބެ އަޝްފާންގެ އެންމެ ބޮޑު ހިތްވަރަކީ ވެސް އެންމެ ބޮޑު ސަޕޯޓަރަކީ ވެސް މަންމަ ނާހިދާ އެވެ.


ހަވީރު ފޮޓޯ : ޔޫރޯ 2012: ޕޯޗުގަލް - ޗެކް ރިޕަބްލިކް\nފޮޓޯ ގެލަރީ: ޔޫރޯ 2012: ޕޯޗުގަލް - ޗެކް ރިޕަބްލިކް\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ނާނި (މ) އަތުން ބޯޅަ ހޯދަން ޗެކް ރިޕަބްލިކުގެ ހަބްޝްމަން މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޗެކް ރިޕަބްލިކުގެ މިލާން ބަރޮސް (ކ) އަތުން ބޯޅަ ހޯދަން ޕޯޗުގަލްގެ ޕެޕޭ މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ޕޮސްޓިގާ (ވ) އާއި ޗެކް ރިޕަބްލިކުގެ ހަބްޝުމަން ބޯޅައަށް އަރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ރޮނާލްޑޯ (ކ) އަތުން ބޯޅަ ހޯދަން ޗެކް ރިޕަބްލިކުގެ ކުޅުންތެރިން މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ރޮނާލްޑޯ (ކ) އަތުން ބޯޅަ ހޯދަން ޗެކް ރިޕަބްލިކުގެ ކަޑްލެޗް މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ނާނި (ކ) ބޯޅަ ކޮންޓްރޯލްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ރޮނާލްޑޯ (ވ) އަތުން ބޯޅަ ހޯދަން ޗެކް ރިޕަބްލިކުގެ ގެބްސެލާސީ މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ބްރޫނޯ އަލްވެސް (ކ) އާއި ޗެކް ރިޕަބްލިކުގެ ޕިލާ ބޯޅައަށް މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ލަނޑު ޖެހުމަށް ފަހު ޕޯޗުގަލްގެ ކްރިސްޓިއާނޯ ރޮނާލްޑޯ އުފާފާޅުކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯގެ ކުއާޓާ ފައިނަލުގައި ޕޯޗުގަލް އާއި ޗެކް ރިޕަބްލިކް ކުޅުނު މެޗުގައި ޕޯޗުގަލްގެ ބްރޫނޯ އަލްވެސް (ވ) އާއި ޗެކް ރިޕަބްލިކުގެ ތޯމަސް ބޯޅައަށް މަސައްކަތްކުރަނީ: މި މެޗު 1-0އިން ކާމިޔާބުކުރީ ޕޯޗުގަލް. --އޭއެފްޕީ\nޔޫރޯ 2012:5ވަނަ ދުވަސް\nޔޫރޯ 2012:6ވަނަ ދުވަސް\nޔޫރޯ 2012: (ޕޯޗުގަލް - ޑެންމާކް)، (ޖަރުމަން - ނެދަލެންޑްސް)\nޔޫރޯ 2012: މެޗު ދުވަސް - 9


Ithuru 38 meehaku Positive ve Raajje ge adhadhu 1000 in mahchah\n38 މީހުން ޕޮޒިޓިވްވެ ރާއްޖޭގެ އަދަދު 1000 މައްޗަށް\nޑިސްއިންފެކްޓް ކުރުމުގައި ހަރަކާތްތެރިވާ ބައެއް: ރާއްޖެއިން ކޮވިޑް ޖެހުނު މީހުންގެ އަދަދު ވަނީ ހާހަކަށް އަރާފައި — ފޮޓޯ: އަހުމަދު އަޝްހާދު އަބްދުﷲ (ޖެރީ)\nއިތުރު 38 މީހުން ޕޮޒިޓިވްވެ ރާއްޖޭގެ އަދަދު 1000 މައްޗަށް އަރައިފި އެވެ.\nއެޗްޕީއޭއިން ދެންމެ ބުނީ މިއަދުވެސް 38 މީހަކު ކޮވިޑަށް ޕޮޒިޓިވްވެފައިވާ ކަމަށެވެ. އޭގެ ތެރޭގައި ގިނައީ ދިވެހިންނެވެ. އެއީ 29 ދިވެހިންނާއި ނުވަ ބިދޭސީންނެވެ. ބިދޭސީންގެ ތެރޭގައި ހިމެނެނީ ބަންގަލްދޭޝްއަށް ނިސްބަތްވާ އަށް މީހަކާއި ނޭޕާލް މީހެކެވެ.\nމިއަދު ޕޮޒިޓިވްވި މީހުންނާއެކު ރާއްޖެއިން ބަލި ޖެހުނު މީހުންގެ އަދަދު ވަނީ 1020 އަށް އަރާފަ އެވެ.\nރާއްޖެއިން ބަލި ޖެހުނު މީހުންގެ ތެރެއިން މިހާތަނަށް ރަނގަޅުވީ 46 މީހުންނެވެ.\nމިދިޔަ މަހުގެ 15 ގައި މާލެއިން ކޮވިޑްގެ ކޭސްތައް ފެންނަން ފެށި ފަހުން މިހާތަނަށް ކޮންމެ ދުވަހަކު ވެސް ގިނަ ބަޔަކު ޕޮޒިޓިވެފައި ވެއެވެ. އޭގެ ތެރޭގައި ގިނައީ ބިދޭސީންނެވެ. ސިއްހީ މާހިރުން ލަފާ ކުރައްވާ ގޮތުގައި މި ދެ ހަފުތާގައި މާލޭގެ ހާލަތު އިތުރަށް ގޯސް ވެދާނެ އެވެ.\nކޮވިޑް ޖެހިގެން ރާއްޖޭގައި މިހާތަނަށް ހަތަރު މީހަކު ވަނީ މަރުވެފަ އެވެ. އެއީ ތިން ދިވެހިންނާއި ބިދޭސީއެކެވެ.\nރާއްޖެއިން ކޮވިޑް ޖެހިގެން ފުރަތަމަ މަރުވީ 83 އަހަރުގެ ދިވެހި އަންހެނެކެވެ. އޭގެ ފަހުން މަރުވެފަ ވަނީ ސިފައިންގޭގެ ގުދަނެއްގައި މަސައްކަތް ކުރަމުން އައި ބަންގްލަދޭޝް މީހެކެވެ. މަރުވި ތިން ވަނަ މީހާއަކީ ދަރުމަވަންތަ ހޮސްޕިޓަލްގައި ފަރުވާ ދެމުންދިޔަ 80 އަހަރުގެ ދިވެހި ފިރިހެނެކެވެ. މި ވައިރަހުގައި މަޝްހޫރު ވިޔަފާރިވެރިޔާ ހުސައިން އަބްދުﷲވެސް ވަނީ އަވަހާރަވެފައެެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު އެންއީއޯސީ ބިދޭސީން ކޮވިޑް-19 އިގެ ބަލާއާފާތް


ރަންދިހަ ފަހެއްގެ އާ ނޫޓު މިއަދު ފުވައްމުލަކުގައި ވެސް ބޭނުުން ކުރަން ފަށައިފިMikal News\nރަންދިހަ ފަހެއްގެ އާ ނޫޓް ބޭނުުން ކުރަން ފެށުމުގެ ރަސްމިއްޔާތު ފުވައްމުލަކުގައި މިއަދު ބާއްވައިފި. ފޮޓޯ: ޝާފީ\nރަންދިހަ ފަހެއްގެ އާ ނޫޓު މިއަދު ފުވައްމުލަކުގައި ވެސް ބޭނުުން ކުރަން ފަށައިފި\n26 ޖެނުއަރީ 2016, 19:30 |\nރާއްޖޭގައި ރަންދިހަ ފަހެއްގެ އާ ނޫޓު ބޭނުން ކުރަން މިއަދު ފަށައިފިއެވެ. އެގޮތުން ފުވައްމުލަކުގައި އާ ނޫޓު ބޭނުންކުރަން ފައްޓަވައި ދެއްވީ އަތޮޅު ކައުންސިލްގެ ނާއިބު ރައީސް ހުސައިން ޝާފީ އިބްރާހިމްއެވެ. ފުވައްމުލަކުގައި އާ ނޫޓް ބޭނުން ކުރަން ފެށުމުގެ ރަސްމިއްޔާތު ބާއްވާފައި ވަނީ ބޭންކް އޮފް މޯލްޑިވްސް ފުވައްމުލަކު ބްރާންޗުގައެވެ..\nރަންދިހަ ފަހެއްގެ އާ ނޫޓު ބޭނުން ކުރަން ފެށުމުގެ ގޮތުން ޝާފީ ވަނީ އޭޓީއެމުން އާ ނޫޓްތައް ނަގައި އާއްމުންނަށް ދައްކާލާފައެވެ. މިރަސްމިއްޔާތަކީ މުޅި ރާއްޖޭގައި އެއްވަގުތެއްގައި ކުރިޔަށް ގެނދިޔަ ހަރަކާތެއް ކަމަށް ޝާފީ ވިދާޅުވިއެވެ. އެގޮތުން ފުވައްމުލަކުގައި ވެސް ނޫޓް ބޭނުން ކުރަން ފެށުން ބޭއްވުނީ މިއަދު 2:00 ގައެވެ.\nކުރީގެ ނޫޓާއި އަޅާބަލާއިރު ފެންވަރުގެ ގޮތުން ވަރަށް މޮޅު އަދި އެންމެ ފަހުގެ ސަލާމަތީ ފިޔަވަޅުތަކުން ވަރުގަދަކުރެވިފައިވާ މިނޫޓަކީ ދުނިޔޭގައި ވެސް މިވަގުތު ބޭނުން ކުރެވޭ ފެންވަރު ރަނގަޅު ނޫޓް ތަކުގެ ތެރޭގައި ހިމެނޭނެ ނޫޓުތަކެއް ކަމަށް އެމްއެމްއޭ އިން ވިދާޅުވެފައިވެއެވެ.\nކުރީގައި ވެސް ބޭނުން ކުރަމުން އައި ގޮތަށް “ރަންދިހަ ފަހެއް” ސީރީސްގައި ވެސް6ނޫޓު ހިމެނޭ އިރު ތަފާތަކީ އެކި ނޫޓުތަކުގެ ސައިޒު އެކިވަރު ވުމާއި ކުރީގެ5ރުފިޔާގެ ނޫޓް އުވާލެވި، އިތުރަށް 1000 ރުފިޔާގެ ނޫޓް ތައާރަފު ކުރުން ހިމެނެއެވެ. އަދި ލޯފަން މީހުންނަށް ވެސް އަދަދުތައް ދެނެގަނެވޭ ގޮތަށް ނޫޓުތަކުގައި އެމްބޮސް ކުރެވިފައިވާ ވަކި ޚާއްސަ ބައްޓަމެއް ނުވަތަ “ޝޭޕެއް” ކޮންމެ ނޫޓެއްގައި ވެސް ހިމަނާފައި ވެއެވެ.\nއާ ނޫޓު ތައާރަފު ކުރެވުމާއެކު، ކުރީގެ ނޫޓްތައް ވިޔަފާރިގައި ބޭނުންކުރެވޭނީ އަންނަ މޭމަހުގެ ނިޔަލަށް ކަމަށް ވަނީ ހަމަޖައްސާފައެވެ. އެއިގެ ފަހުން ކުރީގެ ނޫޓު ވިޔަފާރީގެ ގޮތުގައި ބޭނުން ނުކުރެވޭނެއެވެ. ނަމަވެސް މޯލްޑިވްސް މަނިޓަރި އޮތޯރިޓީން ބަދަލުކޮށް ދެވޭނެއެވެ. އަދި އައުނޫޓަށް ބަދަލުކުރުމުގެ ފުރުސަތު މިހާރު ވަނީ ހުޅުވާލާފައެވެ.\nއާ ފައިސާގެ ގޮތުގައި5ރުފިޔާ ކޮއިން ( ރުފިޔާ ފޮތި) ވަނީ ތައާރަފުކޮށްފައެވެ. ނަމަވެސް މިހާތަނަށް އަދި ބޭނުންކުރަން ނުފަށައެވެ.5ރުފިޔާ ކޮއިނަކަށް ބަދަލުވުމުން އެއިގެ ދައުރުވުން ކުޑަވެގެންދާނެ ކަމަށް މާހިރުން ދެކެއެވެ.


SunOnline: Dhangethi dhaaira ge mahsalathaka behey gothun Nazim Raees aa mashvara kurahvaifi\nދަނގެތީ ދާއިރާގެ މައްސަލަތަކާ ބެހޭ ގޮތުން ނާޒިމް ރައީސާ މަޝްވަރާކުރައްވައިފި\nފާތިމަތު ސައީދު 31 Jan 2019, 15:43\nކާނަލް ނާޒިމް ރައީސް ސޯލިހާ އާ އެކު ބޭއްވި ބައްދަލު ކުރެއްވުމުގެ ތެރެއިން ---\nރައްޔިތުންގެ މަޖިލީހުގެ ދަނގެތީ ދާއިރާއަށް ޖުމްހޫރީ ޕާޓީގެ ފަރާތުން ވާދަކުރައްވާ ކެންޑިޑޭޓް ކުރީގެ ޑިފެންސް މިނިސްޓަރު ކާނަލް ރިޓަޔާޑް މުހައްމަދު ނާޒިމް ރައީސް އިބްރާހިމް މުހައްމަދު ސޯލިހާ ބައްދަލުކުރައްވައި އެ ދާއިރާގެ ހުރި ކަންބޮޑުވުންތައް ހިއްސާ ކުރައްވައިފި އެވެ.\nކާނަލް ނާޒިމް ރައީސް ސޯލިހާ ބައްދަލު ކުރެއްވީ އިއްޔެގެ ވަގުތެއްގަ އެވެ. ނާޒިމް 'ސަން' އަށް މިއަދު ވިދާޅުވީ އެ ބައްދަލުވުމުގައި މަޝްވަރާ ކުރެވުނީ ދަނގެތީ ދާއިރާގެ ރައްޔިތުންގެ ހުރި ކަންބޮޑުންތަކާ ބެހޭ ގޮތުން ކަމަށެވެ.\n"އަޅުގަނޑު ދަނގެތީ ދާއިރާއަށް ކުރި ކެމްޕެއިން ދަތުރުތަކުގައި ފާހަގަކުރެވުނު ކަންކަން، ރައްޔިތުންނަށް ދިމާވެފައި ހުރި ދަތިތަކުގެ ވާހަކަ ރައީސް ސޯލިހާ ހިއްސާ ކުރީ." ކާނަލް މުހައްމަދު ނާޒިމް ވިދާޅުވި އެވެ.\nރައްޔިތުންގެ މަޖިލީހަށް ވާދަ ކުރައްވާ ކެންޑިޑޭޓަކު ކެމްޕެއިން އިއުލާނު ކުރެއްވި ފަހުން ރައީސް ސޯލިހު ބައްދަލު ކުރެއްވި މިއީ ފުރަތަމަ ފަހަރެވެ. މަޖިލިސް އިންތިހާބުގައި ޕާޓީތަކުން ވަކިވަކިން ވާދަ ކުރަން ނިންމާފައިވާ އިރު ރައީސް ސޯލިހު ތާއީދު ކުރައްވަނީ ކޮން ކޮން ކެންޑިޑޭޓުންނަށް ކަމެއް އަދި ސާފެއް ނުވެ އެވެ.\nނަމަވެސް ކޮންމެ ޕާޓީއަކުން ވެސް ވަކި އަދަދަކަށް ކެންޑިޑޭޓުންނަށް ރައީސް ސޯލިހު ތާއީދު ކުރައްވާނެކަން އެނގިފައިވެ އެވެ.\nއާރްސީސީގެ މުވައްޒަފުން މުޒާހަރާއެއް ނުކުރޭ\n"މައިނޯރިޓީގެ އަޑުނެތި މަޖިލީސް ހިންގަވާތީ ކަންބޮޑުވުން"


ކްރިސްމަސް އައިލެންޑް ގައި ރަތް ކަކުނީގެ ހިޖުރަކުރުން ފެށިއްޖެ\nކްރިސްމަސް އައިލެންޑް ގައި ރަތް ކަކުނީގެ ހިޖުރަކުރުން ފެށިއްޖެ، މަގުތައް ވެސް އެސޮރުމެންނަށް\n25 ނޮވެންބަރު 2021 - 08:11 0\nއޮސްޓްރޭލިއާގެ ހުޅަނގު އައްސޭރީގައި އޮންނަ ކްރިސްމަސް އައިލެންޑްގެ މަގުތައް މިވަގުތު އޮތީ ހިޖުރަކުރާ ކަކުނިން ތޮށްޖެހިފަ އެވެ. ކޮންމެ އަހަރެއްގެ ވިއްސާރަ މޫސުމުގެ ފުރަތަމަ ވާރެއާ އެކު ރަށުގެ ޖަންގަލީތަކުގައި ދިރިއުޅޭ ކަކުނިތައް ދަރިމައިވުމަށް އެ ރަށުގެ ގޮނޑުދޮށްތަކާ ހަމައަށް ދިއުމަށް ދަތުރު ފަށައެވެ. މުޅި ރަށުގެ އެކި ދިމަ ދިމާލުން އެތައް މިލިއަން ކަކުނި މި ހިޖުރަކުރުމުގައި ބައިވެރިވެ، އައްސޭރި ފަށަށް ދިއުމަށް އެއްފަހަރާ ދަތުރު ފަށަ އެވެ.\nއޮސްޓްރޭލިއާގެ ނޫސްތަކުގައި ބުނެފައިވާ ގޮތުން، މި އަހަރުގެ މި ހިޖުރަކުރުން އާދަޔާ ހިލާފެވެ. ކަކުނިތަކުން މަގުތައް ފުރި، އެރަށުގެ ދުއްވާ އެއްޗެހީގެ ޓްރެފިކް ހުއްޓި، މަގުތަކުގައި ނުދުއްވިގެން އެސޮރުމެން އެއްފަރާތް ކުރަން ދުއްވާ މީހުން ނިކުންނަންޖެހޭ ވަރަށް ޓްރެފިކް ގޯސްވެފައިވާ ކަމަށް ވެސް ބުނެފައިވެ އެވެ.\nކަކުނި ތަކުގެ ހިޖުރަކުރުން ކޮންމެ އަހަރަކު އޮންނާތީ، ކްރިސްމަސް އައިލެންޑްގެ ނެޝަނަލް ޕާކު ގެ ސްޓާފުން، ކަކުނިތަކަށް ފަސޭހައިން އެމީހުންގެ މަންޒިލާ ހަމައަށް ދެވޭ ގޮތް ހެދުމަށް އެތައް މޭލަކަށް ދެމިގެންދާ ރޯޑް ބެރިއާ ތަކާއި ބްރިޖް ތައް ހަދައި މީހުން އެކަމަށް ސަމާލުކުރުވަން މުޅި ރަށުގައި ސަމާލު ބޯޑުތައް ހަރުކުރުމުގެ މަސައްކަތް މި ބޮޑު ހިޖުރަކުރުމުގެ އެތައް މަހެއް ކުރިން ފަށައިގަނެ އެވެ. އެހެންކަމުން ސީޒަނަށް ތައްޔާރުވާ އެރަށުގެ ރައްޔިތުންނަށް މިއީ މުހިއްމު ދުވަސްކޮޅެކެވެ. އެމީހުންގެ ވެއްޓާއި ފަތުރުވެރިކަމާއި އާމްދަނީ އާ ގުޅިފައިވާ ރަތް ކަކުންޏަކީ އެ މީހުންނަށް މުހިއްމު ދިރުމެކެވެ. ކްރިސްމަސް އައިލެންޑް ގައި ރަތް ކަކުންޏަށް ވަނީ ގާނޫނުން ވެސް ހިމާޔަތް ދީފަ އެވެ.\nދަރިމައިވުމަށް ރަތް ކަކުނިތައް ކުރާ މި ދަތުރުގައި މޭޓް މުމަށްފަހު ފިރިހެން ކަކުނި ތައް ރަށުގެ ޖަންގަލީއާ ދިމާލަށް ދަތުރު ފަށައެވެ. އަންހެން ކަކުނިތައް ބިސް އެޅުމަށް ގޮނޑުދޮށުގައި ދެ ހަފްތާވަރު މަޑުކުރެ އެވެ. އެއިން ކޮންމެ ކަކުންޏެއް އެއްލައްކަ އާ ގާތްކުރާ ވަރަށް ބިސް އަޅާނެ އެވެ. މި ބިސް ތައް އެސޮރުމެން ދޫކޮށްލަނީ މޫދަށެވެ. އެއަށްފަހު އަންހެން ކަކުނިތައް ވެސް އެނބުރި ޖަންގަލީތަކަށް މިސްރާބު ޖަހައެވެ. ބިސް ފީވެ، އުފަންވާ ކުދި ކަކުނިތައް ބިސް އަޅާތާ މަހެއް ފަހުން ރަށުގެ ގޮނޑުދޮށަށް ލައްވެ އެވެ. މި ކުދި ކަކުނިތައް ވެސް ދެން ހިޔާވަހިކަން ހޯދުމަށް ޖަންގަލީ އަށް ދަތުރުކުރެ އެވެ.


އިސްލާމީ ޝަރީޢަތުގައި ވަރި ޝަރުޢުކުރެއްވުން4– DhiSalafiyyah\nالأحكام الشرعية (މިއާޔަތްތަކުން ނެގޭ ބައެއް ޝަރުޢީ ޙުކުމްތައް)\nވަރިކުރެވުނު އަންހެނާގެ ޢިއްދާއާއި މާބަނޑު އަންހެނާގެ ޢިއްދާއާ އަދި ޙައިޟުން ކެނޑިފައިވާ އަންހެނުނުންގެ ޢިއްދާ.\nﷲ ތަޢާލާވަނީ ވަރިކުރެވޭ އަންހެނުންނަށް ޢިއްދާގައި އިނުން ވާޖިބުކުރައްވާފައެވެ. އެކަލާނގެ ވަޙީކުރެއްވިއެވެ.\n(والمطلقات يَتَرَبَّصْنَ بِأَنْفُسِهِنَّ ثَلاَثَةَ قرواء) [سورة البقرة:228]\nމާނައީ: “އަދި ވަރިކުރެވިފައިވާ އަންހެނުން އެކަނބަލުންގެ ނަފުސުތަކަށްޓަކައި ތިން “قرواء” އިންތިޒާރުކުރާ ހުށިކަމެވެ.”\nމި އާޔަތުގައިމިވާ ވަރިކުރެވުނު އަންހެނާގެ މުރާދަކީ، ބާލިޣުވެ ޖިމާޢުވެފައިވާ އަންހެނުންގެ ވާހަކައެވެ. މާބަނޑު އަންހެނުންނާއި ޙައިޟުން ކެނޑިފައިވާ އަންހެނުންގެ ވާހަކައެއްނޫނެވެ. އަދި ހަމަކަށަވަރުން ޖިމާޢުނުވެ ވަރިކުރާ އަންހެނުންނަކަށް ޢިއްދައެއް ނުވެއެވެ. އެއީ ﷲ ތަޢާލާގެ ވަޙީބަސްފުޅުގައިވާ ފަދައިންނެވެ. އެކަލާނގެ ވަޙީކުރެއްވިއެވެ.\n“ثُمَّ طَلَّقْتُمُوهُنَّ مِن قَبْلِ أَن تَمَسُّوهُنَّ فَمَا لَكُمْ عَلَيْهِنَّ مِنْ عِدَّةٍ تَعْتَدُّونَهَا ” ( الأحزاب: 49)\nމާނައީ: “ދެން އެއަށްފަހު އެކަނބަލުންނާ ޖިމާޢުވުމުގެކުރިން ވަރިކޮށްފިކަމުގައިވާނަމަ، އެކަނބަލުން ގުނާ އަދަދުކުރާނެ ޢިއްދައެއް ނުވެއެވެ.”\nއަދި މާބަނޑުވެފައިވާ މީހުންގެ ޢިއްދާއަކީ އެކަނބަލުން ވިހެއުމެވެ. އެއީ ﷲ ތަޢާލާގެ ވަޙީބަސްފުޅުގައިވާ ފަދައިންނެވެ.\n“وَأُوْلاَتُ الأحمال أَجَلُهُنَّ أَن يَضَعْنَ حَمْلَهُنَّ” (الطلاق:4)\nމާނައީ: “އަދި މާބަނޑު އަންހެނުންގެ عدّة އަކީ، އެކަނބަލުން ބަނޑުގައިވާ ދަރި ވިހެއުމެވެ.”\nއަދި ޙައިޟުނުވާ އަންހެނުންނާއި ޢިއްދާއިން ކެނޑިފައިވާ އަންހެނުންގެ ޢިއްދާއަކީ ތިން މަސްދުވަހެވެ. އެއީ ﷲ ތަޢާލާގެ ވަޙީބަސްފުޅުގައިވާ ފަދައިންނެވެ. އެކަލާނގެ ވަޙީކުރެއްވިއެވެ.\n“واللائي يَئِسْنَ مِنَ المحيض مِن نِّسَآئِكُمْ إِنِ ارتبتم فَعِدَّتُهُنَّ ثَلاَثَةُ أَشْهُرٍ واللائي لَمْ يَحِضْنَ” (الطلاق:4) މާނައީ: “އަދި ތިޔަބައިމީހުންގެ އަންހެނުންކުރެ حيض ން އުންމީދު ކެނޑިފައިވާ މީހުންނާމެދު (އެބަހީ: عدّة އިން ކެނޑިފައިވާ އަންހެނުންނާމެދު) ތިޔަބައިމީހުން ޝައްކުކުރާނަމަ، ފަހެ، އެކަނބަލުންގެ عدّة އާއި އަދި حيض ނުވާ މީހުންގެ عدّة އަކީވެސް ތިންމަސް ދުވަހެވެ.”\nފަހެ، މިއާޔަތްތަކުން އެނގި ބަޔާންވެގެންވަނީ، ޖިމާޢުވެފައި ވަރިކުރާ އަންހެނާގެ ޢިއްދާއަކީ ޙާއްޞަވެގެންވާ ޢިއްދައެއްކަމެވެ. އަދި މިއާޔަތްތަކުގައިވާ ޢިއްދާގައިވާ އަންހެނުންގެ މުރާދަކީ ޖިމާޢުވެފައި ވަރިކުރެވޭއަންހެނުންގެ ވާހަކައެވެ. އަދި އެއީ ވަރިކުރެވިފައިވާ، ބާލިޣުނުވާ ކުޑަކުއްޖާއާއި ޙައިޟުން ކެނޑިފައިވާ އަންހެނުންނާއި މާބަނޑު އަންހެނުންގެ ވާހަކައެއްނޫނެވެ.


Costa Juventus Ah Badhalu Vejje! - Vaguthu\nކޮސްޓާ ޔުވެންޓަސް އަށް ބަދަލު ވެއްޖެ\nއިޓަލީގެ ޗެމްޕިއަންސް ޔުވެންޓަސް އިން ވަނީ ބްރެޒިލްގެ ކުރިޔަށް ކުޅޭ ޑަގްލަސް ކޮސްޓާ 40 މިލިއަން ޔޫރޯ އަށް ގެނައިކަން ކަށަވަރު ކޮށް ދީފައެވެ.\n27 އަހަރުގެ ކޮސްޓާ މިދޔަ ސީޒަނުގައި ބަޔާން މިއުނިކް އިން ވަނީ ލޯނަށް ދޫކޮށްފައެވެ. ޔުވެންޓަސްގައި މިދިޔަ ސީޒަން ކުޅެ އިޓަލީގެ ޗެމްޕިއަން ކަން ނެގުމަށްފަހު ހަތަރު އަހަރުގެ މުއްދަތަކަށް އޭނާ ވަނީ އެއްބަސް ވުމެއްގައި ސޮއި ކޮށްފައެވެ.\nމަސަމިލިއާނޯ އަލަގްރީގެ ދަށުން ޔުވެންޓަސް އަށް ކުޅުނު ސީޒަނުގައި ކޮސްޓާ ވަނީ މުޅި ސީޒަނުގައި6ގޯލު ކާމިޔާބު ކޮށް 14 އެސިސްޓު ކޮށްދީފައެވެ. މީގެ އިތުރުން 13 ވަނަ ފަހަރަށް ކޮޕާ އިޓާލިއާ ޔުވެންޓަސް އިން ކާމިޔާބު ކުރުމުގައި ކޮސްޓާގެ ދައުރު ވަރަށް ބޮޑު ކަމަށް ފާހަގަ ކުރެވެއެވެ.\nމީގެ އިތުރުން މިމަހު 14 ވަނަ ދުވަހު ރަޝިއާގައި ފެށޭ ފީފާ ވޯލްޑް ކަޕުގެ ފެވަރިޓުންގެ ތެރޭގައި ހިމެނޭ ބްރެޒިލް ސްކޮޑުގައި ވެސް ޑަގްލަސް ކޮސްޓާ ވަނީ ހިމެނިފައެވެ. އޭނާ އާއި އެކީ ބްރެޒިލްގެ ފޯވާޑުގައި ފަމީނިއޯ ނޭމާ ކޯޓީނިއޯ ފަދަ ނަން މައްޝޫރު މޮޅެތި ކުޅުންތެރިން ހިމެނެއެވެ.


ONE BREAKING: Jalsaa baahvvan HPA in dhin huhddha aa majilis ge baeh membarun khilaafu vehjje, dhekkee goas namoonaa eh! - One Online\n02 މެއި 2020، މާލެ، ރައްޔިތުންގެ މަޖިލީހުގެ ޖަލްސާގައި ހިނގި ހަމަނުޖެހުން --\nޖަލްސާ ބާއްވަން އެޗްޕީއޭ އިން ދިން ހުއްދައާ މަޖިލީހުގެ ބައެއް މެންބަރުން ހިލާފުވެއްޖެ، ދެއްކީ ގޯސް ނަމޫނާއެއް!\nރައްޔިތުންގެ މަޖިލީހުގެ ޖަލްސާ ބާއްވަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދިން ހުއްދައާ މަޖިލީހުގެ ބައެއް މެންބަރުން ހިލާފުވެއްޖެއެވެ.\nރައްޔިތުންގެ މަޖިލީހުގެ ތަޅުމުގައި ޖަލްސާތައް ކުރިއަށްގެންދިއުމަށް އެޗްޕީއޭ އިން ހުއްދަ ދިނީ އެއް މެންބަރަކު އަނެއް މެންބަރަކާ ދެމެދު ތިން ފޫޓުގެ ދުރުމިނެއް ބަހައްޓައިގެން ޖަލްސާ ކުރިއަށް ގެންދިއުމަށެވެ. އަދި އެކަމަށް ހާއްސަ ގަވައިދެއްވެސް އެޗްޕީއޭއިން ވަނީ އެކުލަވާލައި މަޖިިލީހާ ހިއްސާކޮށްފައެވެ.\nނަމަވެސް ގާނޫނުއަސާސީ އިސްލާހު ކުރަން މިރޭ ބޭއްވި ޖަލްސާގެ މަޝްރަހު ހޫނުވެ މަޖިލީހުގެ މެންބަރުން ވަނީ ބޮނޑިވެ، ހަމަނުޖެހުން ހިންގައިފައެވެ. އެ ހަމަނުޖެހުންތަކުގެ ސަބަބުން ބައެއް މެންބަރުންނަށް އަނިޔާވެސް ވެފައިވެއެވެ.\nމިރޭ ބޭއްވި ޖަލްސާ ހޫނުވެގެން ގޮސްފައިވަނީ ޖަލްސާ ފެށުނު ފަހުން ނައިފަރު ދާއިރާގެ މެންބަރު އަހުމަދު ޝިޔާމް އަޑުގަދަކުރައްވާތީ އޭނާގެ ނަން މަޖިލީހުގެ ރައީސް މުހައްމަދު ނަޝީދު ތިން ފަހަރު އިއްވެވުމުންވެސް މަޖިލީހުގެ ތަޅުން ދޫކުރައްވައި ވަޑައިގެންފައި ނުވުމުންނެވެ. ޝިޔާމް މަޖިލީހުގެ ތަޅުމުން ނުނިކުތުމުން މަޖިލީހުގެ އެމްޑީޕީގެ މެންބަރުން ވަނީ އޭނާ ތަޅުމުން ނެރިފައެވެ. ޝިޔާމް ތަޅުމުން ނެރުމުގެ ތެރޭގައި ވަނީ ބައެއް މެންބަރުން އެއް މެންބަރަކު އަނެއް މެންބަރެއްގެ ގަޔަށް އަތްލައި ހަމަނުޖެހުން ހިންގައި އަދުގަދަކޮށްފައެވެ. އެވަގުތު މެންބަރުން ތިބީ ބޮނޑިވެގެންކަމުން އިޖުތިމާއީ އެއްވެސް ގައިދުރުކަމެއް މެންބަރުންގެ މެދުގައެއް ނެތެވެ.\nބައެއް މެންބަރުންގެ ފޭސް މާސްކު ވެސް ހަމަނުޖެހުންތަކުގެ ސަބަބުން ނެއްޓިފައިވާ ތަން ވީޑިއޯތަކުން ފެނެއެވެ.\nއެހެންކަމުން ރައްޔިތުންގެ މަންދޫބުންގެ ގޮތުގައި ތިބެ މަޖިލީހުގެ ބައެއް މެންބަރުން މިއަދު އެ ދެއްކެވީ ވަރަށް ގޯސް ނަމޫނާއެކެވެ.\nގުޅޭ ޓެގު ރައްޔިތުންގެ މަޖިލިސް ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ކޮވިޑް 19\nޖިންސީ ގޯނާގެ ތުހުމަތުކުރެވޭ ސައުދުﷲ، ގޭމްގެ އެސްޖީގެ މަގާމުންނާއި މެންބަރުކަމުން ވަކިކޮށްފި\nތޮއްޑޫ ހޯމް ކަރަންޓީނުގައި ހުރި ކުއްޖަކު ކޮވިޑަށް ޕޮޒިޓިވްވެއްޖެ\nއިތުރު 11 މީހުން ކޮވިޑުން ރަނގަޅުވެ، ބަލީން ފަސޭހަވީ ޖުމުލަ އަދަދު 2238 އަށް\nމިދިޔަ 24 ގަޑިއިރު ތެރޭ ރާއްޖޭގައި ކޮވިޑަށް ޕޮޒިޓިވްވީ 64 މީހުން، މިމަހުގެ ރެކޯޑެއް\nކަރަންޓީނު ފެސިލިޓީތަކުން ފިލި 8 ބިދޭސީއަކު ހޯދަނީ